六 壬 辨 疑
同治己巳年仲春月牧源堂梓
序
數學有六壬，蓋即易之支流焉。謂與遁甲、太乙出黃帝、元女者，固謬，或又謂著於漢代，然予考《漢書·藝文志》，惟載泰一、陰陽、風鼓、六甲、風後、孤虛諸卷，無壬籍，至唐《五行志》始載有《六壬雜占》九卷，其六典曰：“六壬局以楓木棗心為地。”自是，宋志載有三十家，則壬學似著于唐宋。然又嘗考之《國語》，有伶州鳩對七律，《越絕書》有公孫聖壬午時加南方之言，《吳越春秋》有伍員範蠡日出、日昳、雞鳴、禺中四課，其加乘龍蛇刑德，一如今世，是其來甚遠，固非三代下方伎所能造，而為兵家所藉重也，諒矣。蓋嘗竊維世大務莫如兵，兵所重莫如借箸運籌。近世士大夫伏處貼括，是唔通顯，疲于臨池，梁翰擊缽搜工者，則賢者也。不肖者，湛耽于奕博，而營營私橐心性，嗤為宋學。讖諱、星曆，又援宋陋漢。夫古者大司徒六藝立教，而數居一。河之圖、洛之書，數之祖也。圖主常，故其數極於十，以為體。書主變，故其數極於九以肇用，由是數學則之，有天地盤之用，有三傳四課之發動，有三奇六儀、八門、九星之加臨，有八將、三基、五福、十精之經緯。蓋上世所以成變化，行鬼神，而利物。前民用者，莫大於是。今皆懵為何怪，以跳樑小丑，牽天下之兵，失機昧會，致六七年不克，殛殮也，乃歎埽數專言理之失於偏，而吾儒經術，功用之狹，未必不由於是。吾友張君次功，楚北名孝廉也，嘗從袁金溪先生游，九經皆有心授，尤拳拳于宋五子書。嘗言：“讀西銘萬過所注，西銘實能自出手眼。”顧精於六壬之學，當江岷樵撫軍臬楚時，曾以重禮聘至幕，倚為左右手。後晉遷廬州時，固邀偕去，次功堅以親老辭客葛。予始於郡城晤次功，一見傾蓋如故。葛杪又移居蝸陬，數從遊，因以壬學叩，則曰：“昔人有言，精數不若明理，惜夫一部四子書，吾輩第持為弋榮具。某身經亂離，然後知聖言奇中，有不待蓍蔡而靈於鬼神、捷于蔔占者。吾道誠自足也，何數為？”然則次功豈方術流哉？其學甚合宋之純、漢之博，欲一資當世者，惜自岷樵戎節後，無以禮羅者。及予再三懇，乃出《六壬辨疑》、《畢法案錄》二書，則手錄其平日課占、案驗也。當武昌再陷，次功以壬課先知，遂跳身走袁州，賣蔔廛市，及賊至其鄉，命心腹卒持重金訪聘，而鴻飛冥冥，矰弋安施，銜蘆舉色，觸機泠然。當是時，其鄉登甲乙科者多被摧辱奴隸，唯次功免。遂謂其不赴廬州，亦必有先知之者。然次功固非吝於忠者也。蓋其時尊人已八十餘矣，且其避跡于四方，頻頻致書囑家人毋蓄發，毋書順以負。
我朝二百年，養士之恩，然則是書，蓋次功之粗焉者，其精蓋有不唯直探徐道符《心鏡》、蔣日新《開雲觀月歌》、淩福之《畢法賦》者矣，易曰：“知進退存亡而不失其正。”又曰：“極數知來謂占。”次功殆由壬學而窺大易之旨乎？善夫！甯人顧先生曰：“占事，知來之術，惟正人可以學。”獲是書者，尚其志焉。時咸豐七年丁巳中秋日，安陽緘三弟吳敦品沐手識於屏蕉書屋之東軒。

自序
夫易，為蔔筮作也。聖人開物成務，利用前民，其憂大，其旨遠，而其取義也精，非膚學者所敢窺其閫奧。且筮短龜長，其用有小大之別，避處一廬，尋常細故，何敢妄瀆聖經？惟六行一道，托干支以闡人事，先賢之持贈，與後學之推求，良甚便也。德幸生盛世，不能窮經致用以仰副作人之至意，區區留心小道，愧滋甚矣。夫小道亦非易，易雖推衍數十年，而幼學槧藥，長食硯田，不能專攻其業，即襪線之長，未敢自擅。所幸讀易之時，偶有一知半解，襲其支流以例之壬課，而辨其疑。間嘗試之，幸而獲中，不過蠡測之私雲爾。今承觀察張仲遠老夫子不棄芻蕘，屢賜清問，並屬錄稿就正。德不敢違，用是繕寫敬呈，其僭妄之罪，尚祈海內諸君子恕之。
咸豐元年仲夏既望日，壽昌次功氏張官德記。
六壬辨疑
武昌張官德次功著 男利溥虛谷 惠溥葦舟 編次 

六壬辨疑  卷一
凡例
一、占事之法，占驗之門，前輩皆分類指明，先宜究心，茲取《大全》六十四課，逐條綴以占驗，隨事注載，不便再分胎產、功名等類。
二、課名多有兼取，須以課象最著及所占最切者為主，其餘只可參看。
三、卦主既得，大象判然，易所謂“觀其彖”，思過半矣。再看類神上下陰陽，此占事之主，尤宜細玩。若卦主爻主不明，則參形雜勢，誰適之從，此壬課第一義也。
四、卦象爻象，與所占最緊切者，皆入正議。
五、課象所蘊，可以參觀，或非正占，可以兼斷，皆入參議。
六、案驗詳述事後情形，以證課體，有前斷已准者，有前斷未准者，皆入案驗。以見課無不准，但見有不逮耳。
七、課外餘論，或比例，載之附議，其援引成語，則歸附錄。
八、占必焚香，其禱祝時，目中如見先師，方能收斂心神，以贊於神明。嘗遇友朋談笑，偶爾強佔，不得已而漫應，萬無一準。
九、百人應試，中者難逢一二，好課必少，而來占者，無不欲好，言不吉，則生嫌，強言吉，則近諛，且不吉者，不得因蔔而罷考，必中者，亦必揭曉而後明，何蔔之有？夫公則生明，龜筮無私，所以前知。德每自占不准，非神不告也，私意在胸，先為之曲解耳。
十、易為君子謀，一切邪謀，萬不可占。即正人來占，而事關幽暗，及有傷物命，亦不可明說。或事非緊要，不可屢瀆。
十一、是編起例，悉本《大全》、《指南》，所輯要語，不敢妄參臆斷，惟前輩言各有當，未便合參，茲特於取用處合集眾說，以釋其疑耳。
十二、六十四課，前釋名義，後列占象，尊錄《大全》原本，不過刪繁就簡，以便覽記耳，其辭義未敢杜撰。
十三、課名體格，猶船也。時令神煞，猶風也。船有美惡，仍看風之順逆為利鈍，是編謹擇其切用者，為神煞紀要，載之首卷。
十四、六十四課，只取大象，以綱維諸課之體格，不必牽合卦辭，以成武斷。
十五、來占者必注其官篆姓名，以為案驗張本，或素不相識，只注其姓氏，課體有幹陰私，並不注姓氏，以存忠厚之道。
十六、大凶之象，有命自天，占時徒為扼腕。若進退可否，性情剛柔，有人力可回者，則間效愚忠，聊寓勸懲，亦工執藝事以諫之意。但文字鄙俚，不免貽笑方家耳。
總論
《周易》論卦主，有成卦之主，有主卦之主。成卦之主，則卦之所由成者，無論高下美惡。但卦義因之而起，皆得為卦主。主卦之主，必其德之善而兼時位者。又有成卦之主，即為主卦之主，則卦之所由成，而又兼德與時位者也。成卦之主，如夬以一陰極於上為主，姤以一陰生於下為主，臨取剛浸而長，觀取大觀在上，是以二陽為成卦之主也。主卦之主，如否之九五，變否為泰，是有德有位而能救時者。成卦之主，即為主卦之主，如泰之九二，能盡臣道以上交，六五能盡君道以下交，二爻為成卦之主，亦皆主卦之主也。
《周易》之論卦主如是，即壬課亦何獨不然？如斫輪、鑄印、斬關、虎視，以一字為成卦之主，絕嗣、無祿、長幼度厄以四課為成卦之主，潤下、炎上、進退聯茹以三傳為成卦之主是也。又如青龍得水，雀為文德，貴作官星，是為主卦之主。若成卦之主，即為主卦之主，如龍德、時泰、三陽、三光、富貴等課是也。得其主則線索在手。所謂觀其彖辭，思過半矣。
王弼曰：“彖者，統論一卦之體，明其所由之主，故六爻相錯，可舉一以明也。約以存博，簡以禦眾，其惟彖乎？”又曰：“爻者，言乎其變也。情偽相感，遠近相取，受惡相攻，屈伸相推，非天下之至變，其孰能與此哉。是故卦以存時，爻以示變。如壬課有以大象斷者，即易之彖辭也。有以一字斷者，即易之爻辭也。”
王弼曰：“言生於象，故可尋言以觀象。象生於意，故可尋象以觀意。得意者忘象，得象者忘言，習課不習辭，固無以入其門，然先正之辭，皆所以明象。玩其辭，不可不知其象，而象生於意，得其象，又不可不知神之意。蓋神不能言，借象以傳之，是在觀象者之善會其意耳。”
壬課頭緒甚多，最易混目，惟仿易學，尋其卦主以論之，則探驪得珠，自可執簡禦繁。近來管見如是，願高明共酌之。
附心易說
邵子論書貴心易。心易者，變化從心也。古人雖有格局體例以啟後學，然事有萬變，言不盡意，神而明之則存乎其人。徒泥古方，無當也。如邵子占得革卦，言“今夜園中有女子折花跌足，若明日複有此卦亦如此斷乎？”自粵匪犯楚，引避各處，每見反吟、天網刑傷、衝破等課，又有遊都、賊符、劫煞並勾、元、蛇、虎克干支諸象，便知有寇。因此轉徒三千餘裏，所過之處，無不遭傷。若在無事時，雖見諸課象，亦可如此斷乎？又如鑄印課，非仕途人，何有印？楊振聲占家宅，斷以燒陶為業，亦獨類旁通之法也。且不徒占課如此，即《禮記》載孔子夢奠兩楹，原吉兆，然世莫予宗，反以凶斷。《左傳》南蒯得“黃裳元吉”，惠伯以為無此德，不能當此爻，格占必因時、因人以為消息也。
數從乎理說
凡物之生，有理而後氣形焉。有氣而後數限焉。是理為氣數之根底也。論理不論數，則無以窮其變。論數不論理，則無以定其宗。邵子《觀梅易數》有雲，“如飲食得震，震為龍，龍可得而取乎？當以鯉魚代之。天時得震，則震為雷，冬占亦可言雷乎？當以風撼雷動之類。夜占叩門聲，不斷借鋤而斷借斧。蓋夜間安用鋤，惟斧切於劈柴之用耳。占西林寺額，得山地剝，體用互變俱比和而反不吉，蓋寺者純陽人居之地，而爻象純陰，則群陰剝陽之義顯然也。”推之六壬，一課之中，或吉凶中半，或吉多凶少，或凶多吉少，令人無所適從，總有理勝處決之。
刻應說
占斷莫神于刻應，亦莫難於刻應。前輩論六壬，以發用在年月日時斷刻應。占病看虎鬼臨處；占行人看發用墓絕，兼看末傳三六合；占數目，休從本數，旺從乘數，相人倍數，死囚從減數。此皆學者所當知也。然而有不盡准者，非法不善也，亦泥而不化耳。如占硯逢太歲發用，可以歲計。占筆墨亦可以歲計乎？占墳宅可以歲計，占花草亦可以歲計乎？如人壽不滿百，得寅辰旺相相乘，可許三百五十歲乎？如師旅動以千計，得休囚神將可斷五七人乎？此等處，全在因時因事，細參課象以討其消息耳。
論行年
課傳，所同也；年命，所獨也；故有課傳凶而年命得救者，可以轉禍為祥。有神將吉而年命刑沖者，反令喜處生憂。往往同拈一時，而占斷各異。此因年命為變通也。夫占身視乎命，占運視乎年。命本於所生，而年何自昉？蓋天開於子，地辟於醜，而人生於寅。故男年一歲起丙寅，順行而安。女年取陰陽對待之義，一歲起壬申逆行。此易知簡能之理。振古如斯，乃後有變其說者，以男女所生各甲之丙壬起行年，殊屬無謂，抑有附會《易經》，而以包字論行年者，空說似精而實鑿，皆不可宗。
占例
事有當蔔者，兩可之見是也。有不待蔔者，一定之分是也。有動靜判然，而蔔有定象者，如“潛龍”、“亢龍”之類是也。有進退無常，而蔔有疑辭者，如“躍在淵”之類是也。又有凶為吉者，如“大人之否亨”、“大過之凶，無咎”是也。凡此皆觀象玩辭之要義也。
條辨
問：壬課占斷多門，非若專以官鬼子孫為用者，各有把鼻也。甚至一課諸格並見，吉凶混淆，占者已不勝狐疑，更何以決人之疑？
曰：向占每坐此病，近玩系辭“方以類聚，物以群分”二語，頗有會心。蓋吉凶各從其類。如家有喜慶事，不止一人歡欣，必有親朋躋堂稱賀，亦不止一身吉服，必有鼓樂喧嗔，彩燭輝煌。雖行路見之，皆不問而知為喜事。又如讞獄一般，鬥殺必有器具、鄰證戶。婚必有媒保書券，不徒決於兩造控辭也。夫壬課惟其占斷多門，而後可以窮極事變，曲達物情。故四課、三傳、正時、年命俱當參看，以辨其類。如占家宅，遇元胎課，未便決其有孕。再看胎財上課否，有生氣否，或帶天喜血支等煞否，有三兩處見喜兆，方可決其有孕餘占准此。
問：方以類聚固是，然或干支吉而在一傳不吉，或三傳吉而年命不吉，將何以決之？
曰：吉凶相倚，未始相離。泰卦不無凶爻，否卦亦有吉爻。天地間因喜致憂、因禍致福者，比比皆然也。占者須辨別出喜中憂，憂中喜來。如占功名，貴朱得地，又逢虎鬼乘旺，往往斷吉不是，斷凶又不是。須知吉凶互見，各從其類。自有並行不悖之道。如得功名後，或丁憂，或自夭，此吉處藏凶也。又如文王囚羑裏，卻為西伯侯，此凶處藏吉也。
問：方以類聚，是吉多人吉，凶多從吉否？
曰：吉凶類聚，此已著者也。吉凶微兆，此難辨者也。吉多固從吉，若“合中犯煞蜜中砒”，吉多凶少，卻以凶斷。凶多固從凶，若“眾鬼全彰全不畏”，凶多吉少，即以吉斷。
問：課或以局斷，或以象斷，或以類神斷，或以貴神斷，或以天將斷，紛紛不一果以何者為准乎？
曰：易有卦體、卦象、卦德、卦爻、卦名，其所占亦不一。彖傳及大、小象所釋卦之辭，或舉其全，或從其一或參其半，各以親切而著明者取之。即如雷以動之，言其象，兼言其德。若乾以君之、坤以藏之言其名，兼言基體，亦各有所宜耳。
問：十二神將所屬甚多，果知為何物耶？
曰：看所占者何事、何人、何時，則知為何物矣。如同一青龍，占天時則為行雨之神，占功名則為吉神，占病則為煞神。又看其所乘何將、所加何方，乘水則為舟為魚，乘陸則為車為廟。又看衰旺何如，虎乘驛馬旺相則主道路，乘囚死則為病喪，乘官鬼則為訟，亦隨時變通耳。
問：課得吉象，知為何吉？課得凶象，知為何凶？
曰：青龍旺相，又得財爻知有進財之喜。若會太常，知有婚姻之喜。合貴神知有功名之喜，凶可類推。
問：神煞輪轉，以月數為交卸，抑以節氣為交卸乎？
曰：交卸若不論節氣，則閏月無神煞矣。蓋月數如官之分發某處，節氣如官之上任交印。若當巳時接印，則辰時尚屬無權。巳時卸事，則午時已屬局外，頃刻不可差了。或以月將之過宮論神煞，則又失之太遠矣。夫月將者，太陽之所躔也，神煞者，節氣之所司也。如火生於寅，不得謂雨水能生而立春不能生也。若亥為月將，特到雨水方躔此度耳。
問：壬課重貴神，但視貴神之吉凶可也？
曰：貴神之吉凶，亦當分別看。如貴德固吉，占病則凶。虎鬼固凶，占官則速。尤當視天將上下盤衰旺生克何如。
問：衰旺以時為斷，抑以地為斷乎？
曰：時旺如舟遇順風，地旺如舟行順水；比旺如遠行多伴，不畏欺淩；合旺如妻從夫榮，不畏強暴；四者皆可參看。而時地則尤重焉。如風水俱順，舟行如飛；風順水逆，風力勝仍以順斷，風力微則以逆斷。若青龍乘寅卯，春占是得天旺，加亥子寅卯是得地旺。天地俱旺，全吉。若乘寅卯加申酉又逢刑沖，雖春占得時，如魚失水，逢春不躍。若青龍陰神得亥子，則能泄申酉之克而助寅卯之旺。地雖逆而風力勝，一日可行數百里。
問：神將二字，有以貴神為神者，有以天將為神者，果宗何說？
曰：將字從月將而名，神字從貴人而起，似以天盤為將，貴人為神者近是。蓋將取將帥之義，所以統眾煞也。神取神明之義，所以運用不測也。吉凶所主在神而衰旺則視乎將，神雖尊而將則有權，故吉凶之虛實尤當取決於天將。
問：乘與臨何別？
曰：貴神所遇之天將為乘，所加之地盤為臨。乘則視天時之衰旺，臨則視地利之得失。神將乘臨解義如此，非精蘊所在，不必拘。
問：《心印賦》貴人居醜為升堂，居亥為登絳，此專以方位言耳，若遇天盤之亥醜亦可以升堂登絳論否？
曰：同一亥子水，在天為雨露，在地為江河。白虎加亥子為溺水。若遇天盤之亥子，不必以溺水論。當參看別爻。
問：天地盤既不可混，而《心印》獨言方位，然則天將可不論乎？
曰：《心印》特舉一隅耳。神而明之，存乎其人。如青龍加申酉為摧鱗折象，若申酉上加亥子，尚可以摧折言乎？又如龍躍天門，固吉。若亥上見戌，則魁度天門，而又主關隔矣。所謂所學貴乎變通者，此類是也。
問：六壬只有十二支，而天地人物無所不該，不知何緣取象？
曰：六壬如六書，左宜右有，非可以一端取也。如斫輪、鑄印、高蓋、乘軒之類，象形也。賓主不投刑在上、彼此猜忌害相隨，會意也。合中犯煞蜜中砒、來去俱空豈動移，轉注也。申為身，亥為孩，諧聲也。財官祿馬，指實也。子巳相加為死，太常遇破碎為孝服，假借也。且不惟六書可通，亦可通於禮。禮時為大，順體宜稱次之，課之旺相休囚，惟其時也。貴登天門，惟其順也。君子遇貴則吉，惟其體也。戰陳必用虎勾，惟其宜也。常問不應逢吉象，惟其稱也。
問：六壬，數也，而亦有理乎？
曰：一部羲經，無非即數以觀象，即象以明理，豈有無理之數？
問：做工夫當如何？
曰：學、問、思、辨，缺其一皆不可也。平時要有心得，臨事要有天機。
問：何以有心得？
曰：熟看古人條例，細察人情事故，久而疑處生悟，則有心得矣。
問：何以有天機？
曰：人心虛則靈，窒則不靈；靜則明，亂則不明，故平日要不離古人，臨事要不泥古人，泥則窒矣，上而名公巨卿，下而田夫乞兒，皆以一心應之。若有二三之見，則亂矣。又如作文詞意，來者取之，不來者聽之。一心強作好文，其機反塞。又如射法不可貪中，只照理而斷，其靈不靈，不可設以成心，有成心便無天機。
問：緊要何在？
曰：三傳要明其候，四課要辨其位，占斷要從其類，吉凶要如其分數，課傳年命等處要分開又要聯絡。此數句須熟玩之。
問：分開聯絡何說？
曰：其說已見前，請再以醫喻。如六脈調和，此無病者也。若非無病與不治之症，必察其何經病、何經好，用藥乃效。所謂分開看是也。既知得何經受病，或日渴或頭痛，或便溏秘，必有諸證發現，以為證據。所謂聯絡看是也。故四課三傳俱要分開，幹為己，幹陰為從；支為人為宅，支陰為鄰。吉在幹則我吉，凶在支則人凶。三傳中有初中末，吉在初，則先吉；凶在末，則後凶。四課如作文分股，三傳如作言語層次，初學便要講究，此處一混，終身不得明白，到聯絡之說，即方以類聚是也，不必贅。
問：分數何說？
曰：所難者此也。如占官知他是何品級，占選舉知他是何等第，占財是多是寡，占病是危是死，於此見得確當。便駸駸乎一貫矣。程子曰：“韓信將兵，多多益善。只是分數明耳。”大凡天下事，先要先得明，然後會得通。如治絲然，必理其緒而分之，後比其絲而合之，故一貫之道，其功不在一而在萬。不能逐事理會，便要求個一，終是囫圇間混過了。
問：何緣得有定見？
曰：神明降課，如主司命題。其意必有所注，或注上文，或注下文，或注本題虛字，或注本題實字，又或注於無字之處，非可一格求也。須以我之意迎神之意，到處熟時，自然見出一個恰好的道理來。所謂無定而有定也。《程子易序》雲：“時固未始有一，而卦未始有定象，事固未始有窮，而爻亦未始有定位。以一時而索卦，則拘於無變，非易也。以一事而明爻，則窒而不通，非易也。”故心無活法，既得古人七百二十課所斷之詞，因而斷事，亦只是膠柱刻舟，未見其恰中事情也。
問：旬空可填否？
曰：天形圓，地形方，故幹之德圓而神，支之德方以靜。圓則其數必盈，不滿何以能圓也？方則其數必虛，不缺何以能方也？譬如木焉，欲成其方，必削其圓，雖曰天不滿西北，地不滿東南，究之天包乎地，何所不滿？因西北高而天似有缺耳。惟地形方以規畫之，則四圍皆缺，亦不獨東南虛一而有海也。地之缺得天之圓以補之，仍不見其缺，故上旬之空，即有下旬之甲乙以填之，亦猶地缺而天補也。且天地之氣，惟虛能化，旬空號曰天中，即《畢法》所謂“喜懼空亡乃妙機”也。凡遇旬空未便斷為不好，但凶神喜空，吉神懼空，即填實亦須辨其可否。如空上逢空、源消根斷等格，譬之病人脫耗殆盡，雖服參耆，其能補乎？又如問產喜空，空則速；問胎忌空，空則墮；若課傳胎財旺相，已著孕兆，而或遇旬空，此將孕而未孕也。一遇填空之期則成胎矣。餘可類推。
問：六壬真竅何在？
曰：壬竅與題跋相似，看題之竅須于上下文關處看之。蓋竅者虛處也。即人身之孔竅是也。題情每露於虛，神機亦常運於虛，惟虛則靈數則變化莫測，一滯於實，而膠固不通矣。且六壬只十二字是實的，若不于交關處求之，何以能該括萬物而各得其情也？誠知交關之說，即可悟以兩而化之妙。
問：斷課以機，機果何在？
曰：禍福在天，吉凶由人。《易》曰：“貞吉”，言正則吉，不正則不吉也。《易》曰：“無咎”，言如此則無咎，不如此則有咎也，除死生富貴自有天定外，一切進退取捨，介乎休咎之間者，仍有人而不可專諉天，故《易》言其象，亦視乎占之者何如耳。
宗門九式起例歌
一克賊 上克下為克，下克上為賊
取課先從下賊呼，如無下賊上克初，初傳之上明中次，中上加臨是末居。
二比用
上賊或三二四侵，不然上克亦同論，常將天日比神用，陽日用陽陰用陰。
三涉害
涉害由於是本家，路途多克最堪誇，孟深仲淺季無取，複等柔神剛日查。
四遙克
四課無克號為遙，日與神兮遞互招。先取神遙來克日，無神克與日相交。
五昴星
無遙當向昴星尋，陽仰陰俯酉中神。剛日先辰而後日，柔日先日而後辰。
六別責。
三課無別責名，剛日先傳幹合神，柔日支前三合取，中末都來幹上神。
七八專  

兩課無疑號八專，陽日陽神順行三，明日陰神逆三數，中末都來幹上眠。
八伏吟
甲伏吟寅巳申，六丙六戊巳申寅，六庚申寅已三刑。壬辰壬午亥巳申，更有四壬別立法，日先辰後次末刑。六乙六癸克發用，中傳支上未刑沖。餘下陰乾丁己辛、發傳辰上中未刑。
九返吟
反吟有克克初生，理取先沖而後刑；次傳如在自刑上，須求破沖是原因。無克取馬發為用，中支未幹神相應。
課目總歌
元首一上克其下，天地得位品物亨。重審一下賊乎上，以臣諍君詳審行。知一上下二相克，擇比而用允執中。涉害俱比俱不比，度難歸家深淺逢。遙克神日互相克，蒿矢彈射勢為輕。昴宿四課無克遙，陰伏掩目陽轉蓬。別責無克三課備，剛三柔六九為中。八專二課俱無克，日陽辰陰順逆從。伏吟天地俱不動，乙癸有克法不同。返吟有克往來取，井欄醜未丁己辛。三光用神與日辰，時旺將吉萬事通。三陽日辰與用旺，日辰貴前貴順登。三奇子戌尋大吉，申午辰寅子亥承。六儀六甲旬頭髮，日儀午逆未順宮。時太發用歲月方，龍合財德最為強。龍德太歲與月將，天乙發用致福祥。官爵歲月與年命，驛馬魁常發用香。富貴天乙乘旺氣，日辰年命相生良。軒蓋三傳午卯子，正七兩月正相當。鑄印發用戌加巳，戌印巳爐鑄太常。斲輪太沖申上行，卯輪庚斧乙庚歡。引從三傳引干支，又有貴引幹年吉。亨通三傳遞生日，天生地生有兩般。繁昌夫妻年為用，德合旺相卦應鹹。繁華貴旺祿馬發，干支年命吉將傳。德慶天德與月德，干支二德為用先。合歡日上遞幹合，吉將三六合用兼。和美專言四課事，各合互合皆為歡。斬關魁罡日辰用，重土寒門斬關行。閉口旬尾加旬首，又有武陰逆四從。遊子季用又乘丁，再遇天馬走西東。三交四仲來加仲，三傳皆仲陰合逢。亂首支加幹克幹，幹加支上被克同。贅婿支臨幹被克，幹加支上克支通。衝破日辰沖為用，更兼歲月破神並。淫泆後合乘卯酉，狡童泆女此中情。蕪淫三課有克取，交車克下男女爭。解離四辰互克上，年命互克亦同稱。孤寡四季之前後，如春巳陰醜寡星。地盤為孤天盤寡，陽孤陰寡三般呈。度厄三課上下克，上下相克長幼驚。無祿四上來臨下，以尊制卑君子凶。絕嗣四下賊乎上，小人無禮肆縱橫。迍福八迍兼五福，吉凶參駁此為名。侵害日辰六害兼，年命發用最兇殘。刑傷干支三刑用，又兼本命與行年。二煩日月加四仲，鬥擊醜未此為言。天禍四立絕神用，昨日之幹加今幹。天獄墓作死囚用，天罡日本之宮躔。天寇分至前一日，月加離辰發用先。天網時用俱克日，物孕有損病纏綿。魄化死囚帶白虎，干支年用吉凶連。三陰貴逆日辰後，死囚玄虎時克年。龍占卯酉日兼用，年立卯酉事迍邅。死奇月躔天罡用，再遇鬼墓事熬煎。災厄喪吊遊魂用，丘墓歲虎伏殃邊。殃咎三傳克日因，神將克占乘墓真。九醜子午與卯酉，配合乙戊己辛壬。鬼墓日辰鬼作墓，鬼克墓覆禍宅身。勵德日辰看前後，天乙立在二八門。盤珠歲月與日時，傳課俱全此為雲。全局三合之課是，水火木金土中存。玄胎三傳皆四孟，玄中有胎名義深。連珠聯茹兼進退，間傳順逆此中論。六純十雜兼物類，三傳之說最紛紜。
貴人起例圖解並歌
己土為貴人，陽貴起於先天坤位。伏羲卦圖，乾南坤北，古從子上起貴人，須行醜寅卯巳未申酉亥，至醜止。辰戌為獄，貴人不履；起於子，則午為對沖，亦不用。                      衝子
不用 甲
癸 巳  午  未  申 乙
獄 不用 辰          酉 丙
壬 卯          戌 獄 不用
辛 寅  醜  子  亥 丁
庚   己
戊
甲羊戊庚牛，乙猴己鼠遊，丙雞丁豬位，壬免癸蛇頭，六辛逢虎上，陽貴此中求。
陰貴起於後天坤位，文王卦圖，坤在西南，故從申上起貴人，逆行未午巳卯醜子亥酉至未止，辰戌與寅不用。
戊
辛  庚
壬 巳  午  未  申 己
獄 不用 辰          酉 丁
       癸 卯          戌 獄 不用

不用
甲牛戊庚羊，乙鼠己猴鄉，丙豬丁雞位，壬蛇癸免藏，六辛逢馬上，此是陰貴方。
六壬體例甚多，雖難記難熟，猶可以漸而致。若貴人月將乃起課之提綱，此處一差，謬以千里。即幸而偶中，心無所憑，何能與鬼神合其吉凶？初學每苦於各說紛紛，無可適從。德坐此病十餘年，後得起例，乃有定準，故列於此以釋其疑。
《大全》、《指南》皆經名手所定，貴人月將俱遵古法。如貴人用甲戊兼牛辜，只知均配十幹，而不知貴人所由。昉轉謂課有不全，其實七百二十課何會缺一？不過甲戊庚三幹共醜未，六辛一干兼寅午，稍有參差耳。然二十八宿配十二支，亦有多寡，起例如此，何必強同？
月將為本月合神，以太陽所躔度也。命學飛星，六壬用將，振古如斯，乃假託《河圖》以為超節，如地理家之用三元，根據《河》、《洛》，大言欺人，其實穿鑿無謂。銀河棹雲“錯認日躔為月將，謬加天乙亂神祗”，妄肆譏評而不自知其錯謬之甚也。《六壬視斯》九門定式條例分明，便於初學。而貴人月將，余初用之，後知其非，學者斷不可承訛。
德祿八種辨論
德
德者，福佑之神也。凡臨日入傳，能轉凶為吉，其名有四：
凡四德入傳皆吉，日德尤吉，俱宜生旺，不宜休囚。
凡德入傳，忌逢空落空，及神將外戰。
凡德加幹發用為鬼，仍作德斷，不可作鬼斷。蓋德神能化鬼為吉也。惟寅加己，申加乙，巳加辛，亥加丁四課。
凡德下賊發用，得貴神生扶，仍作全吉斷。若無生扶，又見泄，主喜處生憂。如乙未日申加午發用，申為乙德，受制於午。但陰陽貴神屬土脫午生申，仍作全吉之例。
凡德神歸日，又會合帶鬼，主有意外之喜。惟不宜占病訟。如丁酉日陽貴幹上亥之例。
凡德臨死絕，又值凶神，減力十之七。
凡日德發用，又同下神克日，鬼德格。主邪正同途。如乙酉日遙克，申加酉發用，申為酉挾，化德為鬼之例。
 凡德作官星，又臨朱雀，名文德格。主應舉得官，在官得薦。如己巳日寅加己發用作官星，順貴朱臨寅之例。
合
合者，和順之神。凡臨日入傳，主有和合成就之喜。蓋陰陽配合，奇偶交逑，故凡事皆成也。其名有三：
一行合，即三合也。亥卯未木合，主繁冗駁雜。寅午戌火合，主侶黨不正。巳酉醜金合，矯革離異。申子辰水合，主流動無滯。
凡三合入傳，主事關牽連，必過月方能了結。又主親識朋儕眾多之應。
凡取成合之期，以三合決之。如寅午戌日見天空則發，若不見空，主戌月戌日成就之例。
凡三合入傳，缺一神名折腰格。占事必待缺神值日，方能成就，亦名虛一待用格。
凡三合入傳缺一神，若日辰偶足之，名湊合格，主有意外和合之事，以所湊乘神決之。如湊足者是貴人，即主貴人提攜之例。
二幹合，即五合也。甲己為中正合，乙庚為仁義合，丙辛為威權合，丁壬為淫泆合，戊癸為無情合。
凡中正合乘貴人，主貴人成就，見貴得喜。與德神並，能解諸凶，若與陰後元六相乘於卯酉，主有貴人奸邪不正之事。
凡仁義合乘吉神，主內外和合，作事端肅，若乘陰六元後臨卯酉主假仁義以行奸邪之事。
凡威權合乘吉神主施威德，布號令，觀兵耀武。若乘凶神，主挾令陵下，卑幼勉強承順。
凡淫泆合乘吉神，主陰謀成事。若乘陰後元六臨卯酉，主女子淫奔，家門居行。
凡無情合乘吉神，占事半實半虛，若乘凶神，主外和中離，面凡承順皆是假意。
三支合，即六合也。子與醜合，寅與亥合，卯與戌合，辰與酉合，巳與申合，午與未合。
凡合與德同入傳，百事皆吉，即會凶神，亦主凶中和合。
凡合入傳視其進退，傳進利進，傳退利退，百事如意。
凡寅合亥為破合，巳合申為刑合，主謀事合而不合，成而不成。若得貴青備祿乘之，仍主順利。
凡合入傳，謀事皆成，但不能即時了結。不宜占病占訟，。
凡暗中三合六合，主失脫藏匿難獲。
凡刑破二合發用，主內吉外凶，占事須費力然後有濟。
凡合逢空落空，又見刑害，主和中藏禍，有德可解。
凡合克日或乘蛇虎朱雀，主合中有害，不可托人謀幹，恐以直信人，反招不足。
右三等合神，以幹合為主，支合次之，行合又次之。要與德神祿喜臨並，方為全吉，可制諸凶。若乘凶神，全無吉助。則又與凶合，返為凶矣，凡占宜詳之。
凡三合在課中，作干支上神，交克干支，主外和中離，各懷疑忌，或為人挑激，以致不和。如甲子日幹上戌，支上申，干支三合，申克日，戌克辰之例。
凡支幹互合，名同心格。主一切謀望，皆同心成就。若見刑害，又主同心之中暗生妒忌。如乙酉、丙申、戊申、辛卯、壬寅五日返吟，干支相合，上神亦相合。如甲申日巳加壬，乙亥日寅加幹，壬午日醜未加幹，皆幹上神與支合，支上神與幹合之例。
凡支加幹，上神鄰近相合，主彼此變換，共相謀事，皆有成就。惟壬子、戊午、丙午三日有之。
凡支加幹，上神相合，或幹加支，上神相合，亦可共謀成事。惟丙寅、丙戌、戊戌三日有之。
凡支幹上神相合又相破，而支幹自相害者，主謀事外而假意相成，中心百方暗毒。惟壬申、戊寅、丙寅日六課。
凡干支相害，上神相合，無刑破者，主外合中離，凡相成皆是假意，若逢空仍主相害。乙卯、辛酉日四課。
凡日幹與支上神相合，支辰與幹上神相合，名交車格，主交關、交易、交加、交換成合之事，凡值此課，惟利合謀不利解散。此例除甲寅、庚申、丁未、己未、癸醜五日支幹同處，交車不合，餘則一日一課，有十種分別，佔用各隨所宜。
長生合，宜合本營為。如甲申日幹上巳，為支長生與支合；支上亥，為幹長生與幹合之例。
財合，宜交關取財，或財相交涉。如辛醜日幹上子，為支財與支合；支上卯為幹財與幹合之例。
脫合，不宜交涉，主彼此各懷相脫之意。如戊辰日幹上酉脫支與支合，支上申脫幹與幹合之例。
害合，彼此合謀，暗中相害。如丁醜日幹上子害幹與支合，支上午害支與幹合之例。
空合，主先好後惡，有初無終 。如辛亥日幹上寅空與支合，支上卯空與幹合之例。
刑合，主和美中生出爭競，及彼此各不循理。如癸卯日幹上戌刑幹與支合，支上子刑支與幹合。
沖合，主先和後離，不論親疏，五倫皆然。如甲申日幹上巳與支合，支上亥與幹合，巳亥寅申又相沖之例。
克合，主交涉中生出爭訟，或匿怨相友，笑裏藏刀。如庚子日幹上醜克支與支合，支上巳克幹與幹合之例。
三交合，凡交關用事，必有奸私，或相交涉二三事。三交者，孟仲季各臨孟仲季也。惟己酉日辰加幹，丁卯日戌加幹二課。
交會合，主內外相合，或世代義門，更有外人相助，凡占事事有成，惟忌空亡。如乙丑日幹上子與支合，支上酉與幹合，三傳巳醜酉又三合之例。
鬼
鬼者，賊害之神也。干支之中，陽克陽、陰克陰為鬼。經曰：傳中多鬼，事事不美，謀望不成，凶災及己。凡晝鬼主公訟是非，夜鬼主神祗妖祟。
凡鬼入傳，若日幹旺相及傳中命上見子孫亦不為凶。
凡占訟占病忌鬼入傳臨日，見子孫及救神減凶。
凡占盜，鬼入傳自相沖或與盜神相沖，其盜自敗，若落空，鬼返難捕捉。
凡幹上鬼發用，事多不美。若用見德合猶可望事求官。
凡傳鬼帶合，又克日之上神，主求事返覆進退而後成。
凡鬼宜衰敗，不宜生旺。若鬼當時亦不為凶。如甲為戊鬼，若在仲春，木貪生髮返不制土之例，防過時為凶。
凡鬼發用又臨克日之鄉，名攢眉格，占事主有兩重不美。即遇救神惟解其一庚辰日午加巳發用之例。
凡辰上神發用為日鬼，占事主自家人暗害。
凡鬼多有制，返不為凶，占事未免先值驚危，終乃無畏。若問人謀害，但是商量，不能為禍。惟白虎發用，大有畏忌。要年命上有制虎之神。如壬辰日遙克，戌加未發用，三傳戌醜辰，上下六鬼，幹上寅木制之之例。
凡鬼發用，是支上神。又引中末入鬼鄉，謂之家鬼弄家神，有救無禍，無救有禍。如己醜日支上寅發用作鬼，三傳寅卯辰皆歸木鄉之例。此課幹上申制鬼可救。
凡鬼臨日幹，得支上神救者，主一切事自外來，要家內人解救。如癸亥日辰加幹發用為鬼，支上寅制之之例。
凡鬼發用生末傳作幹長生，名鬼脫生格。主一切先凶後吉。如丙子日幹上子發用為鬼生末傳寅之例。
凡三傳會局為鬼，返生起幹上神生幹者，主一切返凶為吉。如庚午日幹上辰，三傳戌午寅火局為鬼，生起辰土以生幹之例。庚寅、庚午、庚戌、乙巳、乙酉、乙丑、己巳七日。
凡貴德臨身制鬼者返吉。如乙丑乙巳二日，酉加巳發用，三傳酉醜巳金局為鬼，申為幹為德為貴，初傳蛇火制鬼，破其局，末傳巳返作救神之例。
凡傳鬼為貴人盜氣亦能免禍。如辛巳日午加辛發用，三傳火局，順逆用貴皆貴常勾，盜火氣不能為鬼之例。
凡傳雖辰脫幹能制暗鬼，名借益格，主有人來賺我，恰值我有禍患，欲借其力，姑遂其意，用之反有益也。暗鬼者貴人克幹也。其凶甚於明鬼。如壬子日未加卯發用，三傳木局脫幹，夜貴，貴勾常，木反解之之例。
同類受克絕以將而言，甲乙日寅卯臨申酉，丙丁日巳午臨亥子，庚辛日申酉臨寅卯，壬癸日亥子臨巳午。
朱雀螣蛇乘亥子，戊己日貴人太常勾陳乘寅卯，庚辛日白虎太陰乘巳午，壬癸日元武天后乘辰戌醜未。
墓
墓者，伏沒之神也。五行墓於四季，有陰陽生死之分，陽幹死地，即陰乾生地，故未為甲癸之墓，戌為丙戊乙之墓，醜為庚丁己之墓，辰為壬辛之墓，此蓋戊己從丙丁分順逆，以子依母，以生金也。未為木墓，戌為火墓，醜為金墓，辰為水土墓，此蓋單論五行，土寄坤，不以幹之陰陽分順逆也。壬課重在日，惟從十幹墓，不從五行墓。
凡墓入傳臨日，主一切閉塞暗昧、壅塞不通。
凡辰未為日墓，戌醜為夜墓，日墓剛速，夜墓柔延。凡墓蒙昧昏暗。若夜墓臨日，自暗投明，諸事尚有解救；如日墓臨夜，自明投暗，一切愈見模糊。
凡寅加戌，巳加醜，申加辰，亥加未，自生入墓，如人墮井中，呼天不應，占病必死，占賊難獲，占行人不來。
日之長生處乘墓，如甲乙日未臨亥，丙丁日戌臨寅，戊己壬癸日辰臨申，庚辛日醜臨巳，是也。主舊事再發。
長生處自乘墓，主新事廢。如甲乙日辰加亥，丙丁日未加寅，戊己壬癸日醜加申，庚辛日戌加巳是也。
天上長生坐墓，如甲乙日亥臨辰，丙丁日寅臨示，戊己壬癸日申臨醜，庚辛日巳臨戌是也，主不能生。
以身入墓，如甲乙日末傳遇未，丙丁日末傳遇戌之類。
以魂入墓，即墓神覆日，如甲乙日水加寅辰，丙丁日戌加巳未之類。
以日入墓，即坐墓，如甲乙日寅辰臨未，丙丁日巳未臨戌，戊己日巳未臨戌，庚辛日申戌臨醜，壬癸日亥醜臨辰。
以支戴墓坐墓，戴墓，如辰加亥子，未加寅卯，醜加申酉，戌加巳午。坐墓，如亥子臨辰，寅卯臨未，申酉臨醜，巳午臨戌。
行年化氣入墓，如行年在寅午戌，化氣屬火，火墓戌，加戌是也。
年命乘墓坐墓，如年命在子，辰加子為乘墓，天上子臨辰為坐墓。
以鬼入墓，如甲乙日申酉加醜，丙丁日亥子加辰之類。
凡生旺入墓成而後敗，墓入生旺敗而後成。
凡墓主暗昧憂鬱，若自墓傳生凶中變吉。
凡墓發用宜日幹有氣，若無氣占病防死，占訟防屈。
凡中傳見墓，百事不順，進退有悔。
凡末傳見墓，百事終無成就。
凡墓逢沖則吉，逢合則凶。若年命上神能克制之，亦可解救。
破，即紅沙
破者，散也、移也。其法以十二支環列，陽日破後四辰，陰日破前四辰。凡破臨日入傳，惟宜散凶事，不宜成吉事。
凡破占事多中輟、有更改，一切主不完全。
凡午破卯主門戶破敗，辰破醜主牆墓頹圯，酉破子主陰小災晦，戌破未主人物刑傷，亥破寅申破巳破中有合，敗而有成，六反皆然。六反如卯破午醜破辰之例。
凡四孟見酉，四仲見巳，四季見醜，名破碎煞。主凡物破損不完。
凡破沖，主人情暗中不順，占婚姻雖強成難久，占產雖胎動難生，若乘喜神吉神，凡事主艱難後遂，若逢空落空有聲無形。
凡年命上見破主有傷損。
害
害者，阻，也鬥也，其法以十二支從辰戌兩分，自戌至卯橫列於下，自酉至辰橫加於上，上下相交，即為六害，凡害臨日入傳，事多阻隔。
凡子加未主事無終始，官非口舌；未加子主營謀阻滯，暗裏生災。醜加午主公訟不利，夫妻不和；午加醜主事不分明，終難成就。寅加巳主出行改動，退利進阻；巳加寅主謀事阻難，口舌憂疑。卯加辰主事有虛爭，好中生鬥；辰加卯主求謀多阻，幹事無終。酉加戌主門戶損傷，陰小災疾；戌加酉主暗中不美，奴婢邪謀。申加亥主先阻後得，事必有終；亥加申主圖謀未遂，事必無始。
凡害必無和氣，只宜守舊，動即有失。
刑
刑者傷也，殘也，其法以十二支環列，以醜寅向下兩分，隔四刑之，始分而刑，三沖中者自刑，終交而刑。二沖首者自刑，故醜刑戌，戌刑未，未刑辰，辰沖戌為自刑；寅刑巳，巳刑申，申刑亥，亥沖巳為自刑。子刑卯，卯刑午，午衝子為自刑。卯刑子，子刑酉，酉沖卯為自刑，是以辰午酉亥為自刑。子卯卯子為互刑。醜戌未、寅巳申為朋刑，故曰三刑。凡朋刑惟醜能刑戌，戌能刑未，未不能刑戌，戌不能刑醜。惟寅能刑巳，巳能刑申，申不能刑巳，巳不能刑寅。而《世本》有以未刑醜，申刑寅者，蓋未考沖首為自刑，而誤以沖為刑也。凡刑入傳臨日，必主傷殘。
凡自刑主自逞自作，以致落敗，事非順成，死非正命。
凡互刑主無禮無義，大蕩小淫，子刑卯死敗相刑門戶不正，尊卑不睦。卯刑子明入晦出，子息不律，水陸不通。
凡朋刑主無情無恩，肆陵勢挾。寅刑巳刑中有害，舉動艱難，災訟駢至。醜刑戌刑中有鬼，貴賤相侮，病獄交臻。巳刑申、戌刑未，刑中有破，長幼不和，身家零落。
凡刑發用，必見刑傷，刑幹憂男，刑支憂女，刑時憂事。
凡旺刑衰則福過，衰刑旺則禍過。
凡發用刑月建，不可對訟；刑日陰不可遠行；刑干支諸事不安，幹刑應在外還，支刑應在內遲。
凡上下相刑發用，又人日鬼，主反復乖戾，公私兩憂。
沖
沖者，動也，格也，其法以十二支環列陰陽各相結為沖，即返吟之例。凡沖日主身有攸往，沖辰主宅有動移。
凡沖主動移，反復不安。子午相加道路驅逐，男女爭交，謀為變遷，舉動差失。卯酉相加分異失脫，更改門戶，乘陰臨合，淫泆奸私。寅申相加邪鬼作祟，夫妻異心。巳亥相加順去逆來，重求輕得。醜未相加弟兄兩意，謀望無成。辰戌相加悲喜不明，奴僕逃走。
凡歲月日干支皆不宜沖。如甲子歲幹上申，支上午之例。日月仿此。沖歲歲中不足，沖月月中不足。
凡吉神不宜沖，沖則不吉，凶神宜沖，沖則不凶。
按六壬神煞，甚多難記，須讀《指南》歌括，細看注釋，臨時相題取用，其與所占不甚緊切者，棄之。若德煞八種，課課不離，而審人情、察神機，全在於此。凡天地間事理，愈神奇愈平淡，人只鶩高遠而不由卑近，所以凡事不能精也。抑，或期效太速，不揣其本，而齊其末。但取《視斯》、《尋源》等書，所載分類斷語，比以為例，而於六十四課與《畢法》百句體格，全未究心，又不識易經變通之義，而遽求其靈，得乎？
神煞紀要
陽貴（拈得卯辰巳午未申六時用此）
甲乙丙丁戊己庚辛壬癸
未申酉戌亥子丑寅卯巳
陰貴（拈得酉戌亥子醜寅六時者用此）
甲乙丙丁戊己庚辛壬癸
醜子亥酉未申未午巳卯
起例見前
十二神
貴人己醜土 螣蛇丁巳火 朱雀丙午火 六合乙卯木 勾陳戊辰土 青龍甲寅木
天空戊戌土 白虎庚申金 太常己未土 元武癸亥水  太陰辛酉金 天后壬子水
如貴人加地盤亥子丑寅卯辰宮則十二神依此順行。若貴人加巳午未申酉戌宮則十二神依次逆行。
幹煞
長生 沐浴 冠帶 臨官 帝旺 衰 病 死 墓 絕 胎 養
甲日亥上起長生，乙日午上起長生，陽幹順行陰乾逆行。惟日本與敗氣則從五行起例。
日德
陽幹同祿神，陰乾從官星之祿神。如乙以庚為官用申之類。
日合
日幹對宮之神，如甲用己之類。
遊都
甲己在醜，乙庚在子，丙辛在寅，丁壬在巳，戊癸在申。
魯都
即游都對宮之神。
幹奇
午巳辰卯寅醜未申酉戌。
支煞
支德 

子日起巳，順行十二支。
六合
子醜合，寅亥合，卯戌合，辰酉合，巳申合，午未合。
三合
即五行生旺墓三宮之神。
三刑
寅刑巳，巳刑申，申刑寅；醜刑戌，戌刑未，未刑醜，此為月刑。子刑卯，卯刑子，此為互刑。辰刑辰，亥刑亥，酉刑酉，午刑午，此為自刑。
六害
子未害，午醜害，寅巳害，卯辰害，申亥害，酉戌害。
支墓
用五行起例。
支破
陽支後三神，陰支前三神。子戌、醜卯、寅子、卯醜、辰寅、巳未、午辰、未酉、申午、酉亥、戌申、亥醜。
華蓋
三合之第三位神。
將星
三合之第二位神
驛馬，三合第一位沖神。
劫煞，三合第三位之前一位神。
破碎，孟日用酉，仲日用巳，季日用醜，即金神又名紅砂。
支儀
午巳辰卯寅醜未申酉戌亥子。
月煞
天德
正二三四五六七八九十十一十二
丁坤壬辛乾甲癸艮丙乙 巽  庚
月德
巳寅亥申三輪，即三合之祿神。
生氣，正月起子順行。
死氣，正月起午順行。
官符、孝服、謾語，俱同死氣。
死神，正月起巳順行。
火燭，同死神。
天醫，正月起辰順行。
地醫，正月起戌順行。
天詔，正月起亥順行。
飛魂，同天詔。
信神，正月起酉順行。
血支，正月起醜順行。
坑煞，同備支。
風煞，正月起寅逆行。
風伯，正月起申逆行，天解同。
月厭，正月起戌逆行，對宮即厭對。
火光，同月厭。
燭命，正月起卯逆行。
天雞，正月起酉逆行。
天馬，正七月起午，順行六陽。
皇恩，正七月起未，順行六陰。
天財，正七月起辰，順行六陽。
血忌，陽月起醜順行，陰月起未順行。
飛廉，卯月起巳，午月起寅，酉月起亥，子月起申，俱順行。
勾神，陽月起卯，隔月順行六陰神。陰月起戌，隔月順行六陽神。
絞神，勾神對宮。
會神，未戌寅亥酉子醜午巳卯申辰。
成神，驛馬合神。如正五九月馬在申，巳與申合即是。
天鬼，驛馬前一位神。
懸索，天鬼對宮。
桃花，同懸索。
產煞，陽月用驛馬，陰月用馬對宮。
大煞，月德前一位。
喪魄，月德前二位。
旬煞
三奇，甲子甲戌旬在醜，甲申甲午旬在子，甲辰甲寅旬在亥。
六儀，旬首之神。
丁馬，六丁之神。
旬空，十幹不到之處。
時煞
天赦，戊寅甲午戊申甲子。
皇書，四時臨官 之神，如春木臨官在寅之類。
孤辰，四時前一位。
寡宿，四時後一位，關神同。
喝散、鑰神，同孤辰。
火鬼，午酉子卯。
喪車，天喜後一位。
天喜，戌醜辰未。
天耳，同天喜。
浴盆，天喜沖位。
天目，同浴盆。
哭神，未戌醜辰。
五墓，同哭神。
遊神，醜子亥戌。
戲神，巳子酉辰。
歲煞
大耗，歲後一痊。
喪門，歲前二位。
吊客，歲後二位。
歲墓，歲後五位。
歲虎，歲墓前一痊。
節郭禦青先生序
或問：先生素研精此道，能占之百無一失乎？先生曰：不然。佔有應否，中有說焉。餘揣以經常事理為主，不過信杳茫也，現前事理，苟屬一定，其宜行宜止，觀事理為動靜，其成敗聽之天而已。如舍定理而別圖，即為妄占，妄則不誠，不誠則不明。事有宜占者，有不宜占者，宜占者，事理自有兩在者也。不宜占者，事理應兩在者也。又事關鴻巨，疑心亟切，則宜占。事屬緩慢，心不亟切，則不宜占。嘗有人以不緊要事而閒談求占，問者之心已不誠，占者亦漫應之，兩人之心俱不誠，是無物也。無物則無形見，所以課體亦茫無端緒。大約天下事皆象心正之。未有無心而有事者也。如人閉目凝神，雖靜坐一室，而室外步履音響，洞垣如見，如心偶他馳，人過吾前而不見，聲震吾耳而不聞。是心一不在，雖而前形聲且不見不聞，而況課傳中隱深之義乎？蔔筮家每雲“心不誠則神不告”，非幻冥之神不告，乃吾自心之神不出現也。上徹九天，下透重淵，皆人心靈為之，舍自己心靈而求課象，必不得之數也。餘持是說，以告占驗愛，百不失一矣。
六壬辨疑  卷二
元首課象乾
凡一上克下，餘課無克為元首課。以尊制卑，大順之征。為九宗之元，六十四課之首，故名元首。
占主天地得位，品物鹹亨；事從外來，起男子；憂喜皆實；臣忠子孝，婚姻謀遂，孕生男，兵訟先者勝，賈人獲利，官職首擢，利見大人。如日、辰、年、命、發用、正時六處值旺相，乘吉將，更兼富貴、官爵、三光、三陽等課，仕人貴顯不可言。然或得凶神惡將，三傳不順，反主下順而上不從。又如上乘囚死，下卻旺相德合，逢歲月建，主上雖制下，而下不受制，未可執一也。
《心鏡》占孕歌曰：用神克下生男子。昔越有鄭妃當產，于四月辛巳日子時，召範蠡占之，得巳加酉，元首課，是旺火克死金，上強下弱，故生男。若秋占則不然也。
按一下克下為元首。此言課之體，即易所謂成卦之主也。卦主既得，線索在手，乃前賢示人以簡禦繁之法，故占此課者，便知事從外來，起男子。然吉凶猶未定也。又須觀其主卦之主，如發用見貴德六儀，考必第一，官必首擢，見龍合財喜，更兼旺相，財添喜遂，婚良孕男，遇戰雄則兵訟先者勝。若遇兇神惡煞，休囚死墓，則為首者必敗，諸占不吉。此後學貴乎變通也。六十四課與畢法百句最為扼要，須熟讀而精思之。官德補注
咸豐甲寅年辰月戊申日巳時，盧姓占回家耕田。元首課。
鬼卯陰
子申龍
兄醜貴
虎貴陰合
午醜卯戌
醜申戌戊
戌亥子醜
酉    寅
申    卯
未午巳辰
正議  醜為田地，干支上神，乘墓相刑，必因田地與弟相爭，弟亦有病在床，恐不壽而有破耗。正時太常為衣服，乘日祿，不如以成衣為業之有補也。
參議 

問：何以知弟病？曰：支上醜墓病符，作兄弟爻，其弟必有脾虛黃腫之症，申乘死氣加卯，身屍入棺之象。
案驗 其弟不和，分居未久，已得腫病。占者在外成衣，欲歸耕，亦恐與弟有爭。
附錄 畢法“賓主不投刑在上”、“干支乘墓各昏迷。”
咸豐辛亥年酉月癸巳日巳時，武昌司馬梅筱素公祖占進京。元首、連茹。
子卯朱
子寅合
鬼醜勾
朱蛇空龍
卯辰亥子
辰巳子癸
辰巳午未
卯    申
寅    酉
醜子亥戌
正議
問：魁度天門，傳逢退茹，豈能行乎？曰：連茹課，進中有退，退中有進，現在歲君乘馬，為河魁所制，年內即能赴京，亦與天階遙隔，必交子年節氣，初逢歲建，青龍當陽，定荷聖眷。此際旺祿臨身，當有委署，不能遠行。初傳朱乘月破，同僚亦小有言；中傳六合乘寅，又與歲合，自有居間者和之。
問：青龍盤泥若何？曰：青龍加醜，為其水渴，故名盤泥。今得子水加之，則飛矣。何盤之有？
參議
問：“兩蛇夾墓凶難免”、“太陽身宅逞陽曦”，支上一爻兼此二格，吉凶孰是？曰：雀加天喜臨門，正貴先鋒作日德，幕貴發用作子孫，又兩貴拱支，指顧間令嗣定有捷音到署。夫墓作太陽，原不以墓論，然天喜乘蛇克日，不免喜處生憂，末傳又逢死氣喪門，宅內亦主病喪，所謂吉凶互見者，此類是也。
案驗 原似秋間北上，因奉委修城，延至年終始動。來年正月二十五日丙子引見。本科鄉試，嗣君果中，卻大病，未赴會試。胞兄作古，亦見口舌。
附議 凡初傳乘朱勾及歲月日破，中末見六合或歲月日合，主先破後合，反則主主合中有破。
附議 畢法“簾幕貴人高甲第”，科舉喜見。若在官者，占之為林下貴人，又得退茹，故不久歸隱。末傳醜勾克日，癸醜年湖北失守。
《易》曰：“聖人有以見天下之動，而觀其會通，以行其典禮。”按：會通，即圓而神：典禮，即方以知；圓神者，將動之機；方知者，已定之局。如今考試，亦像此意。發案先出圓盤，後列方榜。蓋典禮既定，無可遊移，而初占之時，須要會通，不會則缺，不通則窒，會在多記古人條例，通則神明存乎其人。《易》又曰：“窮則變，變則通。”如魁度天門，逢沖則開。青龍盤泥，得水則飛。即此可悟變通之訣。以後所載，言不盡意，而吉凶進退，消息盈虛，詳注一課，餘可類推。
咸豐癸醜年卯月丁酉日午時，江忠烈公臬楚時，占去留。元首、曲直。
官亥貴
文卯常
子未勾
空陰常貴
巳醜卯亥
醜酉亥丁
酉戌亥子
申    醜
未    寅
午巳辰卯
正議  驛馬天書加年加幹，天詔加命，此舉師之象，其不能留守必矣。正時青龍會祿，貴德臨幹發用，三傳會印當旺，一歲屢遷之兆。但自生傳墓，末傳勾神傷官，年終有不吉耳。
附議  又按：三合課宜合眾以為功，獨行則失勢，遲行則失時，本局當旺，宜乘春夏之氣，掃盡塵氛，至秋則反受克矣。夫一人決拾，千夫皆從，我兵望風而逃，非賊勁也，我自靡耳。此時官兵疲玩，已成痼疾，急難整頓，欲成大功，非用素練之勇不為力，能多更妙，不多則擇其尤者，以為先鋒，所謂“率馬以驥，駘亦堪用”也。自古名將，多以家卒成功，背嵬五百，尤為明證。蓋性情技藝素所服習，如手足之衛頭目，不待教誡而自知也。
案驗 大人籍系楚南，居鄉練勇屢捷，以大挑教職，升知府銜，壬子冬，楚北城陷賊退，癸醜春，大人隨張制軍自南至北，盡複餘燼，署臬印，隨即補授江南，困楚乏員，制軍保留，故有此占。四月複征至九江，賊圍江右，入城拒賊見捷，升江南巡撫，時已秋矣。在路抱病，至江南兵力不足自盡。本年十二月十八日也。以廣文至中丞，僅互戰耳。自是江右皆軍鄉勇，用之有效。占時欲不帶勇，故有附議一則。初傳一上克下為元首，是亥為成卦之主，又為日官、日德、正貴，亦即主卦之主也。
咸豐甲寅年巳月甲申日子時，江西黃維型占友被擄回否。元首、閉口、元胎、回環。
子巳勾
祿寅蛇
文亥陰
蛇勾虎陰
寅巳申亥
巳申亥甲
寅卯辰巳
醜    午
子    未
亥戌酉申
正議
問：自支傳幹，末足抵日，課名回環，幹得長生，皆生還之象，奈閉口發用，恐逃而不能出？曰：癸末丁先有所阻後有所沖而動，出圍後寅祿被劫，末遇女眷相助，始可到家。
案驗  本日已動，又被賊攔，後因賊攻別處，得脫，被劫。到姐家相助，乃回。五月初三辛醜到，四月節也。
附議 凡閉口課不利出行托薦，然課傳年命得沖神間之，轉吉。凡占逃難，用得太陰六合者出，此課太陰作長生，泄虎鬼，沖閉口，只此一爻便可決其生還。蓋巳為成卦之主，亥為主卦之主，巳為病，亥為藥，故能轉凶為吉。
重審課象坤
凡一下賊上，餘課無克，為重審課。象地，事逆，如臣諍君，不敢擅為，必再三詳審，定計而後入，故名重審。
占主事從內起，由女人，孕女，兵訟後者勝，謀望先難後成。大抵貴順吉，貴逆凶；墓絕傳生旺吉，生旺傳墓絕凶。初克末凶，末克初吉。全要末傳得吉將、天月德等，可化凶為吉也。
此課利下不利上，然或下休囚上旺相，則下雖乖違，終不能肆害，如生金不畏死火之類。
同治甲子年辰月己醋日卯時，在保康，占觀察張洊山老夫子荊州動靜。重審課。
財亥蛇
文午空
兄醜後
蛇常合陰
亥辰酉寅
辰酉寅己
子丑寅卯
亥    辰
戌    巳
酉申未午
正議
問：日馬加命發用，天空乘日祿生幹，官星皇書月馬加日，應主升遷？曰：此動而不動，何也？辰命合支，遁甲合幹，必不能離荊。皇書乘馬旬空，中傳文書天空，朱雀臨門坐空，升遷之信不確。喜太陽照武，此次賊寇，荊州可以無憂。
案驗  占課後，數日來書，命速轉荊，同赴省垣。雲督撫委署臬篆，現有劄據，非虛謠也。將啟行，又改委唐臬台矣。師屬原任，賊匪下行，荊亦無恙。
補議  太陰為臬台，作官星，逢空；青龍外戰，傳貴俱逆；日馬帶病符投墓，不但升信不確，旋告病賦閑四載，至己巳沖去病符，貴人加歲，起假引見，升臬台，此占時所未見及者。
道光己酉年午月庚子日亥時，自占月將。重審、全局、回環。
子子龍
祿申蛇
文辰元
元蛇青元
辰申子辰
申子辰庚
醜寅卯辰
子    巳
亥    午
戌酉申未
正議  課名回環，占事有成。青龍得水，貴登天門，太歲乘丁馬朱雀加命，本年科場必中。正時亥逢勾陳，日上元被墓克，辰為領袖，三合會局必與大眾協攻萑苻。
參議
問：子為月破，三傳脫日，能無劫耗之累乎？曰：現在不吉，至秋冬子水天財得令。青龍會日，自有眾人相助。然所入不逮所出，以課傳皆脫神也。
問：辰墓並關加日，奈何？曰：逢戌月沖之，始吉。
案驗 夏月破耗拮据，因水災，科試改至戌月，果中。時親友俱為助喜。然至年終，擔石無存，本裏守望有團，因大水後盜賊猖獗，各家協力拒之，始安堵。
附議 合觀一卦之象，細玩一爻之義。如《易》有剝卦，剝者，落也，凶象也。然卦凶而爻吉，仍以吉斷，不獨上九“得輿”為吉，即眾陰剝陽，而五以比上為利，三以應上無咎，說不盡言凶也。此課全脫，大象本凶，然青龍主財帛，在庚日亦為財神，又五月子為天財，中末遞生，此主喜事生財，眾人合助，所謂凶卦中之吉爻也。而青龍坐空投墓，終歸虛耗，又為吉中之凶。三傳脫氣，財臨日上，為取還魂債，言耗而複聚也。此課日上無財，得初傳青龍泄水作財，亦取還魂之主。
知一課象比
凡課有二上克下，或二下克上，擇課之陰陽，與今日比者為用，曰知一。比者和也，陽日陽比，陰日陰比，二爻皆動，事有兩歧，善惡混處，必擇其比和者而用之，故名知一。
知一亦名比鄰，事起同類，禍自外來，失物尋人，俱在鄰近，兵訟宜和，凡事狐疑不決；吉神比者為近，不比者為遠；凶神比者為喜，不比為憂。
此課大端舍遠就近，舍疏就親，恩中有害之象。
道光庚戌年寅月甲午日酉時，觀察張仲遠夫子蒞武邑時占縣治。知一、元胎。
官 申 龍
文 亥 朱
祿 寅 後
蛇  勾  龍  常
子  酉  申  巳
酉  午  巳  甲
申酉戌亥
未    子
午    醜
巳辰卯寅
正議  初傳日馬坐克，道路皇皇。至中末長生日祿，相生相合，三傳遞生，青龍內戰，必得薦舉。支上勾乘破碎，又逢丁馬，恐因驛路人夫致生口舌。幸四課子水生日，必得鄰縣李姓解救。生氣加酉，定主妾孕。
案驗 春季勞動，冬季得升遷信，為差孥犯，與別縣致訟，得鄰縣李公化解，妾孕亦准。
附議 訟者為鄰，解者亦為鄰，應比用課也。支上一生一克，故薰蕕並見。
附錄 酉為日胎屬兌，《易經·說卦》“兌為妾為羊”，故應妾孕然又得子為生氣，課名元胎，始可決之。
補議
問：何以生女？曰：下克上為用，干支皆巽兌之卦。
問：何以生女母死？曰：酉為午火死氣所克也。
同治丁卯年子月戊子日子時，寓襄陽，劉大茂占往荊門州署。知一、進茹。
鬼 寅 龍
鬼 卯 勾
兄 辰 合
龍  空  貴  蛇
寅  醜  未  午
醜  子  午  戊
午未申酉
巳    戌
辰    亥
卯寅醜子
正議
問：干支羅網，似不能行，而初傳日月時三馬乘龍，又是動象，果宗何說？曰：靜則安，動則否。何也？日上文書雖空，而三傳撞幹以助上神，待其就我。坐而受生則吉；若往從於彼，干支相害，連茹鬼方，舍生投克，終無益也。然龍馬克幹，日月時皆屬轉神，勢在必行，行而必轉，且比用課，宜移就近，不宜舍親求疏。
案驗  此人以剃發為生，是役也，系舊東有約而去，去不相宜，居三月而反棹矣。
附議  此等課進退吉凶互相混淆，最難斷決，須看出靜中動、進中退，又辨其孰吉孰凶，方肖情事。
咸豐甲寅年未月甲申日申時，江西萍鄉易姓占流年。知一、退茹。
文 子 虎
文 亥 常
財 戌 元
蛇  貴  虎  空
午  未  子  醜
未  申  醜  甲
辰巳午未
卯    申
寅    酉
醜子亥戌
正議  土旺作貴，占者田多，有功名。但正時劫煞克日，又沖命上祿神，末傳元武臨財，必遭賊匪劫掠。墓作太陽，有屈而求伸，告官昭雪之象。比用究歸和局，干支兩財逢破逢空，贓可獲半。
案驗  賊過萍鄉，土匪劫去家財，告官追贓，稍獲。本人監生土富。
附錄  《易》曰“變通不居，周流六虛，上下無常，剛柔相易，不可為典要，唯變所適。”此占課之總訣也。蓋課之干支、年命、正時、發用六處，即《易》之六爻也。六爻皆虛位而上下相易，不外九六兩字。九六之義，究不盡在本爻，須看比應承乘于諸爻相關處決之。執此以推，則占課全在六處，看其德合刑沖，而真情始可見，其變化亦無窮矣。如此課，正時克日沖命，即是此竅，餘可類推。
同治甲子年申月甲子日午時李姓占墓。知一、退茹。
文  子  虎
文  亥  常
財  戌  元
元  常  虎  空
戌  亥  子  醜
亥  子  醜  甲
辰巳午未
卯    申
寅    酉
醜子亥戌
正議  一課三塚，難以分別，但據其妣姓氏斷之。醜乘天空為郭氏，醜上見子，郭字亦有子傍，此妣墓尚好，以白虎有水到堂，生日合醜，醜為日財，可以旺財。而蕭萬二氏墳不及也。占者書姓時，先郭次蕭萬，初傳不空，而中末空，故又以機決之，雖交車相合而有虛實之分。
案驗  占者雲：“有地師閱之，亦如此說，其形勢亦肖。”
附議  凡遇一課，兩人同占一事，先以年命分之，或年命又同，則以來之先後與坐位方向決之。
涉害課象坎
凡課有二上克下或二下克上，與今日俱比俱不比，則以涉地盤歸本家受克深處為用，為涉害。涉者，度也。害者克也。若五行屬土，則以土為深淺，如亥加醜，亥前行曆辰、戌、巳、未、戌土位五重歸本家亥位，不論孟仲季比用，只取涉度克位深者為用，故名涉害。
占主疑難遲滯，欲行不得，行事有兩而取一，歷盡風霜而後吉，乃苦盡甘來之兆。上克下憂輕，下克上憂重；二克又神將吉，憂輕；三四課又神將凶，憂重。
涉害俱深，則取四孟上神為用，曰見機，孟為時令之首，一季之氣候悉已胚胎，如事之初起，禍福藏焉，須見機詳慎可也。
占主事有疑，急須改變。若守舊則愈稽留難解矣。此多算勝少算，趨安避危，先難後易之鐺。若魁罡加日辰，官事欲起。
涉害俱深，無孟取仲上神為用，曰察微。孟為四生地，生處見克，受害獨深，由孟及仲，害漸淺而微矣。無孟必審仲而察其微。
占乾恐人不仁，或有計算謀害意，必思慮提防，可無患也。此少算勝無算，乃思患預防之兆。若魁罡加日辰，婦人難產。
涉害俱孟仲季，複又相等，則剛日取幹上神，柔日取支上神為用。幹上神乃幹上兩課之先見者，支上神乃支上兩課之先見者。二物相並，深中取先，高中取捷，如冠上綴有瑕玉飾之，故名綴瑕。
占主兩雄交爭，經延歲月，人眾牽連，惟才德服眾者吉也。切宜親君子而遠小人。
咸豐丙辰年巳月辛亥日午時，寓老河口，石冠延占開錢店。涉害。
文 醜 後
財 卯 蛇
官 巳 合
蛇  後  貴  陰
卯  醜  寅  子
醜  亥  子  辛
未申酉戌
午    亥
巳    子
辰卯寅醜
正議  幹上脫氣，財爻旬空，又逢劫煞，不可求財。醜墓克宅，賊符遊都加幹二課，此地必有兵災。涉害為用，且主流離，何貿為？
案驗  醜月土匪劫掠河口，人皆遠離。
附議  此占開店，其凶昭然，然亦須相其時勢，若世界安靜何得妄言有兵？課即不利，抑或年命得救者，轉吉。上占無救而兵象已著，因離賊甚遠，處堂者怡然，止之不得，竟至廢墜。
同治戊辰年午月己卯日卯時，寓襄陽，自占動靜。涉害、察微、全局、亂首。
兄 未 龍
財 亥 蛇
鬼 卯 元
蛇  龍  元  蛇
亥  未  卯  亥
未  卯  亥  己
酉戌亥子
申    醜
未    寅
午巳辰卯
正議  

問：時支三傳會鬼無制，應主大凶？曰：大象固凶，幸得醜命上巳火泄鬼生幹，可以化凶為吉。但此時不能回家，三合回環，課傳無馬，必待酉月衝破全局。又會年上虎馬，方可動身。且幹神加支受克，為亂首課，主族中匪徒犯尊，以致訟事牽連，遽難制伏，惟有推讓以脫鬼氣，其事乃息。
案驗  五月次子入學，八月己身抱病，自襄回家，至淦口，水流船折，幸遇漁舟得救。蓋卯為舟車，乘元克日，又會螣蛇，故有此驚。尚未溺者，自墓傳生，木浮水上故也。本族老成調謝，為宗嗣事，訟經幾載，到家後即赴縣以寢其事，此化鬼為生之驗也。
咸豐辛亥年巳月己卯日戌時，自占會試去否。涉害、逆間、斷橋、六陰。
財 亥 元
子 酉 後
兄 未 蛇
元 虎 龍 合
亥 醜 卯 巳
醜 卯 巳 己
卯辰巳午
寅    未
醜    申
子亥戌酉
正議  六合乘月建驛馬加日，日幹坐而受生，現在來從者眾，靜守為宜。奈太歲乘丁馬加命發用，衝破六合之神，豈能安於絃誦？雖以卯沖酉，格名湊合，處處有助，而涉害斷橋，險阻備嘗，逆間又為倒拔蛇，終無成也。
參議  印逢月建，堂上應健。胎逢歲建，課得純陰，本年定有生男之喜。但子孫帶死氣，遇旬空，似恐不育。
案驗  親老家貧，原擬課讀不出，至九月因直隸張洊山夫子回籍之便，促令同舟，家嚴亦催督之，應太歲遙沖日馬也。由水路直向天津，應初傳水將也。阻風日久，冰漸膠河，半途以車易舟，折輪受驚，應涉害斷橋也。師友相助，庚癸不呼，應湊合也。會試報罷，應逆間也。本年生男，六歲不育，因酉乘死氣，其數六也。次年三月丁繼母憂，應天后空也。
附議  

問：天后何以不在妻而在母？曰：下克上為用，又逢太歲，太應在尊長。又亥水沖克文書，則是生者之害，深而克者之害淺也。
附錄 《大全》“未加酉為繼母。”
遙克課象睽
凡課無克，取日幹與四課上神遙相克賊為用，故名遙克，或取上神克幹，曰蒿矢格，如折蒿為矢，力弱難傷。或無上克，取日克上神，曰彈射，如彈丸當箭，遙射傍物難中。占得蒿矢，初如雷吼，終卻無事，主人謀己，利後動，此時有客不可容納。凡事喜在西北，憂在西南，神將凶，日辰無氣，主盜賊陰謀。神將吉，日辰有氣，則幹貴有喜，行人來，訪人見。
占得彈射，主己謀人，利先動。神將中，遇德合順貴，親朋和氣。神將凶，帶刑害逆貴，主冤仇盜賊，訪人不見，行人不來。若克兩神為一箭射雙鹿，尤事多兩意。
此二課俱主遠事，虛驚不實，名利縱成亦虛。惟蒿矢見金，彈射見土，則能傷人，若傳空又為遺鏃失矢，不能成事。若見陰空元武，當有欺詐之事。
第二課發用為近射，是日之兩課自戰，多主外事，凶勢略大。三課四課發用為遠射，凶勢漸小，而第三課乃辰陽與日相競，又較重於四課也。
同治己巳年申月癸未日未時，占同寓監利縣熊海洲病歸吉凶。遙克、彈射。
財巳貴
鬼辰蛇
子卯朱
貴  後  空  龍
巳  午  亥  子
午  未  子  癸
辰巳午未
卯    申
寅    酉
醜子亥戌
正議  （以下原書有脫漏）終鹹宜。
曰：此生死不得相見之象也。幹上祿逢死氣，支上財逢生氣，青龍天后為夫婦，子午相沖，干支互害。害者阻也，沖者離也，此行難蔔生還，骨肉何能面晤，魁度天門，亦主關隔。彈頭射無力，四課發用，可及於鄰，離家約數十裏之遙。
案驗  次日自省開行數十裏至蒲草地方作古，轉棹省垣外書斂。
參議  

問：屬纊時，隔家七百餘裏，與前斷不合。
曰：此心粗之過也。退茹中傳鬼墓，命上酉為轉神，死氣加幹，明明不能出境，乃泥於四課為鄰之一說，而不知彈丸作箭即鄰居亦不及射。
問：青龍為紙錢煞，占病固凶。若亡人在柩，而太陽照宅，何也？曰：胎財生氣，家有弄璋之兆。
附錄  凡事有定數，數所在即理所在，故君子知命，必兼言理數。德與海洲非舊交，適同寓病歸。時東君外出，高足年幼。德雖無力資助，而治喪固其分也。監利李殿春兄離寓稍遠，聞訃亦來共籌。初傳巳為張姓，末傳卯為李姓，一先一後，恰如課象。不但死有其所，即與斂亦由天定。此占斷所不及者，事後方見字字皆有著落。
咸豐甲寅年午月己卯日巳時，虞姓占地。遙克、彈射。
財亥蛇
兄醜後
鬼卯元
龍虎蛇合
未巳亥酉
巳卯酉己
未申酉戌
午    亥
巳    子
辰卯寅醜
正議  此必占女墳，巳山亥向，但六合子孫逢空，乃損丁之墓，不遷必絕。而天后乘丁文書作馬，已有遷改之意。太陽會青龍，向西南方求之則吉。
附議
問：棺可遷否？曰：白虎乘文書，主有白蟻；元武乘卯克日，又主水傷；巳為破碎，卯棺逢沖，棺木已朽。
案驗  此系占祖母墓，坐東南朝西北。葬後父行四人皆死，現存二孫，亦未生丁，本年欲遷。
補議
問：何為女墳？曰：巳屬巽，未屬坤，皆女象也。
問：四下生上占地應好？曰：占天宜下生，占地宜上生。固有此說。然須詳其大局，不可以一格論之。如三傳四課全逢衝破，不能藏風聚氣。墓神宜靜，醜乘丁馬，不安格。加以干支受脫，豈非虛耗無氣乎？
咸豐甲寅年辰月甲戌日子時，占賊來袁州否。遙克、蒿矢、閉口。
鬼申虎
子巳勾
祿寅蛇
六空虎陰
辰未申亥
未戌亥甲
寅卯辰巳
醜    午
子    未
亥戌酉申
正議  蒿矢乘虎鬼，固屬可畏。幸值空亡，為遺鏃失矢，初如雷吼，末卻無事。況月德長生加幹，盡可靜守此處，不必圖遷。但遙克為用，賊必犯界，鬼作戰雌，敗竄各縣，畏及府城。然旬尾加支，府城必閉。三傳遞刑，支陰六合作財沖支，西南百三十裏縣內必有為糧起爭者，大約烏合之眾耳。
參議
問：閉城必有賊至？曰：賊過其境，人必動搖，豈待至而後閉乎？
問：何以知西南有事？曰：蒿矢憂在西南，喜在西北，未為魯都，申作蒿矢，俱屬坤方，未八戌五相乘，百三十裏也。
問：戌為州城，又作日支，魯都加之，應入城內？曰：戌支刑未，未為旬尾者，末也。逃竄之余，畏刑而去，何敢入也？若以幹為府城，支為邊界，干支合刑，更見分曉。
案驗  乙亥日夜縣試頭場，聞賊逼近，開城播遷。丙子日乃閉。越三日探知西賊自長沙敗北，餘匪竄入袁州所轄境內，器具不合。由株樹潭過萬載而去，適萍鄉縣鄉勇爭口糧而劫奪，探報不實，府城因此胥動。丁卯日開城，男婦複歸此。德避難江西袁州時占也。因此課聲大噪，藉為糊口之資。
附錄  《指南》“鬼臨旬尾，官災不起”，推之遊都亦通。
附議  課最難定者，分數也。如此課，審賊勢之強弱，離城之遠近，城門之開閉，西南之虛實，歷歷如畫，可謂分數不差。然而奇中者特偶然耳，安得盡如所占？
同治己巳年寅月甲戌日卯時，張洊山老夫子占年將。遙克、蒿矢、元胎。
官申後
子巳朱
祿寅龍
合貴後常
辰未申亥
未戌亥甲
寅卯辰巳
醜    午
子    未
亥戌酉申
正議  

問：兩貴坐獄，幹支解離，似不吉。曰：貴雖坐獄，加干支年命卻好。惟幹支解離，天后逢空，防婦眷不利。中傳朱雀逢月德，有人居間為之揄揚。末傳青龍建旺，又會德祿皇書，合幹上亥水長生天詔歲馬，必得大員保舉升遷，官星顯榮之象。
參議
問：幕貴加命乃休處林下之象，何以進用？曰：告病幾載，現處林下，非比在官忌此也。況乘丁馬，是由幕而動之象。又逢天空，乃奏對之神，起假引見，在指顧間耳。未貴日墓加戌作閉口，得命上醜貴沖之，定主出谷遷喬，此時日馬旬空，到四月巳亥馬必動。
案驗  果四月底進京，五月初聞升臬台，詳注三陽課內。
附議  白虎踞門，乘子水雨煞，游都賊符加年命，不免歲荒憂煩，然蒿矢逢人，只是虛驚耳。
道光己酉年寅月庚戌日申時，邑侯張仲遠夫子占年將。遙克、彈射、元胎。
財寅後
官巳常
祿申龍
元貴後朱
辰醜寅亥
醜戌亥庚
申酉戌亥
未    子
午    醜
巳辰卯寅
正議  

問：支上貴人乘墓履獄，占官似不吉。曰：喜本命戊辰上見夜貴，乘丁沖墓，亥水太陽加日，末傳青龍乘驛內戰，乃出谷遷喬之象。但脫上逢脫，財爻旬空，宦囊不免空澀耳。
參議
問：亥水子孫剝官，奈何？曰：壬課占官以龍為主，不忌。
問：庚日逢丁如何？曰：常占主有禍動，在任則為官星乘馬，反主升遷。
案驗  向來兩袖清風，是歲大水，更加脫耗。至辛亥年春遷漢陽，數月又升司馬。
附錄  太陽入課，功名顯達，故亥年再遷。凡乙辛辰戌日辰及辰戌年命之人，不以坐獄論。
道光庚戌年醜月壬申日戌時占行人。遙克、彈射、元胎。
財巳貴
文申合
祿亥空
元空貴元
寅亥巳寅
亥申寅壬
申酉戌亥
未    子
午    醜
巳辰卯寅
正議  巳為雙女，六合為媒，天空為奴婢，中路必有燕會婚姻事耽延。末傳旬空，出旬必到。先鋒河魁為鬼克日，亦有風波之驚。然傳貴俱順，此行無恙。但防僕妾別有不利耳。
案驗  此張仲遠先生迎姐占也。果為甥娶妾，攜與同行，以致耽延，亦見風波。出旬清吉。抵署數月後，甥亡妾寡，此戌為寡宿，後乘哭神故也。
附議  問：遙克課近射格，究竟為遠為近？曰：遙克者，隔省相迎也。近射者，離境不遠也。
道光辛卯年巳月癸未日亥時，自占月將。遙克、彈射、解離。
財巳陰
子卯貴
鬼醜朱
貴陰空勾
卯巳酉亥
巳未亥癸
卯辰巳午
寅    未
醜    申
子亥戌酉
正議  干支上下對沖互克，水日逢丁，夫婦別離之象。初傳胎臨月建，末傳在喜作吊，必因產亡。純陰之課，當生男子。兩貴相加，又逢歲月建，此子可成。末傳朱雀克日，因葬生事。
案驗  本月妻孕，科月子生，醜月妻亡，買穴破財，招口舌。
附議
問：此課克妻破財，固無疑。然沖而不合，何以協孕？曰：胎財生氣妻懷孕。況逢建旺乎？干支上神雖沖，而戊寄於巳，與癸日相合。巳醜亥未又為三合，何得無孕？但自生傳墓，先吉後凶耳。
附錄  易曰：剛柔者，立本也。變通者，趣時也。凡占以課體為本，而變通則在年月日時，最不可忽。如此課解離，兼以四破俱見，如何不凶？
同治甲子年申月甲辰日寅時，寓新堤街，有人占父病。遙克、蒿矢、潤下。
鬼申龍
文子蛇
財辰元
蛇龍合虎
子申戌午
申辰午甲
酉戌亥子
申    醜
未    寅
午巳辰卯
正議  此必三年老病也。因洋煙而成，肝肺受傷，氣痛發咳，藥之不效，死之不得，戊辰年則難過矣。
附議  

問：洋煙為千古未有之變，聖賢亦不及料，課無成例可援，何以知病由此致？曰：有此物即有此象，煙名為土，非火不燃。此課虎乘午火會戌，後課未土乘朱加支克日，其傷于煙可知。且此系不正之物，一以元武墓命，一以元武脫幹，吸煙者盡屬昏迷脫耗，而蒿矢射日，又似槍形，故斷之如此，非無據也。
附錄  德著《鄉居雜紀》中，有不食洋煙說。又有詩七十韻痛陳其弊，留心世道者，望別梓廣傳，以為其人勸。
同治甲子年酉月壬辰日丑時，有人占病。遙克、蒿矢、天網。
鬼戌龍
鬼醜常
鬼辰後
青朱貴元
戌未巳寅
未辰寅壬
申酉戌亥
未    子
午    醜
巳辰卯寅
正議  此亦洋煙所致也。土鬼重重，精液枯竭，四肢疲弱，有形無氣，日上子孫雖是救神，奈陰神見巳，泄木生土，救我者反為仇。蓋此時以煙為救命之藥，藥愈多則死愈速矣。
案驗  死期未至，不知如何，而病起於煙，其症悉符。嗚乎哀哉，人不病而求煙以病，病欲死而煙不許死，似人而難為人，名鬼而又非鬼，造物何心，而使種此毒哉？竊歎人能自滿其數而死，此之謂正命。以煙蹙其生者，果正命乎？誠哉，自作孽，不可活也！
附錄  凡占天網課，即《易》所謂“不能退，不能遂”之狀。故有以兵阻者，有被獄陷者，有因風雨山川間隔者，皆象此，而煙館之害，何異身坐獄中，神明特降此課以示警焉。吾願世人未失足者，早鑒及之，則幸甚！
咸豐甲寅年未月慚巳日巳時，袁州西門煙店占逃亡。遙克、彈射、進茹。
財未蛇
官申貴
鬼酉元
蛇朱朱合
未午午巳
午巳巳乙
午未申酉
巳    戌
辰    亥
卯寅醜子
正議  巳火子孫乘六合，逢生氣，不惟此去清吉，後來漸有好處。丁馬乘未必在西南方張姓親戚家，離此百二十裏。以未八蛇四相乘故也。支來加幹，不必追尋，人自送來，三日內當有信到。
案驗  果在萍鄉張姓女兒之家，裏數亦符。未日有信，後數日送回。蓋旬丁主奔走，得支上午未相合，便止而不行。萍鄉在袁州西南，是伊家鄉。巳午有張宿及弓旁之姓，又作子孫，巽離為婦象，故在女兒之家。
咸豐癸醜年卯月癸巳日申時，江忠烈公臬楚時訪延，占可就否。遙克、蒿矢、源消根斷。
鬼未朱
文酉勾
兄亥空
勾朱貴陰
酉未巳卯
未巳卯癸
未申酉戌
午    亥
巳    子
辰卯寅醜
正議  卯為建旺，乘太陰遁辛幹，此臬憲之類神也。為人膽雄有謀，任事強幹，身長而瘦，額高有須。時逢六合生日，見必相投，兩貴夾拱行年，先有二貴人推薦，但可暫而不可久耳。
參議  

問：何以不可久留？曰：貴作財德之神，情誼甚厚，但乘馬坐旺，升遷最速。四月必離楚省。而課傳逶迤脫去，末傳丁馬乘亥沖貴，終必有損。勾朱二破加支之二課，本省秋季亦防賊兵騷擾。
案驗  接見禮意殷勤，形狀俱肖所占。四月奉旨南征，苦留隨轅，德以家嚴衰老辭歸，及江西奏凱，旋升安微巡扶，年終殉節。後知二貴推薦者，乃張司馬王明府二公也。
附錄  太陰肅殺之神，故主臬憲。木形本長，和長而瘦，須象松葉。逢建旺，強幹有膽，凡言體性情以此類推。
昴星課
凡四課上下無克，又無遙克，取從魁上下神為用，曰昴星。昴星者，酉中有昴宿也。酉在西方白虎金位，性主刑殺，義司決斷，死生出入之門，從此酉立傳，故名昴星。剛日仰地盤酉上神為用，中傳辰上神，末傳日上神，為虎視轉蓬格。陽性從天，男子氣浮，仰觀如虎視之轉蓬而動。柔日俯視天盤酉下神為用，中傳日上神，末傳辰上神，為冬蛇掩目格。柔性從地，女子氣沉，俯視如冬蛇之掩目。本乎天者親上，末傳歸幹，從天類也。本乎地者親下，末傳歸支，從地類也。
剛日主多驚恐，關梁閉塞，出不得歸，禍從外起，在守則吉。如日用囚死，罡乘死氣蛇虎入傳，病者死，訟者獄，雖見吉將亦凶。如日用旺相，見魁罡龍虎，科舉主高甲。
柔日主暗昧不明，進止兩難，女多淫泆，禍從內起，訪人不見，行者淹滯。酉為天獄，二課最忌刑獄，大端惟潛藏稍吉耳。
一曰剛日昴星，取雞鳴必仰之象。蓋酉為昴日雞也。柔日虎視，取虎視必伏之義，尤忌子午卯酉日占之。
咸豐甲寅年寅月己巳日戌時占行人。昴星課。
子申貴
子申貴
文午朱
蛇朱後貴
未午酉申
午巳申己
午未申酉
巳    戌
辰    亥
卯寅醜子
正議  

問：交車合，支上與支陰又合，似無來意。曰：大不然。二馬年命加於四課，自幹傳支，傳逆貴逆，用在日前，皆必來之象。午日天馬合幹，必動。申日月馬合支，必到。
附議
問：支上火神太多，有火災否？曰：水火相激始為災，火為土泄不妨。
案驗  果午日動，申日到。
道光庚戌年亥月丁醜日午時，張姓占侄病。昴星、災厄、科蛇掩目。
鬼子蛇
子辰龍
子戌後
常後朱龍
未戌醜辰
戌醜辰丁
寅卯辰巳
醜    午
子    未
亥戌酉申
正議  

問：占子輩宜子孫旺相？曰：固是。然土宿太多，日幹衰弱，此內傷脫漏之證。冬蛇掩目，一室潛藏，如在獄中，青龍加日，纏綿不治。陰日從地，自幹歸支，支為墓庫，乃歸陰入墓之象。目下無妨，醜年困畏。蛇鬼發用，丁神逢朱，乘天火大煞，子為火鬼，乘蛇。子月當有火燭之驚，卻無大礙。
案驗  失血內傷，病痔成漏，緘戶數年，一步難舉，屢治不痊。子月宅旁柴堆被人縱火，大驚。癸醜年醜月故。
附議  

問：醜年何以可畏？曰：醜加辰命，又為脫氣日墓故也。
別責課
凡三課無克無遙，不復用昴星，別取一神為用，曰別責。蓋陽幹常動而易位，故剛日初傳用幹合上神。如戊癸合，癸寄在醜，即以醜上神為用，陰支常靜而守位，故柔日用支前三合神。如未日三合前一辰即亥字，為初傳，中末俱並日上。此三課不備，別從其類，責取一合神為用，故名別責。
占主事不周全，謀為欠正，且合神流連，臨兵欲進不進，胎孕多延。凡事倚仗他人，借徑而行，吉凶多系於人，不幹己也。求婚別娶，占家宅夫妻事，當以淫斷。
別責亦名蕪淫，其實蕪淫三課有克，與此略異。惟將逢卯酉元陰，皆以不正論。
咸豐甲寅年辰月辛未日午時，占遷移遠近。別責課。
子亥元
文醜後
文醜後
後常朱後
醜戌辰醜
戌未醜辛
申酉戌亥
未    子
午    醜
巳辰卯寅
正議  別責者，別有所借援也。幹與支上下相刑，支陰與支上又上下相刑，此處全無吉象。惟于支前三合取用而得亥水子孫作救神，系與同居相好者，可以偕行，乃北方楊姓之象。離城約四裏之遙，去必相宜。
問：亥乘月德甚好，奈旬空何？曰：出旬填實可遷。
案驗  出旬賊至袁州界，城內盡逃，時同寓有鄧姓者，與棗樹下楊壽宗素好，邀與俱去，甚安。後賊未進城，而土匪搶劫，不出必凶。
附議  凡占遷移，須看支上與末傳，為所遷之地。而此課獨取初傳，以課情如此，不可泥也。況初傳為成卦之主，亦即主卦之主，課傳只此一爻不同，他何取焉？
咸豐辛亥年午月戊午日午時，自占次子府試。別責、自在。
鬼寅蛇
文午龍
文午龍
虎空空龍
申未未午
未午午戊
午未申酉
巳    戌
辰    亥
卯寅醜子
正議  

問：初蛇末龍，為蛇化為龍，又乘日月建加幹，小試應利？曰：干支羅網作合，四課不全，難以終場。別責者，別有所圖，正貴旬空，必待十年以外，子醜填實方可成就。
案驗  本屆府試未終，院試亦空。至戊辰年始取古入學。
附錄  《指南》“別責如花待時”，言其遲也。況醜貴又空，此非月日可填實。發用甲寅，須到甲子年旬，然後利考。戊辰行年在亥，上見子水，與醜貴相合，此所以遊泮也。然青龍重重，午年鄉試應捷。
八專課象同人
凡干支同位無克，取陽順陰逆三神為用，曰八專。蓋八專日五，除癸醜日俱有克，無克者甲寅、庚申，剛日從陽，主超進順布。己未、丁未，柔日從陰，主退縮逆行，中末俱並日上神。如甲寅日幹上陽神亥，順數至醜，乃醜亥亥也。丁未日，辰上陰神卯，逆數至醜乃醜巳巳也。皆日辰陰陽共處。論伏吟四課八字，干支神同一位，如八家共井吉專，故名八專。
此課兵資眾捷，失物內尋。若逢龍、常、天乙吉將及天、月德，主有同人協力，眾擎易舉之象。遇後、合、陰、元入傳，為帷簿不修。蓋重門樹塞，以限內外，講堂設帳，以別男女。今陰陽共處，又遇陰私之神，定主淫泆不明，陽日主事超進迅速，陰日主事退縮遲緩，占憂喜事俱重疊。
八專逆數到日，中末相並為獨足格。凡事不能動移，自己尤多費力；或中末傳皆空，說然。
道光戊子年寅月己未日丑時，徐姓占產。八專課。
兄醜虎
文巳六
文巳六
龍合龍合
卯巳卯巳
巳未巳己
卯辰巳午
寅    未
醜    申
子亥戌酉
正議  占產喜虎，以其傳送，今作血支血忌發用，本日必生，且醜為腹，值旬空作支破，乃子離母腹之象。課傳純陰，主生男。
案驗  本日戌時生，果男子也。
附議  此課六合逢死神，丁驛重重，虎墓發用，內外無別，陰神又克干支，厥後此子浮薄無用，且不壽。
伏吟課象艮
凡課月將加時，十二神各居本宮，取神克日為用，曰伏吟。如子加子之類，則以神克日幹為初傳，取刑為中末傳，此六癸日初傳醜，中傳戌，末傳未是也。其天地神自居本家，日辰陰陽伏而不動，自相克賊，獨隱呻吟，占主屈不得伸，靜中思動，為守舊待新之課。
陽日無克，取幹上神為用，中末仍取刑，為自任，天地鬼神不動不克，無所取擇，自在其剛，以進用於時之象。占主強自出頭，而當閉塞，惟柔順守靜吉而得成也。若任己過剛，必成愆咎，占行人立至，然亦本家暫出之人，原非遠也。失物逃亡，只在屋後幾家；幹謁不出，胎孕聾啞，禍患流連，病主不語而呻吟，淹滯歲月。
柔日無克，取支上神為用，中末仍取刑，為自信。占主不能動身，乃家宅不安之兆。病產逃盜，與自在同。訟獄俱主土田，關梁俱主杜塞，惟行人則自任立至，自信難期。出行則自任欲行中止，自信潛藏不出。若有丁馬，俱可言動。
發用自刑次傳剛日取支，柔日取幹，末仍取刑，複自刑，末則取沖，傳行杜塞，故名杜傳，占事中止，改圖則成。
同治己巳年申月乙未日巳時，竹山邑侯周廉臣占官。伏吟。
財辰勾
財未蛇
財醜虎
蛇蛇勾勾
未未辰辰
未未辰乙
巳午未申
辰    酉
卯    戌
寅醜子亥
正議  

問：伏吟遊子，不見丁馬，靜象也。曰：正時行年巳為日馬，命上寅為月馬，由靜而動之機。辰為病符天喜發用，自幹傳支，仍歸舊任，至辛未年衝動末傳白虎，當別有所委。
案驗  原任竹山六年，官民相洽，為驛站致訟卸事，賦閑一載，占後數日上司令回本任，出旬方動。
附議
問：杜傳兼以斬關逢空，應不能行？曰：勾乘病符，財逢空陷，耗費稽留，俱應從前，凡在外得自幹傳支者，必歸於家。占官赴任，亦可類推。縱遇旬空，不過待填實日期耳。
咸豐甲寅年辰月壬戌日酉時，自江右往湖南，舟次助袁州占行止。伏吟、杜傳。
祿亥空
鬼戌虎
官未陰
虎虎空空
戌戌亥亥
戌戌亥壬
巳午未申
辰    酉
卯    戌
寅醜子亥
正議  

問：日祿作閉口，伏吟見天馬，宜急去之。曰：自刑發用，傳行杜塞，中末虎陰克日，前行必遇兵賊，不如伏處閉藏，靜守此祿之為愈也。癸為閉，丁為動，閉者死，動者生，占祿遇癸，固不吉，然此占行止則只取艮止之義。而有德較動而虎陰傷身，則吉凶相去遠矣。祿遇登明，宜居河邊之家，戌虎加支，不宜入城。
案驗  寓城外河邊水府祠，亥為水，又為神祠也。主祠者楊姓，業廚；同寓煮鹽作販，姓鄧。末傳未為味，初傳亥為登明也。居數日湖南兵塞不行，後賊過袁境，城內俱搖，得鄧姓引避相契之家，亦姓楊。
附錄
旬尾加旬首，為閉口課。此非其例，然奇門遇癸亦作閉塞論，蓋十幹至癸則止也。
咸豐甲寅年午月丁巳日申時，祝姓占家宅。伏吟、元胎。
兄巳空
財申元
文寅合
空空常常
巳巳未未
巳巳未丁
巳午未申
辰    酉
卯    戌
寅醜子亥 

正議  三傳元胎，胎神又加妻命，妻必有孕。血支乘天空，丁馬發用，沖胎刑財，今日申時必生，生則男也。
參議  

問：巳為雙女，屬巽，又自支發用，如何生男？曰：妻年四十矣，必是末胎，末傳艮為少男，又初陰傳入太陽太歲，故知其為男也。但天后乘戌土死氣，妻防不壽。
案驗  果如期生男。
附議  凡占須要參會，如元胎不必盡以孕斷，而胎神又加妻年，則孕象決矣。天空可斷產期，取其腹空之義。乘丁刑財，財刑六合，發用又是本日支神，則速產決矣。此方以類聚之一證也。艮為少男，因妻年取象，然非財逢太陽，六合逢太歲，亦未敢決此，又變通趣時之一證也。
咸豐癸醜年辰月壬寅日戌時，江臬台占出剿。伏吟、杜傳。
祿亥空
子寅合
南巳貴
合合空空
寅寅亥亥
寅寅亥壬
巳午未申
辰    酉
卯    戌
寅醜子亥
正議  

問：戌虎克日，傳行杜塞，似非吉占。曰：虎乘天喜作催官星，是破賊有喜而升官也。然亦須以課傳參之。課傳不吉，又當別論。此課初末兩傳，以德制刑，以祿擊空，何異用石投卵乎？且皇書乘馬，兩馬相會，到通城必奉天詔之榮。
案驗  臬司原無接詔之例，此次特旨速赴金陵，時已出署，故在通奉檄，因剿匪奏凱，已升藩司。
咸豐癸醜年未月戊戌日午時，司馬張仲遠夫子占出差工。伏吟、三刑。
文巳勾
子申虎
鬼寅蛇
元元勾勾
戌戌巳巳
戌戌巳戊
巳午未申
辰    酉
卯    戌
寅醜子亥
正議  正時龍乘太陽作將軍生日，辰命沖武，課名自任以遞刑，虎蛇游魯之賊，巳又為戰雄日祿，指揮在我，奏凱無疑。元武加支，必犯楚界。戌為羅為山為黃，如此等字府縣及大山驛路，防賊竄伏。初傳馬空，旬內有阻，申月巳午日進可以用兵。
參議
頭號：三傳遞克日幹，奈何？曰：刑始於我，我能制人而人不能制我。況日上巳能泄鬼，不畏克矣。
案驗  賊自河南竄過羅山、黃州等處，七月巳日午時，遇賊于黃岡鵝公項，大破之，並獲船隻衣物馬匹，制軍奏升知府。
咸豐辛亥年酉月癸巳日辰時，前任東湖縣張洊山夫子占開複。伏吟、天網。
鬼醜勾
官戌虎
鬼未陰
貴貴勾勾
巳巳醜醜
巳巳醜癸
巳午未申
辰    酉
卯    戌
寅醜子亥
正議  伏吟利潛藏，不利仕進。幹凶支吉，宜於家不宜於外。戌印時破而未綬空。三傳遞刑，鬼多無制，此時以伏處為安，支上兩重貴德作財，必有兩家親眷助以資斧，將來可望開複。
問：正時鬼墓加命，奈何？曰：蛇乘天喜，主憂危中有喜信。墓作太陽，主屈抑時有人昭雪。況中傳戌虎沖辰，可以破網破墓，不致久羈於此。
案驗  張師為官清慎勤敏，案無留牘，歷任嘉魚、蒲圻、東湖，歌聲達於鄰邑。己酉科幸出門下，開導維殷，越明年，以驛遞罷官。又因蒲邑交代羈留。時同寅代為調處，得歸梓裏。次年粵匪破楚，得免於難。丁巳年胡中丞書複省垣，保調江陵知縣，疊升道憲，告病四載，己巳年李宮保勸進，旋升藩臬，前斷大勢固准，猶未悉其精也。
附議 此卦凶爻吉，專取一字為主者，起複兩次，皆屬巳年，神明之指示妙矣哉。
同治甲子年酉月甲申日巳時，熊姓占女命何如。乙巳命。伏吟、元胎。
祿寅龍
子巳朱
鬼申後
後後龍龍
申申寅寅
申申寅甲
巳午未申
辰    酉
卯    戌
寅醜子亥
正議  三傳四孟，若已出室，當作胎論。未嫁則死期至矣。鬼臨三四，後乘日絕矣。癸水將絕之象。申屬肺，巳火刑之，必是癆症。伏吟見馬，神魂出遊，旬空止于巳，水絕於巳，巳日難過。
案驗  占者不問病而問命，將以試餘也。餘曰：此女在室無病，則不占，非癆病亦不占。應曰：然。餘遂歎曰：女有才德，可惜不久。果月內巳日故。
附奇門  乙亥時，乙又加酉，乙死於亥，絕於酉，雖生門到宮，亦不為救。《奇門心傳》雲：“此占兒女決不育。”故不出酉月而亡。
問：奇門論死絕以時幹為主，固無可疑。若壬課殊多混眼，如以申為日絕而申又為後之長生。如以巳為日之病神，而寅又為巳之長生。巳長女，既得初傳青龍之生可以制鬼，何為歿？曰：看課之難正在此處。然得其主腦，亦不難辨。凡占病以幹為人，支為病，幹克支吉，支克幹凶。況鬼臨三四而又當旺令乎？課既以刑相傳，見生不生，木已枯槁。伏吟於床，一旦見馬，則動而輿屍可知。課傳已凶，何問類神？即以類神論，天后作鬼而不得為人矣。且三傳遞刑于申，豈能救乎？巳火遁癸，丁主生，癸主死，食神既閉，其祿已終，尚能制鬼乎？
凡占婦女，須問出室否，夫在否，不可妄言取禍。
同治甲子年未月辛醜日午時，新堤同寓王東橋占病。伏吟、稼穡。
文醜後
文戌常
文未龍
後後常常
醜醜戌戌
醜醜戌辛
巳午未申
辰    酉
卯    戌
寅醜子亥
正議  此癆病也，不能脫體。正時午鬼逢勾，肺家受傷，咳嗽不止，課傳純土，腎水已幹，不能制。醫藥無效。此時太常加幹，飲食尚好，醜月防加病，複脹氣喘，則難救矣。
案驗  東橋沔陽人，詩書門第，長於畫。避亂以此為生，性孤高不苟求於世。初見請占，別後醜月聞訃，餘亦哀之。
附議  

問：土多生日何妨？曰：生多者偽況，辛日土多而旺，反為所埋。占病更忌，所謂見生不生者是也。
返吟課象震
凡課十二神各居沖位，取相克為用，曰返吟。蓋諸神返其位元，坎離交易，震兌互換，日辰陰陽，往來克賊，反復呻吟，故名返吟。且十二神各易本位，無所憑藉依附，又名無依。
占主事帶兩途，遠近系心，往返無常，禍自外來，背逆分離，有疑莫決，安營離散，出陣虛驚，來者思去，去者複來，得失未有一定，占官不滿任，親情無始終，亦兩症相侵，凡動無憑，但當久動思靜而已。若去來空亡，又不以動論。
返吟無課，惟四日：己醜、丁醜、辛醜、辛未，醜無克，用巳上神亥，未無克，用亥上神巳，巳亥即日馬也。如傍井倚欄，斜沖射之，不易井外，故名井欄格。井欄無來去，必中投辰上神，而末投日上神為傳。全是衝開，渙散不屬，故又名無親。
占主內外多怪，上下睽情，井上架木，易倚易斜，不能長久之象。動則宜，靜則擾，事無憑依，一身兩用，傍求易就，直道難容，凡事速成易破，遇吉神良將，事可半遂，尤喜青龍救護。
同治己巳年卯月甲子日辰時，江夏邑侯恒獻之占赴大冶縣任。反吟。
祿寅虎
官申蛇
祿寅虎
龍後虎蛇
子午寅申
午子申甲
亥子醜寅
戌    卯
酉    辰
申未午巳
正議  

問：反吟占官不能滿任，此課虎馬逢沖，本年亦難終局，殊非吉象？曰：占課全在相機。餘素不喜反吟，而此以吉斷，何也？因歷任已著勞績，上司原卓異候升，今去大就小，不過暫憩彈丸，展驥在指顧間耳。青龍戲水，子為旬首，必升首縣。正時辰為領袖，又為山崗，其色黃，應補黃岡實缺。然蛇虎縱橫，虛驚勞攘，道路賓士，所不免也。
案驗  到大冶五月，即升黃岡。適逢水災，奔波不遑，在大冶下鄉相驗之案，亦多自冶來省，自省赴黃，來去無常皆返吟之象也。
附錄  凡姓氏地名，適逢其會，偶有所中，不可為典要，占事不難於一課奇中，而難於每課平准也。
咸豐甲寅年卯月辛卯日巳時，路上自占往崇仁縣。返吟、龍戰。
財卯後
兄酉龍
財卯後
後龍勾陰
卯酉戌辰
酉卯辰辛
亥子醜寅
戌    卯
酉    辰
申未午巳
正議  戌印衝破，官已報罷。祿逢日月二破，時乘元武，其家亦破財不堪。往投不惟無益，反致破財。且我去彼來，勢必相左，即相遇亦不佳。
案驗  到省問訊，已革職，伊亦來省，即轉。
道光庚戌年寅月辛卯日行時，張姓占貿易。返吟、龍戰。
財卯後
兄酉龍
財卯後
後龍勾陰
卯酉戌辰
酉卯辰辛
亥子醜寅
戌    卯
酉    辰
申未午巳
正議  官反作先鋒，破碎臨門克宅，格成龍戰，定有官非入門搔擾。幸干支上下皆作六合，終歸和局。返吟心系兩途，懷疑不決，主買賣反復無常，有利少成。
參議  

問：官非應主何事？曰：賊神臨財發用，多曆賊匪錢財事故。戌為太歲作勾陳，辰為將軍乘太陰，並關重大之務及動眾之事。
案驗  春季果為差務破財受辱，不久和釋；次年西賊入城，劫毀一空。
附議  凡龍戰課遇勾朱破碎，多有橫逆臨門。
道光辛卯年申月壬子日子時，自占月將。返吟、比用、解離。
財午蛇
兄子虎
財午蛇
虎蛇空貴
子午亥巳
午子巳壬
亥子醜寅
戌    卯
酉    辰
申未午巳
正議  發傳乘胎財，又逢生氣，當以胎論。然坐克，課屬返吟，名解離，不免破鏡之悲，其餘人情亦多反復。
參議
問：六合內戰，妻財生氣，應妻吉而子凶？曰：財雖生氣卻被白虎沖克，又下賊上，自支發用，天后乘辰加戌，並受墓克，幫主傷母。六合雖逢內戰，卻喜月日時旺相生合，亦可養育。
問：純陽應生女？曰：比陽為用，三傳兩離夾坎，以坎為主，當是男兒。財爻出現，論妻則以財爻為主，天后只可參看。
案驗  子月生男，越二年妻故，口舌亦多。
六壬辨疑  卷三
    三光課象賁
凡課用神日辰旺相，吉神在中，為三光課。蓋日為人，旺相則諸鬼不能勝，而人口又能崢嶸，一也。辰為宅，旺相則宅居寬而諸邪又不能入，二也。用神為日用動作，旺相則所幹無阻，而又事得光輝。三也。此三處，更乘吉將，光其身，光其宅，又光其運輸短者皆有光華，故名三光。
占主光輝通達，百事吉昌，皆不費力而成。如神將俱和合相生，初末逢吉，居官遷職，始終吉應。縱年命凶煞，亦不為凶。此課主吉。然末傳亦最要緊，若日辰居天乙後，末遇死囚乘凶，為三光失明之象。前有虛喜，後卻抑塞。
咸豐辛亥年寅月甲寅日亥時，前任漢陽司馬張仲遠夫子占謀望。三光、德應、元胎、三刑。
祿寅蛇
子巳勾
鬼申虎
蛇蛇蛇蛇
寅寅寅寅
寅寅寅甲
巳午未申
辰    酉
卯    戌
寅醜子亥
正議  干支發用俱乘旺氣，是為三光。初傳日德，中傳巳為月德丁為天德，諸德咸備，余慶可喜。伏吟自任太旺，三光傳入三刑，四破入傳，雖官聲顯赫，氣象崢嶸，而得意之時，更宜小心，方免是非、破耗、刑傷。正時太陰作日長生，元胎課子得相氣，主有婚姻胎產之兆。年、月、日、時、本命、及旬丁祿馬交馳，可蔔屢遷之榮。
案驗  是歲再遷，聲名藉藉，差務煩重，負累甚多。生女娶媳，及追呼口舌並見。壬戌年以道憲出差上海，父子俱歿。
附錄  歲破加臨月破，人情不協，財物空。
參議  

問：蛇虎勾陳佈滿課傳，無一吉神，何以能光？曰：常占大凶，有官人得之反吉。蓋蛇乘寅為生象，有化龍之象。虎乘幹鬼，為催官使者，故也。然遍曆軍營，危地得升，終歿於差，未必非蛇虎刑傷之兆也。
三陽課 象晉
凡課天乙順行，日辰有氣居前，旺相氣發用，為三陽。蓋天乙左行，陽氣順，一也；日辰前於天乙，陽氣伸，二也；日用旺相，陽氣進，三也。此陽氣開泰，萬物光輝之象，故名三陽。
占主吉應，凡謀皆遂，官擢訟解，病癒財獲，人來賊退，孕產貴子。如神將吉，上下相生，定主官職高遷，縱逢刑害無妨。此課主吉。然或天乙坐獄，獄陰也，豈陽乎？用神為鬼克日，中末無救神，則為三陽不泰，占事暗昧難明，先吉後否，又六陽俱備課，利公用不利私謀。
咸豐乙卯年子月壬申日子時，鄖陽廩生江海帆占弟赴縣考試。三陽、六儀。
兄子虎
子寅元
財辰後
虎龍陰常
子戌卯醜
戌申醜壬
未申酉戌
午    亥
巳    子
辰卯寅醜
正議  

問：虎鬼入傳，干支相刑，考必不利。曰：凶固有之，與考無干。小試月建發傳，當列前茅。正貴加命，兩貴拱年，子為弟爻，又作旬首，頭場必定冠軍，惜末傳墓地，難作案首耳。天后乘死氣墓神克日，太常乘喪門加幹，家中必有內孝。巳為弓加卯命，為四正之方，箭必全紅，來歲行年在卯，院試必進。
案驗  縣試頭場第一，末場第三。次年寅月辰日，祖母故。院試果時。
附錄  此課貴人順行，一陽也。日幹有氣居前，二陽也。建旺發用，三陽也。
同治戊辰年醜月甲辰日亥時，占觀察使張洊山老夫子出處。三陽、時泰。
財辰合
子午龍
官申虎
虎龍龍合
申午午辰
午辰辰甲
未申酉戌
午    亥
巳    子
辰卯寅醜
正議  貴登天門，傳登三天，青龍加命，又生太歲，支神加幹斬關而出，白虎催官，諸格皆起用之兆。非山林氣象也。巳卯拱幹，張姓引薦，李姓推升，太歲發傳，先必入覲而保升臬台，文書在公車未動之前，因太陰作長生為先鋒，龍居日辰虎故也。
參議 

問：初遭夾克，祿馬俱空，課名回環，如何可動？曰：涉害為用，財遭夾克，主路途辛苦耗費。回環，去而複來，仍歸楚北。初馬此時雖空，轉盼交春進氣填實，明年己巳，丁馬天空加歲，四月必入都，秋月應到任。
案驗  時張師已告病四載，將入霍山，為菟裘計，見此課殊不然，亦無張李知交。越明年三月，敝縣孝廉張廉卿自皖回訪，德盛稱張師歷任善政，德曰：“子有素乎？”曰：“否！耳熟之久矣，現今李宮保下車延訪，請辟之。”德曰：“德師無複進意，強而後可。”繼蒙勸駕再三，四月啟行，未至京而升信到省矣。可見顯榮有定數，而實至名自歸，彼營營者徒為耳。
附錄  貴作月建太陽順行，日辰居前有氣，發用太歲旺相，又帶六合青龍，此三陽兼時泰六儀之課，首揆可望。
三奇課  象豫
凡課得旬日之奇發用，或入傳，為三奇課。如甲子甲戌旬用醜，甲申甲午旬用子，甲辰甲寅旬用亥，此為旬三奇。“甲日用午丙奇辰，乙巳丁卯戊奇寅，己醜庚未辛申是，壬奇取酉癸戌雲”，此日奇也。蓋雞鳴於醜，日精已備；鶴夜半鳴，月精已備；鬥轉乾亥，星精已備。又醜為玉堂，子為明堂，亥為絳宮，此三者，日月星精，為旬用之奇，故曰三奇。
占主凡事逢凶化吉，不忌刑煞，士有奇遇，官以異政超擢，出軍利用奇兵取勝，婚諧，孕生貴子，病訟解。
如旬奇日奇並臨為上，有旬奇無日奇亦可用，或逢亥子醜全為三奇聯珠，大吉，更遇天上三奇乙丙丁或地下三奇入傳，尤利。
道光己酉年酉月丁卯日午時自占出行。三奇、連珠、引從。
子醜朱
官子蛇
鬼亥貴
朱合空虎
醜寅巳午
寅卯午丁
辰巳午未
卯    申
寅    酉
醜子亥戌
正議  

問：退茹此行不吉？曰：屢試此例，退而複進。如戌度天門，三傳水鬼，定有風雨阻隔，然非終於退也。幹上虎乘日祿，巳馬加幹陰，出旬亥馬填實，一沖而動。
問：兩貴皆空，不利赴試？曰：三奇聯珠，奇儀會合，初末引從醜命，此行必有奇遇，幕貴乘歲月建加年，不為坐空，醜命乘朱，又生幕貴，必膺薦拔。正貴出旬可填，又因水遷期，亥月出榜更吉。
案驗  出旬乙亥日動身，風雨連期。辛巳日到省，進場腹痛，轉寓漸減，門尚未封，複來補貼。此亦退茹之驗也。是科果中。朱克正貴，系副主考見取。
六儀課 象兌
凡旬首發用，或入傳為六儀課，如甲子旬用子，甲戌旬用戌之類。此為旬儀。“子午醜巳寅儀辰，卯卯巳醜辰儀寅，午未未申申儀酉，酉戌戌亥亥子神。”此為支儀也。蓋旬首為六陽支神，星宮之長，直符之使，有禮儀之尊也。故名六儀。旬支並臨為上，有旬無支亦可，若止有支儀，不作此論。
占主逢凶化吉，不忌刑煞，求望得，投書幹貴宜，病遇良醫，罪赦官擢。若旬首為用，更作今日貴人，為富貴六儀，作簾幕官，士人高第。若奇儀全遇，凡事吉不可言。
咸豐甲寅年巳月乙巳日申時，江西孝廉段梅臣占產。六儀、伏吟。
財辰勾
子巳合
官申貴
合合勾勾
巳巳辰辰
巳巳辰乙
巳午未申
辰    酉
卯    戌
寅醜子亥
正議  

問：三傳兩陽夾陰，又皆坤巽之位，當以女斷。曰：非也。天罡原屬剛強之神，又自幹上發用作旬首，此長男之兆也。且支上子孫乘建旺，時上胎逢正貴，此子必貴。
問：斬關逢血支，象主連生？曰：辰為自刑，傳行杜塞，又作勾陳，數日內恐不准，午月可也。
案驗  虎三索皆女，本年六月十一日卯時生男，仍是五月節。
附議
問：辰為季土何以言長？曰：胎非初生而男則居長，以季土乘申也。
補議
問：卯日逢生，何也？曰：生氣在卯，又卯克勾陳故也。克應原非一端，須看課體，與所占之喜忌斷之必准。如占產，勾陳見木則通之類是也。
道光己酉年辰月戊申日巳時占回家。六儀、元首、和美。
兄辰元
子申龍
財子蛇
元蛇貴勾
辰子醜酉
子申酉戊
酉戌亥子
申    醜
未    寅
午巳辰卯
正議  

問：三傳水局，雨師會畢，而太陰勾陳臨日當旺，果以雨乎？曰：天罡動神，發用乘元，出必冒雨。但己酉庚戌二日可晴，嗣後則久雨耳。
參議  正時巳火太常生日加命，課名和美，太歲太陽月建照臨課傳，不但此行萍蹤作合，秋冬並有奇緣。
案驗  正月因事迫至沔，三月轉漢，是日渡江，到省遇雨，蕭然一身，進退維谷，茶室中袖起一課，即冒雨出城，宿巡檢司河，遇伴同塌，次日天晴開舟，第三日抵家，嗣後風雨綿綿，可知大象屬雨，其中亦有晴日。須細參之。秋闈幸中，事亦小康。
附議
問：雨師加酉，天后加戌，此二日何以天晴？曰：酉為太陽，乘勾加巳，戌土制水，加午受克，此以天盤參看也。
咸豐癸醜年亥月壬午日未時占行人。六儀、周遍、斬關、解網、交車。
鬼戌龍
財午元
子寅蛇
青蛇貴常
戌寅卯未
寅午未壬
醜寅卯辰
子    巳
亥    午
戌酉申未
正議  傳逆貴逆，日在用虎，斬關發用，正時加午，其來甚速，癸為旬尾，幹從虎止，未加幹與支合，今日必到。且寅木子孫解網入宅，是由險而得夷也。
問：幹鬼歲刑發用，天網四張，合中犯煞，當賊縱橫之際，豈不可危？曰：卯為私門，未為玉女，寅為天梁，利於逃亡。況月德作子孫，以制鬼，何凶之有？    

案驗  果遇賊逃匿，本日到家。
附錄  《指南》“遁環周遍兩課名，旦夕遊人抵家下。正時天乙入支幹，湖海行人會不難。”
時泰課  象泰
凡課用起太歲月建，乘青龍六合，又帶財德之神，為時泰。蓋太歲為天子，月建為諸侯，青龍為官長尊貴錢財喜慶吉神，六合為謀幹利祿婚姻和合吉神。四者為用併入傳，更為日辰財德吉神，如人時運通達，萬事亨利，乃天地和暢之課。
占主災患潛消，謀為無礙，逃亡必歸，盜賊自敗，孕育佳兒，前程浩大，仕宦詔命喬遷，常人則財喜亨通，但逢太歲月建作日財德便是。太歲發用更佳，入傳亦可。又干支屬本季旺氣，謂之得用。如春占值甲寅乙卯日之類。兼貴龍後湊合，是上天布降恩澤，故名天恩。此課若傳見空亡，又名天恩未定，事多虛喜，上人雖有意施惠，猶豫不決。
道光壬辰年辰月丙寅日酉時占婚姻。時泰、連珠課。
子辰虎
兄巳空
兄午龍
虎常勾龍
辰卯未午
卯寅午丙
午未申酉
巳    戌
辰    亥
卯寅醜子
正議  正時幕貴作財，青龍臨日，太常加支，太歲月建發用，三傳聯珠旺相，應是相夫宜男之造。惟初虎末龍，先難而後得安耳。
案驗  於歸後，夫貴生子三。先是詩書門第，歲凶兼疫，骨肉死者過半，遠方作合，亦應白虎斬關之意。
附錄  《易》象吉二凶悔吝三，故六十四課吉者不多，而占之又罕遇焉。此課青龍乘午加幹，名曰時泰，亦節取之耳。若真龍德課，數十年所占不下千餘課，竟未之遇。惟謁聖林月將乘貴發用，太歲不過入傳，未並在一處，甚矣，好課之難也。
參議
問：干支羅網如何？曰：互旺皆旺坐謀宜，此類惟不宜動，動則為刃靜則為旺，占妻取其旺宅旺人，何動之有？故不以羅網論。
龍德課 象萃
凡太歲月將乘貴人發用，為龍德課。太歲人君也。首出庶物，德被天下。月將太陽也，懸象在空，明照四方。天乙貴人，吉將之首也。降福致祥，消苦超貧。若太歲與月將並，更乘今日之貴神作用神，如龍行雨，澤及萬物，此福神相助，雲龍際會之課。
占主仕人官爵超遷，恩澤榮龐，見宰相及君子所謀並吉。常人財喜臨身，罪囚出獄。縱逢凶將，亦不為害。惟尊貴求卑下不吉。或帶煞為日鬼則事幹朝庭。引格如太歲乘貴發用，傳中見月將亦是。
咸豐辛亥年子月甲寅日辰時，占由王家營迂道敬謁聖林。龍德、八專、交車。
財醜空
文亥常
文亥常
後常後常
申亥申亥
亥寅亥寅
寅卯辰巳
醜    午
子    未
亥戌酉申
正議  太歲作文星，逢月德，互生干支，得見無疑。且正時辰遇六合，乃山林之象。醜命月將夜貴加正時發用，主吉神佑助，得入廟林也。
參議
問：八專干支陰神作鬼，似不吉。曰：八專陰陽無別，固有不宜者。此占謁聖，正宜專切。使內外如一為好。申主道路行人，喜其迅速。況申生亥，亥生干支，而天后亦可以化鬼，但交車以換馬更好耳。
案驗  自童時已存此願，三十餘年不得遂。是屆會試乏資，附載進京。當聖林不遠之地，或迂道，或停候，俱不能商之同車。計惟孤往，兼程以展其期，庶謁後得會大車。臨歧時，雨無蓋，夜無火，執鞭者僅成童。竊心危之，適棧有回顧夫馬，願交易，甚捷，冥行數十裏，前後若有光，次日天晴，直達聖林。
官爵課  象益
凡課得歲月年命驛馬發用，又天魁太常入傳，為官爵課。驛馬者，三合頭沖是也，為驛遞之神，傳命之使，本命行年太歲月建並用之馬，華麗異常。又逢天魁太常為印緩之榮，故名官爵課。
道光辛醜年戌月壬子日巳時，王姓占貿易。官爵、連珠。
鬼戌虎
文酉空
文申龍
虎常空虎
戌亥酉戌
亥子戌壬
辰巳午未
卯    申
寅    酉
醜子亥戌
正議  

問：引鬼為生，應主初凶終吉？曰：此課無吉象，虎鬼加幹發用，日祿加支，帶劫煞，又被陰神虎鬼克之，內外交傷，不獨店事無成，即家產亦歸消磨。惟有速退以就末傳之長生。然河魁凶將白虎凶神，干支受克，不能自由。況末傳青龍內戰，又逢旬戊遁鬼，是見生不生而反成鬼耗矣。
問：正時巳貴作財何如？曰：財非不生，助之者亦眾。奈支上劫煞，沖克財爻，主兄弟虛花不實，以致破耗。
案驗  本年盜賊官非，朋夥脫泄，其家產店業，不數年而蕩然矣。
附錄  辰戌陰空憂脫賺，白虎倡狂滿屋傷。
附議  天驛二馬入傳，印綬俱全，兼以虎臨幹鬼，為催官使者，此占官則吉，而常占不吉也。
朱子謂“看易須曉得象占分明。”所謂吉凶者，非爻之能吉凶，爻有此象，亦視占者為吉凶耳。如恒之六五“婦人吉，夫子貞凶。”遁之九四“君子吉，小人否。”之類是也。
富貴課  象大有
凡課得天乙乘旺相氣，上下相生，更臨日辰年命發用，為富貴課。蓋天乙在紫微門外，近左樞，居太乙右，為十二神元首，主幹貴上官田土等事，乃金玉滿堂之課也。
占主家興官顯，孕生貴子，訟理謀遂，如傳遇戌加巳，又富貴權印之象，更吉。若遇太常為綬及驛馬乘青龍，尤主積代富貴，無官者有官，有官者高官。如貴人入獄，又名勢消課，告貴不允，所占皆凶。乙辛辰戌日及辰戌年命之人，又不以坐獄論。
凡傳見盡夜貴，占事必幹兩處貴人成就，然或四課三傳皆貴，為遍地貴人，乃貴多不貴，告貴反無依倚，在任多差使，或權攝不一，占訟主幹多官，尤凶。日貴居夜，夜貴居日，為貴人蹉跌，幹事多不歸一。然日貴居夜，開眼作暗，夜貴居日，自暗而明。兩貴相加，官訪官得見，下謁官不見。以貴往見貴故也。貴在幹前，事不宜迫，迫反為貴所怒。貴在幹後宜催，不催事慢。兩貴逢空，或事許無成，或誤報虛喜，換旬可成。兩貴坐克，不可告貴用事，占訟貴人怒，朱雀乘神克貴，文書為貴人所忌。六丁日貴作日鬼臨日，占官利，占病為神祗所害，臨支家神害，病宜修設安慰宅神。墓鬼尤凶。貴作六害，占訟理直而遭曲斷，此皆不論發用與否也。
道光乙巳年亥月丁巳日午時，自占妣墓。富貴、全局、三光。
官亥貴
子未常
文卯勾
陰朱貴勾
酉醜亥卯
醜巳卯丁
醜寅卯辰
子    巳
亥    午
戌酉申
正議  貴人乘軒策馬發用，又逢建旺作官星德神，三傳會局，得時令相氣以生干支，應主人丁利名，發福攸遠。惜朱雀逢空，酉財坐空，對岸關水不緊，目下不免破耗耳。須填補之乃吉。
案驗  葬後二紀，酉年發科，以幕貴加次子之醜命也。累添孫曾，皆系木局之年。而亥命者居半，三紀次孫入學，夫安親非為後計也。然不驗於後，無以知其安否，故錄之。
附錄  三光兩格，一則干支發用俱旺，一則專論發用吉神，得令富貴課亦有兩格，一則干支祿馬，一則貴用旺氣。
附議  占墳喜合，合中犯煞，又主破敗。醜為日墓，尤忌空亡，然天地無全功，培補剪裁，在乎人力。此系平地左右開塘燒窯，先天本體已壞，兼以上砂尖射，下砂空缺，口舌破耗俱見，痛妣勞苦畢世，自恨無財，不可為悅，一硯所入，稍餘蠅頭，則效愚公之移，精衛之填，迄今四十餘年，猶未了此心願也。
軒蓋課 象升
凡課勝光為用，遇太沖神後，為軒蓋課。神後子也，為紫微華蓋。太沖卯也，為天駟天車。勝光，午也，為天馬。此三神並遇，如乘駟馬軒車，高張華蓋，乃士子發達之課也。
占遇日用旺相，又為太歲月將德神，上乘貴龍常合吉將。主吉慶寵祿，十全之榮。若三傳帶煞，乘蛇虎死氣，克年命日辰，或空亡，或卯作喪車，遇刑沖則為乘軒落馬之象，主傷身破脫，望事無成。
此課占病魂遊千里，青龍生氣入傳，出行大雨。然車馬即動，出者必行，聞賊必來。如車馬作財，求財大獲。
道光乙巳年卯月己酉日丑時，黃陂范彝舟兄占年將。軒蓋、閉口。
文午陰
兄卯虎
財子勾
虎陰龍常
卯午醜辰
午酉辰巳
寅卯辰巳
醜    午
子    未
亥戌酉申
正議  軒蓋課卯輪逢空，為朽木難雕。此時未可遠謀，惟合本營生則吉耳。
問：營生何事？曰：日上甲與己合幹，干支交車合，故利合貿。幹上太常為衣服，辰為旬首，支上太陰為婦女，見火為金銀首飾，乃衣店或首飾之類。相生有氣，其事可為。申貴作日子孫登天門，加辛亥本命，其子有一貴者。
案驗  長生午命，三子辰命，與人夥開兩店，一則衣服，一則網巾髻尾，以辰為天網枚也。俱有利。申年次子游泮，現在孫輩濟濟，成童府縣冠軍入學者兩人。彝舟赤貧幼慧，學問淵博，心厚品端，科場屢屈。其後昌熾，應未有艾也。
鑄印課 象鼎
凡課得戌加巳中傳為鑄印。戌天魁，為印。巳太乙為爐。卯太沖為模。戌中有辛金，與巳中丙火作合，鑄成貴器，為符印，故名鑄印。
占主事成遲晚，惟利占官，庶人不吉，更不利於病訟孕產四事。戊己日印生日幹，更遇太常為印綬俱全，傳見太沖為鑄印乘軒之象。夏巳午日或值蛇雀太旺，戌卯空亡，則為破印損模，官必不遷，兼遇神將凶，主先成後破，徒勞心力。大都鑄印乘軒，須得驛馬太陽六合，乃為真體。又有丙子日戌加幹，得吉將亦名鑄印。春夏丙丁日火太過，不在此論。然須白虎太陰蛇雀之將入傳。若金少火多，火少金多，為五行不備，必有所傷，或末傳得天后元武更臨水鄉，與日相破，名曰鑄印不成，來意占官欲成中阻耳。
咸豐甲寅年巳月己醜日辰時，楊振鄉占家宅。鑄印。
文巳虎
兄戌朱
鬼卯元
蛇空虎貴
亥午巳子
午醜子己
戌亥子醜
酉    寅
申    卯
未午巳辰
正議  此必合夥燒陶生意也。又主家有兩孕。先生者女；後生者男，不出四五兩月。干支相沖，合夥者其後必分。
問：鑄印何以不斷為官？曰：青龍逢空，貴人相害坐空，豈作官者乎？而巳火乘虎，故知為陶冶鑄器之人。
問：何以知為雙胎？曰：子為支胎，亥為幹胎，巳火建旺重見，巳亥又為雙數，故雲。
問：何以知先女後男？曰：初傳巽方，末傳震方，巳孟為長，卯仲為次故也。
案驗  果以陶冶為業，巳月巳日兄生女，午月酉日弟生男。
附錄  《玉成歌》“巳為又女亥雙魚，用起須知兩事俱。”
咸豐辛亥年辰月乙未日巳時，羅生琴樵占母病。鑄印。
子巳元
南戌朱
祿卯虎
元勾空蛇
巳子寅酉
子未酉乙
戌亥子醜
酉    寅
申    卯
未午巳辰
正議  鑄印占病不吉，天后不見，以子為類神，坐墓夾克，萱其萎而。鬥系日本，母命辛亥，天罡克之，申為死氣，加卯名身屍入棺，子巳相加，亦成死字。
案驗  本月丁未日故。印爻坐墓受克之期也。
附議  張宏康占妻病，取天后為主，未月辰日以傷後故。張宗年占父病，以日幹為主，酉月辛日以傷幹故。此課取印為主，辰月未日以傷印故。蓋主爻一定，克應乃准，不可以一例泥也。又案幹象父，支象母，子為印爻，又天后本家而加于支上，六處不見天后，其以此為類神也何疑？若訟幹上酉鬼正時發用克之，其病何至於死？
道光辛醜年辰月己巳日辰時，甘姓占病。鑄印、災厄。
文巳虎
兄戌朱
鬼卯元
元朱虎貴
卯戌巳子
戌巳子己
戌亥子醜
酉    寅
申    卯
未午巳辰
正議  斫輪鑄印，占病皆忌。蓋卯戌相加，合棺入土之象。此課初傳白虎乘劫煞墓門，末傳元武帶天鬼喪門克日，病符大煞加幹，伏殃墓神加支，主疫鬁為災，不止一人受傷也。
參議  申為死氣加卯名身屍入棺，子巳相加合成死字，皆屬凶象。
案驗
一家染設，死者四人。
附錄  鑄印斫輪死最速，天鬼逢時疫作厲。
道光庚戌年巳月己未日辰時，吏部主政丁曉園先生占官。鑄印、無祿
文巳虎
兄戌朱
鬼卯元
虎貴虎貴
巳子巳子
子未子己
戌亥子醜
酉    寅
申    卯
未午巳辰
正議  課名鑄印，利於占官。況月建驛馬發用，太歲又居中傳，豈可出退。
參議  

問：白虎臨生，似為丁艱之象。曰：印逢建旺，堂上甚健，但丁驛二馬發傳，必有差遣耳。
問：何差？曰：貴乘喪車，虎馬傳墓，逢太歲，必主護送梓宮。因此加級論官階，可望掌印給事之任。
案驗  本月果因西陵差遣加級，先生性情恬淡，不久告歸作古。
附議
問：正時沖戌，是為破印，占官主不利？曰：現印怕沖，額外人員奉文差遣，何損于印？但貴逢克害，四下賊上，不宜祿食。
咸豐甲寅年巳月己亥日卯時，江西太史蕭庚笙兄占年將。鑄印、知一。
文巳虎
兄戌朱
鬼卯元
合常虎貴
酉辰巳子
辰亥子己
戌亥子醜
酉    寅
申    卯
未午巳辰
正議  課得鑄印，占官固好。然巳火旺而逢空，支上辰又沖戌，鑄印未成，待時而動之象。課名知一，舍疏求親，移遠就近。太陽照武，子孫作勾，似自京歸家督勇禦賊之占。支胎上見血支，家有孕婦，喪吊全逢，有吊送姻親之事。朱雀逢沖，破碎加支陰，且有小訟。
案驗  由編亻記名，本年奉旨回籍練勇。萍鄉賊破，小有爭論。媳有孕，後生孫男。
咸豐甲寅年巳月戊子日辰時，鄧順習占生意。鑄印、亂首。
文巳常
啊戌合
鬼卯陰
合常陰合
戌巳卯戌
巳子戌戊
戌亥子醜
酉    寅
申    卯
未午巳辰
正議  此課太常發用，主治飲食之物。又與乘虎者不同也。日祿加支受克，四月恐因下犯上而動。然課名回環，終不離此地也。
案驗  以煮鹽為業，四月果晚輩不順而回，後複來此地。
斫輪課  象頤
凡課卯加庚申，或加辛戌用，曰斫輪課。卯為車輪，庚辛為刀斧，木就金斫，加申為上，加戌次之。緣卯中乙木，與申中庚金作合，乃成貴器也。若寅為天梁，不待斫而後成也。
此課更遇天乙龍常陰後及德馬吉神入傳，主踐公卿之位，或壬癸日見水為舟楫，或初末有馬引從，為軒車，能任重致遠，有除授官職之喜。或木休囚，乘白虎為棺槨，值空亡為朽木難雕。春季甲乙日寅卯時占，為傷斧。秋季庚辛日申酉時占，為傷輪，反凶。或辛卯日幹上卯，為財就人象，宜急取之，緩則被卯克其戌土，反有害也。
斫輪來意主謀望官事，先曆艱辛，後卻有成。蓋木畏克故也。若傳見本日墓神，名舊輪再斫，主退官失職再謀復興之意。此課多主晚成，占孕與病訟忌之。
咸豐乙卯年辰月癸未日寅時，寓穀城，黃姓占侄逃亡。斫輪。
子卯貴
官戌龍
財巳陰
空蛇貴虎
酉寅卯申
寅未申癸
子丑寅卯
亥    辰
戌    巳
酉申未午
正議  

問：太歲太陽乘貴人發用，為龍德，此課太陽未用而入課，亦當以吉論？曰：常問不應逢吉象，逃亡得此反凶。且戌加卯位，手足顛倒，乃瘋顛而逃者。卯木子孫落空坐克，六合臨絕，日馬投墓，此人已就木矣。然申酉旬空，斧斤不利，有板而非棺也。兩貴拱印，所葬之土，必出仕有印之家，其姓則木傍也。
參議
問：方向何在？曰：傳貴逆行，人在上流，日馬乘太陰加戌，先到西北山岡廟內燒香，卯為轉煞，已經回頭。卯申相乘，離此百三十裏。戌屬土為州，可向均州界找尋，其處有高山峻石，當大路旁有廟，遇劉姓李姓及執鐵器者之探之。
案驗  瘋疾多年，忽於去歲十二月，自家來穀。谷有店業甚豐，居數日，不知其蹤。已四月矣。後在均州尋著，其葬所，則朱知縣地也。余悉符。
附錄  申為春分離神，本月二十一日月宿，月宿加離神發用，為天寇，本日巳時立夏，寅時當用春分離神。雖無明文，可以理度之。《指南》雲：“戌加卯位足朝天。”又《大全》雲：“太陰乘幕貴，主有神佛願。”此人果在武當山朝廟而還。
咸豐辛亥年寅月己醜日巳時，徐姓占幫貿。斫輪。
鬼卯元
兄戌朱
文巳虎
元勾合陰
卯申酉寅
申醜寅己
子丑寅卯
亥    辰
戌    巳
酉申未午
正議  

問：斫輪自斧斤成器，配木難雕別作為此課卯木當旺，斧斤不空，兼歲月二馬入於課傳，遠行何不利之有？曰：卯加申為斫輪，取乙與庚合，木就金斫也。若四課再逢酉沖卯，則為破輪無用矣。況此占欲為人役，干支上下相沖，豈能作合遠行乎？六合乘破碎煞，即偶合亦終歸於破散。
案驗  所謀不濟，未能遠行。次年東家亦被賊兵劫耗，元武乘賊神發用故也。
引從課  象渙
凡課干支虎後上神發用，為初末傳，曰引從。如庚辰日，幹上醜晝貴人。初傳寅加酉居日前，末傳子加未居日後，日幹得前引後從，為拱天干。又為拱貴，主官職升擢，諸事最吉。壬子日幹上辰，初傳巳，末傳卯，為兩貴引從，主上人提攜，或眾貴引薦成合事，大利。甲午日初傳子，居支虎，末傳戌居支後，虎後遇引從，為拱地支，主遷修家宅，大利。丁酉日酉為夜貴加丁幹，亥為晝貴加酉支，年命在申，為貴臨干支拱年命，宜告貴用事，必得兩貴成就。丁巳己巳癸亥日伏吟，為干支拱日祿，宜占食祿事。庚午己酉日伏吟拱夜貴。甲子伏吟拱晝貴，為干支拱貴，告貴處事，此貴人出行，虎者引，從者後，故名引從。占主 

求官求財出行婚孕皆宜。
咸豐丙辰年醜月壬子日未時，寓興安府漢陰縣漩窩，占動靜。引從。
財巳陰
官戌龍
子卯貴
龍陰空後
戌巳酉辰
巳子辰壬
戌亥子醜
酉    寅
申    卯
未午巳辰
正議  格合引從，華蓋覆日，不必居此，二課天空乘酉，正時旬丁克日，必有家丁攜書相迎。
參議  

問；辰沖戌印，似乎破局。曰：無官何忌，天后乘墓，財逢死氣，正喜戌來衝破，妻可免于厄。所謂日辰逢墓，沖神號作天恩是也。
案驗  次年正月興安諸生專丁來迎。妻病數月，臨產幾危，子墮地死，以卯空故也。
亨通課 象漸
凡課用神生日，及三傳遞生日幹，或干支俱互生旺，為亨通。或初生中，中生末，末生幹，及末生中，中生初，初生幹為遞生格。或幹上生幹，支上生支，為俱生格。或幹上生支，支上生幹，為互生格。或幹上乃幹旺神，支上乃支旺神，為俱旺格。或幹上乃支旺神，支上乃幹旺神，為互旺格。此皆亨利通達之象，故名亨通。
占主大吉，遞生得人重重舉薦始終成就；或末助初傳生日，主傍人暗地吹噓；或末助初傳作日財，主暗地人財相助。俱生人宅各安，互生彼此相助和合。俱旺謀用省力。互旺彼此兩相投奔，互有興旺。
咸豐乙卯年醜月壬寅日戌時，安陸府艾朴庵公祖前任鄖縣占往省垣。亨通。
文申合
祿亥空
子寅元
合貴貴元
申巳巳寅
巳寅寅壬
申酉戌亥
未    子
午    醜
巳辰卯寅
正議  戌時鬼乘青龍，支上貴坐長生，中傳皇書乘馬，三傳遞生，城吏全逢，大吉之象。戌為河魁，傳成四孟，去可署首縣。不待俸滿，疊次升遷。申為七品，亥為四品，自申傳亥，快轉府職。六合生日發用，似有婚姻之兆，支來加幹，奔者為妾，三傳元胎，可占弄璋。
案驗  時楚省賊退，先署首縣，疊升府銜。現有納寵之事，其後生子亦准。
咸豐甲寅年巳月甲申日巳時，駱姓占前程。亨通、潤下。
財辰元
官申蛇
文子龍
元龍合後
辰子戌午
子申午甲
酉戌亥子
申    醜
未    寅
午巳辰卯
正議  

問：正時巳逢建旺，可許子多？曰：日上午空，三傳會水，申命上子又沖午。此孤命也。然午坐長生，絕而不絕，螟蛉抱養，可以生財。三傳遞生，支辰三合，現有內親合夥營生，得利。喪吊孤寡俱見三傳，父母早喪，亦防克妻複娶。
案驗  同胞者四，僅有一侄。現在郎舅合夥得利，將與四弟議婚圖繼。
附議  本日未時一課，中傳午空，卻有四子，以乘龍相生故也。終亦不能皆成也。此課不惟子爻逢空逢墓，而末傳與命上沖之更可忌。
繁昌課  象鹹
凡夫妻年命立德方發用，為繁昌課。蓋夫妻行年本命乘旺相氣又值干支德合，或年立時令旺相之鄉，此陰陽俱勝，運氣交接，大事和好，情欲交動，妊娠繁華昌盛，故名繁昌。
占主人丁旺相，胎孕招貴。
榮華課 象師
凡祿馬貴人臨干支年命並旺相氣發用入傳，更乘吉將，為榮華。如丙寅日幹上申，支上巳；壬申日幹上寅，支上亥之類。祿馬又遇貴人，此榮達光華之課，故名榮華。
占主君子加官進祿，常人謀為順利，身宅俱吉，動止均美，孕貴婚成，用兵得地千里。
咸豐壬子年巳月壬申日午時，湖南張堅甫占會試。榮華、遙克、元胎、源消根斷。
財巳朱
文申龍
兄亥常
後常朱後
寅亥巳寅
亥申寅壬
申酉戌亥
未    子
午    醜
巳辰卯寅
正議  祿馬加干支，正貴加午年，幕貴加命，朱雀建旺發用，及衣錦榮歸之象。但四下生上，日祿空亡，又帶病符月破，須防身宅脫耗，明年辰墓克日欠吉。
案驗  是科果中十名。
德慶課  象需
凡課日辰干支德神及天月二德發用，並在年命乘吉將，為德慶。德者，和氣也，主福家。吉神也。夫善莫大於備，轉禍為福，而有喜太，故名德慶，乃君子歡會之課。
占主囚系得釋，事事吉昌，婚成佳配，孕產賢郎。或辰戌醜未四煞沒於乾坤艮巽四維之方，百事大吉，雖遇凶將無災。若帶煞乘虎，或德空，或神將外戰被刑克，不吉。或丙日巳德歸亥，乘元夾克，為滅德參商，或乙日申德加酉為用，酉來克乙，申化為鬼，方為邪正同途，君子變為小人。
道光乙巳年巳月丁巳日亥是，肄業漢陽書院，自占制憲月課。德應、天心、文德。
官亥朱
財申後
兄巳常
朱龍勾虎
亥寅醜辰
寅巳辰丁
寅卯辰巳
醜    午
子    未
亥戌酉申
正議
問：龍作旬首生日，雀乘幕貴日德作官星發用，此次應高列？曰；旬首加支，又與支陰作合，其情專注他人。日上重土晦火，又乘凶煞，不能受其生，且三傳自支歸支，與己無涉，但同硯者必作首耳。
問：比鄰共炊者六七人，應在何友？曰：兩木加支，當是林姓第一。
參議  是次窗友林理臣首選，己列於後。年終有湖南嶽麓之行，其後官德幸中。因兩貴拱命，理臣兩次副車，教授生徒濟濟，敦行孝友。其子五人，兩人秀才，前程遠大。此應亥水文德之象。
合歡課 象井
凡課日辰遇天干作合，及支三合六合發用，並占人年命俱乘吉將，為合歡。天干合者，旬遁甲己之類是也。三合者，亥卯未全局之類是也。六合者，子醜作合之類是也。
占主人情歡悅，相助成事，科名仕宦皆宜，交易婚姻更吉。惟孕遲生，病遲愈，戰訟以和為貴，三合事關眾人，克應過月。或六處逢吉將，四煞沒，合多吉多，縱遇凶煞，亦主凶中和合。或合帶刑害，有德旺相，乃人凶遇吉，可以小用婉轉。或二陰神作合，求婚獨利，或返吟日，上下神作三六合，亦主分而後合。或干支相沖而上神各自為合，不利交關而以類相從，則吉。或交合有二三，則應交涉二三事，惟占解散不宜耳。
道光乙巳年亥月丙辰日戌時，占來年南行。合歡、重審。  

財酉朱
子醜陰
祿巳空
後合陰朱
子申醜酉
申辰酉丙
酉戌亥子
申    醜
未    寅
午巳辰卯
正議  幕貴作財會局，干支交車相合，日上辛與丙合，此行相投者甚眾。
問：來年准行否？曰；太歲乘丁驛二馬，四課天馬乘遊煞，遙克日幹，年內必有迫之使行者。
參議
問：破碎發用，有口舌否？曰；大象皆利，小言悉化。但四課子後克日，歸時不免脫耗耳。
問：何以知耗在歸時？曰：子為天馬，又為轉煞，末傳逢空，故有此象。
案驗  本年十二月原擬江漢書院度歲，至二十七日，忽因事迫，獨往湖南。次年肄業嶽簏，膏火足用，相契甚多。初去時，同舟有武弁借衣物與質未還，念其貧困不索，歸家後，托人贖回。路被賊劫。馬夫尋獲，亦未見還故物。
道光壬辰年寅月壬子日辰時自占年將。合歡、全局。
鬼未常
子卯貴
兄亥勾
後虎貴常
辰申卯未
申子未壬
醜寅卯辰
子    巳
亥    午
戌酉申未
正議  日上遁丁相合，三傳會局，課名合歡，水日逢丁，有妻則克，無妻則娶。干支丁驛二馬，定有萍水結姻之事。子孫作正貴，會成旺局，可占宜男。正時鬼墓乘疫煞遙傷日幹，課兼天網，須防險症。喜木局制鬼解網，又作長生，無大凶。
案驗  本月因事赴沔，娶繼室王氏。至癸巳年始婚，乙未生長男，癸卯生次男，辛亥生三男，皆應木局。雁序亦符，本年春在省染疫歸，幾至殞命。
附議
問；卯值旬空，辰為太歲，克我有權，救我無力，奈何？曰：卯乘進氣，逾月填實，惟歲時作墓，一年波渣，屈抑難言。
咸豐辛亥年巳月戊辰日巳時，張仲遠夫子占新任本府差。合歡、遙克。
財子蛇
兄辰元
孫申龍
蛇龍貴勾
子申醜酉
申辰酉戊
醜寅卯辰
子    巳
亥    午
戌酉申未
正議  傳成三合，中與日上作六合，酉遁旬癸，與幹五合，干支又交車相合，可謂情意歡洽矣。但日為上官，陰陽兩課喪吊全逢，酉為死氣，醜為天喜，不免憂喜並見耳。
案驗  此課若問流年家宅，定擬朱陳結好。因占上官，不敢妄贅。距本府到任即以孫女娶張世兄，合婚數日，本府作古，益歎事有前定，神明之降課不誣也。
附錄 干支二陰神作合，占婚尤准。
和美課  象豐
凡課干支遇三合六合，上下遞互相合，取為和美課。如三傳三合，干支上見六合，或生日作財，三六相呼，凡謀皆遂，全無障礙，中有人相助成合，行人喜忻而來，縱為鬼煞，事亦無阻可成。
乙酉日三傳水局生幹，貴神皆土，為日財，利求財，不利尊上。以土神克生氣故也。凡傳逢全局克幹，而幹上見子孫能制之，兼三六相呼 ，惡不成嗔。但近謀有成，久則畏人撥置耳。或全局脫日而生起幹上財神，為取還魂債。或生支上財神為索還魂債，利取財，或家中取財還人，尤准。
三合犯煞為蜜中砒，主恩中有怨，事成有阻，或交車逢空，交時和美，後成畫餅。交合盜氣，彼此不脫。交害主客各有妨忌。交刑主合致爭競。交克主合而爭訟，笑裏藏刀。干支上合下刑為外好內差，主外合內有暗讒之意。三六合占解釋憂疑及問病訟事凶，逢沖可解。
道光己酉年巳月壬午日子時占雨。和美、比用。
官戌虎
財午後
子寅合
虎合朱龍
戌寅卯未
寅午未壬
醜寅卯辰
子    巳
亥    午
戌酉申未
正議  

問：三傳火局當旺，應是久晴之象：曰：正惟其局屬火，可卜甘霖普濟，何也？午為卦主，天后乘之，子時沖之，是離變為坎而成即濟之象矣。陰陽和而後雨澤降，三六相呼，干支交車，乃久雨之象。
參議
問：未墓覆日克制壬水，如何？曰：卯帶雨煞加未，土受木克，不能制水，明日癸未必雨，稍緩三四日必久雨。
案驗  癸未日果雨，繼晴，四日連雨一月。
咸豐甲寅年辰月壬子日申時，占家有人來否。斬關、進間。
鬼辰蛇
財午合
文申龍
蛇後貴陰
辰寅卯醜
寅子醜壬
未申酉戌
午    亥
巳    子
辰卯寅醜
正議  

問：斬關自支發用，而三傳進間，奈何？曰：此動而不動之象。驛馬逢空，戀生，斬關作鬼逢吏，又直符發用，必不能來。
案驗  時避難江右，六月雇工送親家周柏香來，至武寧，賊黨甚夥，不能進而回。
附議  

問：寅卯有合龍貴，皆潛逃吉神，而辰加寅卯，又為真斬關，何以見阻？曰：辰戌為天關，加日辰為重土閉塞，本難出行，因木能克土，故名斬關。今寅卯已空，辰土建旺，朽難克旺土，況辰為直符日鬼，如偷關而逢長吏，豈能越乎？而交車相合，轉神入課，雖有吉星，不過回頭無恙耳。何能飛度此關？
斬關課  象遁
凡魁罡加日辰發用，為斬關課。蓋辰為天罡，戌為天魁，日辰人也，魁罡，天關也。魁罡加日辰，猶人遇凶神，重土閉塞。若天關難度，欲通道路，必須斬開關門。寅天梁，卯天車，以木克土，三天俱動。未玉女，能護身。子華蓋能掩形。太陰地戶主潛藏，六合私門主隱匿。天乙神光能庇佑，青龍萬里翼可致遠。傳遇寅卯子未，乘天乙青龍陰合，為天地獨通，出行遠遊，永無觸礙。
占追 逃捕賊難獲，病訟凶，書符合藥厭祝壽最宜。若貴登天門，罡塞鬼戶，六神藏，四煞沒，更吉。又傳見申酉虎陰為斬關得斷，逃者永不獲。更帶血支血忌羊刃呻吟煞，必傷人而走。大都此課，宜更新外出，喜見丁馬，若守舊家居，反主阻塞。且有暗昧事也。
如反罡作官鬼，為直符，或作羅網，乘凶將，及魁度天門，皆謂之斬關逢吏，又三交羅網從革，及不見申酉虎陰，皆斬關不斷，阻格難行，逃者易獲也。
又魁罡加四仲為天地關隔，加子天關，卯天格，阻因天時。加午地關，酉地格，阻因山川。神將克戰，內外不相見而格。中沖初末，首尾不相見而格。剛日昴星，道路關梁而格，柔日昴星，伏吟潛伏不欲見人而格。反吟人心不相照而格。
咸豐癸醜年戌月甲戌日未時，占卓庭侄在縣何日回。斬關、回環。
財戌合
子午後
祿寅虎
虎後後合
寅午午戌
午戌戌甲
醜寅卯辰
子    巳
亥    午
戌酉申
正議  斬關而受夾克，欲動不能自由，行年與子孫俱投墓鄉，有昏晦不豫之象。寅午日，白虎斬關得斷始回。
參議
問：寅為月內死氣，甲死於午，上神逢白虎，似可危？曰：占女病必死，因財受夾克。此占行人，義取斬關，虎主道，宜用此神，不以凶論。六合乘建旺，子孫自墓傳生，月內死氣不必泥。且亥水長生加本命，貴登天門，煞沒神藏回環課，必去而複來。
案驗  壬午日到，遇賊無害。
咸豐甲寅年巳月甲申日申時，鞋匠占年將。斬關、進茹。
財辰合
子巳午
子午蛇
元陰合勾
戌酉辰卯
酉申卯甲
午未申酉
巳    戌
辰    亥
卯寅醜子
正議  正時天后乘死神血忌，干支羊刃死氣血支，又乘勾陳破碎，有口舌殺傷之災。
問：初傳辰土應起田墳？曰：內戰發用，幹、被支克，事起女人。此禍不在外而在內也。酉為私門，武為奸邪，乘戌加酉，事必淫奔，先合後逃，逃而被獲，彼此以刃自傷，幾瀕於死，得中末子孫救之，絕而復蘇。蓋幹陽支陰，卯戌合而不正，四課上神卯酉辰戌相沖。斬關而去，又逢夾克羅網，是去有所阻也。且課名連茹，陰陽六害，二三牽連，俱受其累。
參議
問：斬關斷而不斷何也？曰：申酉太陰俱作日鬼，何異斬關逢吏？克我不暇，尚能克人乎？
案驗  婦因夫失職，代匠作女紅而私通焉。年餘，匠欲去，婦躡之，至百裏外，館人得其情，遂甛其貨，幽於室，貪壑未滿，男女引刀刺其胸，絕倒於地，匍匐延醫救之，始愈。親夫領其婦而執匠，半途兔脫，可見財色之禍甚烈，而隱微之事，不可掩也。
咸豐辛亥年午月庚寅日行時，饒魯怡親家占病。斬關、進間。
文辰合
鬼午龍
祿申虎
龍合後元
午辰子戌
辰寅戌庚
未申酉戌
午    亥
巳    子
辰卯寅醜
正議  

問；生氣發用，白虎燒身，兼坐旬空，病似可治。曰：辰土生氣受夾克，戌土死氣遁丙，干支上神，雖屬土宿，見生不生。天后作子孫，自坐克方不救。自占以日與命為主，日祿本命乘虎馬，俱坐旺鬼，是虎斃而身亦斃矣。
案驗  本月夏至日己酉故。
附錄  魯怡潛心於學，遠到可期。拾芹未久，遽作古人，殊堪憫惜。
六壬辨疑  卷四
    閉口課象謙
凡旬尾加旬首，或旬首乘元武，或旬首位上乘元武發用者，為閉口課。夫首尾相加，似物閉藏，迴圈無端，不見其口。其旬首六儀神，吉將，凶不能與善；旬尾度四，即武之終陰，不論首尾相加發用，自有旬首尾之意焉。
占主機關莫測，事蹟難明，尋人沒影，失物人見不言。縱乘貴神，告貴不允，孕生啞子，病多痰氣格塞暗啞，或禁口痢，或喉塞不食。若日祿作閉口更凶，或值無祿課，必死。傳逢六合，美事成凶，難散。
逆度四神，專為逃與盜而設。如甲辰日辰為旬首，醜為旬尾，辰乘元武加申，則尋女于西南方；逆四度醜加巳，則尋男于東南巳方。非六甲日不必度四，但看元武所加地盤為陽神，可以捕女；元武所乘天盤為陰神，可以捕男。如乙卯日卯乘元武加戌，戌為陽神，尋女西北；申加卯，卯為陰神，尋男正東。三傳相克，還凶神並勾克武，武受克日時可獲。相生帶吉神難獲。失物在陰神生處尋。如元武乘木，木生火，藏窯中。乘水，水生木，藏樹林中是也。又有尋人法，專看幹德支刑所臨之處。如甲戌日幹德在寅支刑在未，寅加未，君子隱西南；未加子，小人逃正北。而寅木克未土，是德克刑也。若刑克德難獲。
外有首尾加干支，名一旬周遍，占事憂喜不脫，交易去而複來，六陰日發用元武，又名察奸課。
咸豐癸醜年辰月己酉日丑時，在臬署占寄通城行轅。閉口、軒蓋。
文午陰
鬼卯虎
子子勾
虎陰龍常
卯午醜辰
午酉辰己
寅卯辰巳
醜    午
子    未
亥戌酉申
正議  歲乘青龍，常逢月建，高蓋乘軒，貴登天門，官聲之顯赫無疑也。第旬尾加首，名曰閉口，或民有情而難伸於官，或官有意而難聞於朝。據幹陰醜為田，龍為脈，此時帑項空虛，民力凋敝，田糧一件，實屬兩難。然交車相合，兼以相生，占事主交相為力，官為民達其隱，民為官獻其囚。上下共濟，將不勞而功成。不然，三交贅婿，自刑發用，其事纏綿不脫，而子水財空，師久餉運維艱，此所當預計者也。竊土匪膽敢毀署操刀，案已不小，何能輕恕？第作亂者，未必盡有糧之人，不過元兇藉此以動愚民也耳。山邑雖頑，究之不善者少，而善者多，用其善以誅不其不善，則不善者勢孤而膽賽矣。且通城之匪與別縣略異，他以搶劫為證，則玉石易分。此以抗糧為名，則一縣蒙惡。官兵將到之時，不但匪徒走避，即善良亦皆畏罪而裹足不前矣。據課象，似宜恩威並用，先諭公正紳耆出首，導揚德意，協剿渠魁，並商善後事，宜為便。
江大人不棄芻蕘，接閱此課，即將所獲從犯數人釋放，遍傳恩意，從匪者數千皆散，複與紳士協緝首犯，其事遂結。
附錄  原稿有八百餘字，此特錄其大略耳。
遊子課  象觀
凡課三傳皆土，遇旬丁天馬為用，曰遊子。蓋土為季神，當巡遊考績之期，旬丁二馬又為驛遞之神，身勢搖動，使人好遊，此雲萍聚散之課也。
占主利出行，不利守靜，病凶，婚阻，逃難獲，天陰不雨，或支二課加幹二課為用，或傳送白虎為用，主動更的。未戌醜為陰傳陽，欲在家遠出；醜戌未為陽傳陰，欲在外私歸。醜加辰為破遊，戌加未為衰遊，反吟四季為複遊，值墓神煞害，主冤家逼迫，傳值合龍戲驛，主萬里奮飛。斬關並為絕跡課，淫泆並因陰私欲沈，天寇並因為盜欲逃。行年並主身欲逃故來問。五墓四煞並，神將凶，主事迍邅破敗，此課動搖不定之象。大端凶。若值三奇六儀，神將吉，六處有沖克救神，可化凶為吉，主行人遂意。
同治癸亥年戌月癸醜日辰時，自興安府雇舟，占何日動身。李姓占弟被擄回否，同此。遊子。
鬼醜勾
官戌虎
鬼未陰
勾勾勾勾
醜醜醜醜
醜醜醜癸
巳午未申
辰    酉
卯    戌
寅醜子亥
問：占身及弟俱忌鬼多無制，兼以天網四張，行者難動，擄者難歸，其若之何？曰：壬癸日遇鬼多，見卯為春雷脫難。此課無制，專看丁馬，乘太陰，玉女，便可脫身。況中末兩傳衝破天關，不難高飛。但自占卯日可動，擄者必待卯月乃歸。
問：卯何分日月？曰：近以日計，遠以月計，亦因事因時為消息耳。
案驗  出旬卯日登舟回家，次年得信，李果卯月歸家。
三交課  象姤
凡四仲日占，四仲加日辰，三傳皆仲，將逢陰合，為三交課。四仲者，子午卯酉四敗神也。四仲日占遇四仲加干支陰陽為一交，仲神發用傳皆四仲為二交，仲神乘太陰六合將為三交。此三者相遇交加，乃風雲不測之課。
占主事體勾連，暗昧不明，進退兩難，或家隱私人，或己身逃匿，謀事被人阻破，求望難，病訟凶。蓋四仲純全，互刑互破，前無孟之可隱，後無季之可奔，如遇兵賊，欲逃不及，值凶將，男犯重法，女犯姦淫，乘陰合門戶不利，陰小隱匿，空虛詐，武遺失，蛇大驚，雀口舌，勾戰鬥，虎殺傷喪孝。六陽日為交羅，主陰私上門；帶凶煞有慘禍。六陰日為交祿，主以祿求私，乘元為陰私失祿。午加酉為死交，酉加子為破交，反吟為反目交，皆不能成合之象。
此課無陰合則名三交不交，或年月日時皆仲，名三交不解，過與不及，二者禍更甚於交也。若年命日用旺相，乘吉將，傳得午卯子，又名軒蓋，占官大貴。
道光乙巳年卯月己酉日丑時，省垣書店王青雲占回籍。三交、閉口、贅婿、衝破。
祿午陰
鬼卯虎
財子勾
虎陰龍常
卯午醜辰
午酉辰己
寅卯辰巳
醜    午
子    未
亥戌酉申
正議  軒蓋逢空，課名閉口，乃阻塞難行之象。交車相合，此處人地相宜，不能離析，日祿克支，如入贅妻家，難以自由，仍以合夥營生為妙。又天鬼發用，為伏殃，喪魄加己未命，健者亦衰，弱者必死。
案驗  次年身故，以婿入贅，夥開書鋪，其眷屬仍留楚省，壬子年，粵匪破城，劫散財物。以末傳乘、子水沖祿故也。
附錄  此與範彝舟占年將課占，範得命上子孫貴人救神，故身不凶。
亂首課
凡課幹臨支被支課為自取亂首。支臨幹克其幹，為上門亂首，更兼發用者尤的。蓋幹為尊長，如首，支為卑下如足，卑也無禮作亂，故名亂首。
占主小害大，下犯上，家門背逆，不可舉事。
自取亂首，尊上自失禮為支所犯，事體稍輕，事發於內而起於外，兵不利客，亦不宜攻，惟可固守解圍耳。上門亂首尊不惹卑，卑下敢來犯上，事體重，事發於外而起於內，兵不利主，賊來格戰，又名反常，總主來人遲，營寨多有刑傷，若見卯酉後合，主男婦訛雜，不分長幼。
自取亂首，若四下賊上，不免窩犯醜聲，禍自內外。
此課或主祖宗別姓，如將得青龍，來意因幼小不知別籍異居之事，三傳年命克制亂我之神，曰患門有救。
幹臨支生支，名偃蹇，泄耗甚也。幹臨支受支生，曰俯就，先難後樂也。同類曰培本，比和相助也。又幹克支，乃上淩下，卻得下賊上為用，支克幹，乃下犯上，卻得上克下為用，互相淩犯，故名淩犯。
同治丙寅年寅月壬戌日亥時占雇工。亂首、蕪淫、回環。
祿亥空
兄子虎
官醜常
虎空常虎
子亥醜子
亥戌子壬
午未申酉
巳    戌
辰    亥
卯寅醜子
正議  正時發用，俱乘天空，子醜又值天空，應主欺詐不實。曰：占雇工以天空為類神，乘日德日祿，其人可用，不得以尋常欺詐稱也。初遭夾克，中末逢空，必難成交。
問：自支傳幹，彼來就我，已成交矣，何空之有？曰：彼非不願，奈兩主相爭，即來就我，亦屬子虎，蓋身不自由也。
問：所爭何人？曰：課名不備，是兩主爭一僕也。幹加支而受克。仍傳於幹上，幹上子與醜合，醜為舊太歲，是仍歸故主也。
問：前議以幹為己，支為人，此又以支為己，幹為人，豈不混目乎？曰；論主僕則以幹為我者，分也。論新舊則以幹為先者，序也。言各有當，自不相混。
問：亂首以下犯上，奴必欺主。曰：類神屬亥，是幹為奴也。戌支克幹，是我克奴，而奴不為我用也。卦主既定，則亂首之說又不必泥。
附議  凡課須識得一象字，如《畢法》雲：“夫妻蕪淫各有私”，此象也，非死局也。須看所占何事。如占家宅夫婦可斷蕪淫，若賓主往來交際，亦曰兩男爭一女乎？
案驗  俸已議定，刻日來家。旋因故主不舍，仍歸之。
贅婿課  象旅
凡課日幹克辰，又自加臨為用，曰贅婿。蓋幹為夫，支為妻，幹克者妻財，幹臨支，以動就靜，如男子出贅妻家。支臨幹，以靜就動，如婦人隨男就嫁。此舍己從人之象。
占主屈意從人，事多牽制，乃為客求財之課。孕遲，訟病延，行人滯，幹臨支克支，利尊不利卑，宜動不宜靜。兵利客，支臨幹被克，卑淩尊，而尊上不容，兵亦利客。日用休囚，乘凶將，病人傳染不已。日用旺相，乘吉將，求望名利可就，將得六合，必主招婿婚姻事也。
此課幹臨支，惟乘死囚作合陰為贅婿。若乘旺相，作勾虎又名殘下，是不利卑小也。皆主仗他人勢，事乃可成。支臨幹，看支上神，原屬艱難，則為不得已而出。如支上有好處，豈可輕易隨人？君子于此，審其可否，則免失身之咎。若支乘脫氣，必無正屋可居。終非自立之象。二項若中末見救神，若年命乘吉將，又名贅婿當權，可任意所為也。
道光乙巳年申月甲戌日寅時，楊姓占病。贅婿、盤珠。
祿寅後
子午虎
財戌合
虎後合虎
午寅戌午
寅戌幹甲
酉戌亥子
申    醜
未    寅
午巳辰卯
正議  三合脫日，病因肺傷，氣虛下陷，課名盤珠，難以脫體。
參議  

問；女病何如？曰：日臨支而克支為贅婿，又午加長生，其女嫁而未歸也。天后為火土所煎，乃水虧火炎之症，自生傳墓，終非有壽之征。
案驗  此系初觀病狀已符，別後不知究竟如何。
咸豐甲寅年午月甲戌日卯時，錢姓占店事。贅婿、盤珠。
祿寅虎
子午後
財戌合
後虎合後
午寅戌午
寅戌午甲
酉戌亥子
申    醜
未    寅
午巳辰卯
正議  此課子必螟蛉，妻必後娶，三合遞生，不離四課，又兼贅婿，占事不脫，系眾人借助開店，退則不能脫身，進則可取還魂債也。三合又逢後合，家有結姻之喜。
問：何以知妻子必繼？曰：三傳會火，又逢歲月日建，洩氣太過，不能任子，幸正時卯坐長生，弟必有子可承。財乘死氣，中傳建旺助之，是克妻複娶妻也。
案驗  妻重克，以弟之子為子，生意情形亦合。
附錄  《畢法》雲：“傳財太旺反財虧。”此《易經》盈虛消息之理，不獨論財，即如此課，亦可觸類旁通。
咸豐癸醜年卯月壬午日辰時，族侄占母病。贅婿、回環。
財午元
鬼醜朱
文申虎
虎朱朱元
申醜醜午
醜午午壬
子丑寅卯
亥    辰
戌    巳
酉申未午
正議  正時天后作鬼墓，生遇旬空，乘虎投墓，病不可治。忌辰醜之月。太歲乘朱克日，醜午相害，又主人詛咒。
問：口舌為誰？曰：贅婿課當主婚姻。
案驗  三月母故，夏終重見口舌並破財。
衝破課 象夬
凡課日辰之沖神加破為用，曰衝破。沖者，動搖意，亦反復意。破者，解散意，亦破損意。破與沖宜散凶事，不宜吉事。沖主人情暗中不順，出入難久；乘凶將無救，凶甚；破乘破碎煞尤凶。
占主人情反復，門戶不安，婚難遂，孕難成，病凶散，財易耗，謀望成而複傾。
凡旺不宜沖，衰墓宜沖。吉不宜沖，吉空又宜沖，凶將宜沖，凶空不宜沖，沖則反實。凶旺不宜沖，則則反動。類神空亡，逢歲月沖則暗動，日辰次之。
道光庚戌年辰月己酉日午時，陳湘帆同年占會試。衝破、三交、勵德、龍戰。
鬼卯元
文午空
子酉合
元貴後朱
卯子醜戌
子酉戌己
申酉戌亥
未    子
午    醜
巳辰卯寅
正議  此課不中，更有官訟盜賊，以龍戰、衝破、三交，皆凶格也。
問：何訟？曰：子為支破，卯為支沖，沖加破位，逢元武帶天鬼賊神，自支陰發用，必有內破壞山林，以致口舌，又朱雀乘月破加幹。上下相刑，亦有外訟。
問：元武臨門，何以斷其盜樹？曰：卯木逢春，又坐水方，以此知為長生之物，非已成之物也。然中傳午破卯，末傳酉克卯，豈非伐木之象乎？但酉為太陽，賊必敗露耳。
問：外來何訟？曰：魁罡事幹眾人，醜刑戌，朱，多屬山林城郭之類。
案驗  果不中。族議眾山樹茂拔，其尤者以為賀，時有不率之人，乘間攘竊，其值倍于賀儀，以致家長執送，又城內估客修公所，因地基興訟，大眾竊名具控，致有差擾，其禍皆起於人，非自致也。
咸豐乙卯年未月丙午日酉進，李茂盛雷氏占夫病。衝破、比用、蒿矢、三交。
鬼子蛇
財酉陰
兄午虎
蛇勾貴合
子卯亥寅
卯午寅丙
寅卯辰巳
醜    午
子    未
亥戌酉申
正議  

問：幹陰亥貴為鬼，帶死氣，夫病不可救矣。曰：此課不憂夫而憂妻，何也？陽爻見生，陰爻見克，寅木雖空而鬼反助其生，夫病無妨也。惟支科乘敗氣，兼以衝破為用，弦將斷矣。
案驗  夫病癒後，妻犯痢死。
淫泆課  象既濟
凡課初傳卯酉，將得後合為淫泆課。蓋卯酉為陰私之門，後合乃淫欲之神。故名淫泆。如初傳六合末傳天后，為狡童格，主男誘女；初傳天后末傳六合，為泆女格，主婦悅男。
此課三交並，為濁濫淫泆，所私非一人一處而已；加羅網更凶，又主惡聲。如子日醜為天羅，未為地網是也。並天煩，男遭殺傷，地煩地遭殺傷；並二煩九醜，男女皆遭殺傷。若後合臨日辰行年並者，主先奸後娶之意。
道光戊子年寅月辛亥日午時占婚姻。淫泆、侵害。
財卯後
兄申空
文醜蛇
龍陰空後
酉辰申卯
辰亥卯辛
戌亥子醜
酉    寅
申    卯
未午巳辰
正議  天后乘卯酉不吉，干支上神相害，陰陽卯酉相沖，而支上辰與支陰酉合，系與他人締姻。中傳天空月破，居間有人打破，此不成之兆也。
案驗  果不成。
蕪淫課  象小畜
凡四課有克缺一為不備，又日辰交互相克，為蕪淫。邵先生曰：“課得不備，剛日從日上起第一課，柔日從辰上起第一課。凡見二陽一陰為陰不備，如二男爭一婦。二陰一陽為陽不備，若二女爭一男。及日辰交互相克，各自相生是也。”此夫婦皆有私通，兩情相背，荒淫無度，故名蕪淫。
占主不周全，物偏缺，病難愈，求望難成，行人不至。陽不備兵訟利為主，賊不來。陰不備兵訟利為客，賊必來。皆戰不成。三傳陽多，事起男子。三傳陰多，事因女人。陽多晴久，陰多雨添。凡占多以不周全意斷。
陰陽以四課論，非若干以甲為陽，乙為陰，支以子為陽，醜為陰也。蓋日陰日陽，辰陰辰陽，此四課之陰陽，剛日從日上數起，如作日之陽神者，複作支之陰神？不啻無支陰矣。僅存日陽日陰支陽三課，是兩陽一陰，為陰不備，作日之陰神者，複作支之陽神，不啻無支陽矣。僅存日陽日陰支陰三課，是兩陰一陽，為陽不備。柔日從支上數起，照剛日例。
咸豐丙辰年子月戊子日亥時，占友處可寓否。蕪淫、狡童。
兄辰合
文午蛇
子申後
合龍陰貴
辰寅酉未
寅子未戊
未申酉戌
午    亥
巳    子
辰卯寅醜
正議  

問：上神互克干支，為蕪淫。初合末後，為狡童，得無奸邪之應乎？曰：不必有此事，但人地不相宜耳。彼此相克，中末逢空，必難終局。且支陰發用，身遭夾克，友雖待我甚厚，必因兄弟不能自由。
參議  

問：占婚得此如何？曰：必有淫泆，即占地方，亦多不正之人。
案驗  年終往投，次年正月即轉，情事亦符。
解離課
凡夫妻行年沖克及上神互相克賊，為解離格。如夫年立午上，見寅。妻年立子上見申，乃子上申怕午克，午上寅怕申克，上下互相克賊，天地解離，各有異心，故名解離。占者非斷弦之凶，必有反目之兆也。
《畢法》  真解離卦者，謂幹克支上神，支克幹上神，或夫婦行年又值此者，尤的。此時占人必有解離事，已後例內，惟詳空亡而言之，則小畜九三“輿脫輻，夫妻反目，不能正室也”之凶象。
道光辛卯年巳月癸未日亥時自占月將。解離、彈射。
財巳陰
子卯貴
鬼醜朱
貴陰空勾
卯巳酉亥
巳未亥癸
卯辰巳午
寅    未
醜    申
子亥戌酉
正議  干支上下對沖互克，水日逢丁，夫婦別離之象。初傳胎臨月建，末傳天喜作吊，必因產亡。純陰之神，當生男子。兩貴相加，又逢歲月建，此子應貴。
案驗  本月妻孕，冬月子生，五月妻亡。其後詩書未成，一監終身，以歲月衝破故也。
咸豐乙卯年戌月癸亥日申時，人占妻病。孤寡。
鬼未陰
子卯朱
兄亥空
朱陰貴常
卯未巳酉
未亥酉癸
正議  

問：未鬼為病，卯木為醫，三傳又會子孫，似無妨？曰；初末兩傳，前孤後寡，又見天空，真孤寡也。況水日逢丁，占妻定克，不必看子孫也。即以子孫論，酉破全局。
案驗  亥月沖巳，酉日破卯，妻故。
度厄課  象剝
凡四課內三上克下，或三下賊上，為度厄。蓋上為尊，下為卑，三上克下則長期卑幼，為幼度厄。三下賊上則長不正，幼乃陵之，為長度厄。
占主家門不吉，骨肉乖離，幼度厄逢子孫發用，凶神入墓，卑者更凶。長度厄逢父母發用，凶神入墓，長者更凶。
此課多以比為用，如仕宦占事，從新邑發動，山鵲合群，同氣相關之兆。神將吉因動成喜，神將凶面合心離，或反有暗害，或與刑煞並及旺相氣，凶易成。若值德合不能為害。
道光庚寅年子月丙寅日午時，陳友占錄科。度厄、殃咎、周遍。
鬼子合
子未陰
文寅龍
虎貴陰合
辰酉未子
酉寅子丙
子丑寅卯
亥    辰
戌    巳
酉申未午
正議  三上克下為幼度厄，三傳遞克為殃咎，兼以日鬼發用，不獨考試不利，且有病災。
問：何病？曰：正時午屬離為目，元武克之。日幹丙為太陽，被子水克制，皆失明之象。豈非目病乎？破碎克宅，貴人乘之，說不免陰人口舌。
案驗  果因眼病不能完卷，口舌亦見。
附議
問：月建為主文，發傳又作六儀生末傳太歲，應利考試？曰：歲月俱受上克，未可全以吉斷。
問；周遍格有始有終，何以不完卷？曰：首尾克干支，是始終皆病也。病不脫體，豈能作文完卷乎？
問：引鬼為生如何？曰：寅為酉傷，見生不生，況三傳遞克主文，不可作引鬼看。
無祿絕嗣課  象否
凡課四上克下為絕嗣，四下克上為無祿，乃不忠不恕，上下分離之象。
上不容下而下難自存，故名絕嗣。占主卑幼不利，孕傷胎，病易死。占子病更驗。奴婢逃，骨肉散。若旬空發用，來人必主孤獨，事起男子，兵訟先者勝，凡事動而必靜。
以下犯上，被上奪祿，故名無祿，占主失來，多則傷，病必死。事起婦人，兵訟後者勝。若神將吉，來意主分財異居。
咸豐戊午年午月辛巳日丑時，聞警占。無祿。
文未蛇
財寅常
祿酉合
蛇空空後
未子子巳
子巳巳辛
正議  正時白虎，辛日逢丁巳受驚危，況四下克下，外勝於內，支來克幹，陰犯于陽，三傳遞克，賊非一處，而賊符又克干支，豈能安枕？且寅木俯仰丘仇，末傳日祿旬空，餉運維艱，兼以內戰不和，何能同仇敵愾？
案驗  果如所占。
亥月癸卯日或占胎產。無祿。
文酉空
勾醜陰
財巳朱
常勾空朱
亥未酉巳
未卯巳癸
酉戌亥子
申    醜
未    寅
午巳辰卯
正議  三傳純陰，弄璋之兆。本月亥日沖胎必生。卯貴作子孫登天門，子乃詩書中人也。
問：四下賊上，恐子傷其母？曰：占產絕嗣無祿吉，蓋取上下分離之義也。
曰：財空忌妻，如何？曰：妻看天后乘神，吉凶。若巳為日胎，胎空則子生，何忌于妻。但初孕不宜空耳。
問：全局逢沖，豈非合中犯煞乎？曰：占產忌合，正賴亥水破局，期其生也如達。
曰：水日逢丁有妻則克？曰：此格亦當參看天后，天后無恙，及課傳無凶煞，不盡以克妻論。況占妻產喜動喜空，丁馬乘天空，乃胎動腹空，何忌？
案驗  本月丁亥日生男，母無恙，子大亦職俊，戊午入泮。
附錄  《玉田四難歌》“胎孕生下行人逢，無祿絕嗣亦堪容。”
八迍課
凡八迍課得五福為迍福課。如死氣為用，旺氣下勝，俯仰丘仇，帶凶將刑害，傳逢墳墓，下賊上，煞臨日辰相克，為八迍格。用起死終旺，子母相生，始凶終吉。年辰制初，旺相臨日辰，為五福格。此八凶者為迍，五吉者為福。故名迍福。蓋時令死氣發用為一迍，下為旺氣所勝為二迍，上見丘墓為三迍，下見仇寇為四迍，乘凶將為五迍，帶刑害子孫為墳墓星，主死亡為六迍，下賊上為七迍，凶神臨日辰相克為八迍。若用起死氣，末傳旺相為一福；子逢凶，母帶德神救之，為二福；始為凶將，終有吉神，為三福；初傳見鬼賊，年命克制為四福；日辰吉，臨旺相為五福；占事先凶後吉，統屯之體，乃雷雨解災之課也。
侵害課  象損
凡課日辰六害相加，並行年為用，為侵害課。六者，父母兄弟妻子六親也。害者損也。如子畏午沖，直上穿心，見未合沖助仇，而為害也。害則似水壅滯，血氣未行，事多阻隔。
占逢六害神，臨日發用，又乘凶將惡煞，主侵害凶禍。婚破陣殃，胎墮財傷，病多毆傷。若帶德合、善神吉將，課體雖阻而終成。
道光乙巳年戌月戊辰日巳時，張姓占失牛。侵害、連珠三奇。
官卯朱
鬼寅蛇
兄醜貴
蛇朱朱合
寅卯卯辰
卯辰辰戊
辰巳午未
卯    申
寅    酉
醜子亥戌
正議  眾鬼連茹，盜必數人。醜加寅鬼死氣，此牛已為砧上肉矣。魁度天門，勾陳生武乘神，追捕難獲。然元被乘神克制，元陰酉戌相害，日上辰沖戌關，夥盜終必自供，以致生訟。
案驗  盜已殺牛，因分贓不均，鳴團自供，以致送官。
附錄  《畢法》“所筮不入仍憑類。”如醜為牛，元武為盜，此類神也。醜入末傳而元未入課傳，亦憑此為斷。
刑傷課  象訟
凡課中三刑發用，並行年為刑傷課。
占主謀為乖戾，人情不和，刑幹男傷，人身不利，刑支女病。家宅不安，善刑惡無憂，惡刑善凶至。時刑幹憂小口，刑月建不可訟人。刑日神不遠行，幹刑速，支刑遲。若刑遇日鬼，主公私之擾，凡謀不遂。見蛇及血支血忌，血光。孕必墮胎，或辰土自刑，又見神乘凶將，主躁暴、挾刃自傷；或六處有神作支之自刑，又作幹鬼，結連三傳為鬼助刑或伐務，甚凶。
道光己酉年午月辛醜日未時，張姓占母病。刑傷、遊子。
文醜後
文戌常
文未龍
後後常常
醜醜戌戌
醜醜戌辛
巳午未申
辰    酉
卯    戌
寅醜子亥
正議  刑傷課，自宅發用，病為參商所致。青龍為紙錢煞，加末傳；太常乘死氣為孝服煞，加日幹。天后乘墓，亦舁棺入土之象。辛日伏吟逢丁卯年，課名遊子，出殯在邇矣。
參議
問：文書旺相，或可無虞？曰：印爻重疊，專看天后。一水而七土克之，其能久乎？即以印爻論，亦月盈則虧之象也。
案驗  次日壬寅戌時故。寅應青龍，戌死氣也。
附議  占病遇純土課，無論水日多鬼，火日全脫，不吉。即庚辛甲乙日皆為所埋，不能制，亦不能受其生。
二煩課  象明夷
凡四仲月將，遇四正及四平日，占得日月宿加四仲，鬥罡系醜未為二煩課。四仲者，子午卯酉。日宿，太陽躔度宮神也。月宿，太陰躔度宮神也。鬥罡者，辰也。四正者，朔望弦晦也。初一為朔，初八為上弦，十五為望，二十三為下弦，月終為晦。四平者，即四仲也。子平卯，卯平午，午平酉，酉平子也。如日月經仲宿，度數多而有稽留，及天罡凶神，交系醜未，貴人不得理事，則三光不明，德氣在內，刑氣在外，此二者天地相並，故名二煩，乃荊棘滿途之課也。
占主極凶，春夏尚可生，秋冬必死，百事禍散複生，殃及子孫，喜者反怒，解者複結，雖有吉神救。日宿臨卯午為春夏天煩，男犯刑囚徒配，臨酉子為秋冬地煩，男犯刀刑法死不葬。月宿臨卯午為春夏地煩，女產難鬥訟血流，臨酉子為秋冬天煩，女犯重罪，為男所殺。男女行年並尤的。月宿遇重留者更凶。大抵四正日，男行年抵日宿，主被吏執。四平日，女行年抵月宿，主被盜賊。
日宿即太陽星，正月亥逆十二，以過宮為的。
月宿正月初一室在亥，初二壁在亥，初三四奎在戌，初五數在戌，初六胃在酉，初七昴在酉，初八畢在酉，初九觜在申，初十參在申，十一二井在未，十三鬼在未，十四柳在午，十五星在午，十六七張在午，十八九翼在巳，二十軫在巳，二十一角在辰，十十二亢在辰，二十三氐在卯，二十四氏在卯，二十五房在卯，二十六心在卯，二十七尾在寅，二十八箕在寅，二十九鬥在醜，三十牛在醜，輪行二十八宿，每遇奎井張翼氏鬥六宿各重留一日。二月起奎，三月胃，四月畢，五月參，六月鬼，七月張，八月角，九月氏，十月心，十一月鬥，十二月虛，照正月輪行。春酉將八課，並酉加午發用，鬥系醜未，乙卯丁卯己卯辛卯癸卯庚午戊午壬寅是也。夏午將十二課，並午加酉發用，鬥系醜未，甲子丙子丁酉己酉庚子壬子癸酉辛酉是也。秋卯將三課，並卯加子發用，鬥系醜未戊子辛酉己酉是也。冬子將七課，並子加卯發用，鬥系醜未，丁卯丁醜丁酉辛卯丙午己卯是也。
凡鬥系醜未，是季神加季，則加四仲之日月宿亦皆四仲神，即朔弦晦之日，並不及孟季，仍是四仲。
日宿加仲為天煩，月宿加仲為地煩，日月並加為天地煩，必鬥系醜未者為的。然日月宿不發用，亦不真。日宿加仲，四仲有之，鬥不系醜未為二傳，傳行杜塞也。
角亢氐房心尾箕，鬥牛女虛危室壁，奎婁胃昴畢觜參，井鬼柳星張翼軫。
咸豐丁巳年戌月癸酉日未時占山寨。軒蓋、地煩。
財午後
子卯朱
祿子龍
朱後陰虎
卯午未戌
午酉戌癸
正議  八月初一日，月宿起角，至十十五日抵牛，午加四仲發用，為地煩，又乘天后，必有女災，不可投足。
參議
問：高蓋乘軒，丁馬入傳，末傳青龍得祿，似宜遷居？曰：初以吉斷。後查得地煩，互作六害，始知其凶。
案驗  此寨于本年二月間有婦因雷震死，以卯為雷乘丁故也。其後人情不諧，亦未去。壬戌年寨內掘煤，壓死二人。
天禍課
凡四立日和今日干支，臨昨日干支，或昨日干支臨今日干支，為天禍課。蓋立春日，木旺水絕，立夏日火旺木絕，立秋日金旺火絕，立冬日水旺金絕，一年之內，只此立春立夏立秋立冬四日前一日為四絕，如四立日干支神加絕神干支，或絕神干支加四立干支神，此四時之氣，德絕有刑，如天刑時災，人受其禍，故名天禍。
占者動有凶咎，不可妄為，為絕大禍患之體，乃嫩草遭霜之課也。
天獄課  象噬嗑
凡課囚死墓神發用，鬥系日本，為天獄。蓋囚死者，時令囚死之氣也。墓者，日庫也。我克者為死，克我者為囚，死囚發用，主死喪囚禁之事。鬥者辰為天罡也。日本者，日幹長生位也。若日本強旺，生日有救，今日本又遭鬥系，不能扶，如天降災殃，致人羅獄，故名天獄。
占主家有人入獄，病多死，出行用兵，一切造作凶。如將得貴龍常後，又不帶凶煞，轉吉。來意主望天恩事。若用神囚死，作日墓，俯仰丘仇者，必凶。丘乃三丘，天盤見之，曰仰見其丘。仇乃克制，下受地盤克，曰俯見其仇。鬥加日本帶刑煞災劫為真天獄，乃致死之地。雖有青神莫救。或魄化為用，鬥系日本，謂之絞斬卦，禍尤慘。
貴臨辰戌，未入獄者，主貴人不能察訟。若已在獄，則在履獄錄囚之義，更日辰年上得子孫生氣德解吉將，為天獄清平，危中有救，訟伸圍解。
天冠課  象蹇
凡四離日占得月宿加離神，為天寇課。蓋春分秋分，卯酉月中，陰陽均分而離。冬至夏至，子午月中，陰陽俱至而離。四時之中，惟此二至二分四節前一日，為四離，乃陰陽生殺，多主盜賊。月宿者，乃太陰躔度之神。正月初一起室，逆行二十八宿。每月約行十三度。所到之宮辰為月宿，陰精刑殺，主盜。加此四離之辰，明中為盜，如天降凶寇，殃及於人，故名天寇。
占事破碎，多值亂離，乃時勢多艱之課也。
天網課  象
凡課占時與用神同克日，為天網。蓋時為目前，用為事始。用既為日鬼，如人舉目見天網，凡事不能踴躍。若末傳年命有救神，克初傳，為解網，反凶為吉。
占主動見阻滯，孕損子，戰有埋伏，病在膏盲。金鬼鬥訟疾病，水鬼憂女子病或訟，木鬼鬥訟錢財毀傷。火鬼火災驚恐、經官對吏，土鬼爭訟田地墳墓。傳遇三煞，定主官災。又遇劫煞，謂之天網，旺相克死囚謂之天網四張，萬物盡傷。與天網天刑並，或辰戌入傳，凶甚。主官災口舌難消，行軍被圍難出，若與天獄死奇並，必死。
道光乙巳年子月庚午日巳時，占張姓店事。天網、元胎。
官巳勾
財寅蛇
子亥陰
後朱蛇勾
子卯寅巳
卯午巳庚
寅卯辰巳
醜    午
子    未
亥戌酉申
正議  課名天網，勾朱又加干支，不免口舌是非。幸末傳克初傳解網，然值旬空，店事終於不振。
案驗  本年事壞，得人維持，至壬申年粵匪劫掠遂空。以天網又逢賊符，丁鬼入傳故也。甲戌以後店業漸興，此課之應驗遠矣。
附議  《指南》“課傳有鬼子孫名為救神，無鬼便為脫氣。”課名天網，尤賴子孫。雖值旬空，而年月填實，終能解救。
魄化課  象蠱
凡白虎帶死神死氣臨日辰行年發用，為魄化。蓋虎乃凶將，乘旺相氣受制不能為達，若遇死神死氣，及時囚死之神，則為餓虎，定是傷人。如魄神受驚，化而飛散，故名魄化。
占病死，無病亦病。訟憂驚，孕損子，戰傷兵，謀為招禍，遠行更忌。如日墓作鬼乘虎，或魁罡帶囚死發用，為白虎銜屍，更凶。若在年命上主自尋死，並金神三煞血支血忌主刃下亡，或水神天河地井相遇，水溺，或勾絞懸索主自縊。大抵虎克防身，克支防宅。上克下外喪，下克上內喪，在陽憂男，在陰憂女。
此課最凶，若貴臨鬼門，日辰年命得吉神，虎被沖克，為魄化魂歸，先憂後喜。
道光己酉年巳月戊辰日午時，雲姓占家宅及水患。魄化、進茹、重審。
子申虎
兄戌元
財子後
虎龍常空
申午酉未
午辰未戊
未申酉戌
午    亥
巳    子
辰卯寅醜
正議  

問：青龍乘旺入宅，應主家多喜慶。子水坐空受制，水患似無憂。曰：課名魄化，太常破碎吊客加日上，主有孝服。青龍生幹沖胎，主添丁之喜。此吉凶相參課也。但水患無妨。
案驗  午月生一孫，冬季丁生母憂，未月大水破宅。
附錄  同一天后乘子加戌，論母以天后為類神，落空坐墓受克則主丁憂；論產以子為胎爻，遇沖受克則產速而吉論。水患以土為堤防，土空則水溢，況午龍入宅，乃主卦吉星，最忌衝破。又午與未合，遇子則為合中犯煞，原斷謂水患無妨，亦辨之不精耳。
三陰課  象中孚
凡天乙逆行，日辰在後，發用囚死，將乘元虎，時克行年，為三陰課。蓋貴人逆治，日辰在後，陰氣不順，一也；用神死囚，動作無光，陰氣不振，二也；將乘元虎，時克行年，陰氣不利，三也。暗昧幽晦，群陰黨惡之課。
占主暗昧沉淪，見官屈伏，病多屯，名位失，財破，婚無就，孕生女。如日辰發用帶墓鬼克行年，最凶。公私事皆不成，或喪魄遊魂天鬼諸煞並臨，占病必死，行兵多敗。
此課主凶，在六處有救神，末傳旺相，反之。
課傳中六陰俱備者名六陰課。利私謀不利公幹。晝傳夜迷甚。
龍戰課  象離
凡卯酉日占，卯酉為用，人年立卯酉，為龍戰課。蓋卯月陽氣南出，萬物生，陰氣北入，榆莢落。酉月陽氣北入萬物凋，陰氣南出，麻麥生。此陰陽出入之位，刑德聚會之門，時氣分離，不可複合。如卯酉日占課遇卯為用，人年複立卯上；酉日占逢酉為用，人年複立酉上，陰氣主刑殺，陽氣主德生，其體如龍，一生一樣，故名龍戰課。
占主疑惑反復，行人忌北行，合者將離，居者將徙，欲行莫行，欲止莫止，婚阻孕不安，財不成，訟反復，官改動。如傳入三交，賊來必戰。游神值，行人來。夫妻年立其上，主室家離散。兄弟年立其上，主爭財異居。將得天后，事起婦人，乘蛇元虎，尤加驚恐。
咸豐辛亥年申月丁酉日辰時，錢生占父壽。龍戰、間傳、盤珠、勵德、不備。
財酉朱
官亥貴
子醜陰
陰貴貴朱
醜亥亥酉
亥酉酉丁
未申酉戌
午    亥
巳    子
辰卯寅醜
正議  

問：印爻不見，誰為類神？曰：父母有嚴君之象，當以貴德為主。歲建加支，得相氣。日本加命，合貴，父有難老之征。
參議
問：干支發用，三處皆旺，為三光。貴臨干支發用旺相，為榮華，更有吉事否？曰：貴多轉失所依。普以貴人蹉跌，曷為榮華？三傳酉亥醜皆屬夜方，為凝陰格，何光之有？惟龍戰逢破碎，酉支乘雀加幹宅，宅內必有少女陵也。合者將離，胎作死神，四課不備，生子不能足月。初末兩傳，喪吊全逢，有外姻執紼之事。
案驗  子死僑寓岳家。酉月因姨妹詬誶分居，自尋筆墨生涯，吊送姻親亦驗。
三豐甲寅年辰月乙卯日辰時，避難江右，舟中口占樟樹鎮寓處。龍戰、疑惑、伏殃。
祿卯虎
官酉蛇
祿卯虎
虎蛇常朱
卯酉辰戌
酉卯戌乙
亥子醜寅
戌    卯
酉    辰
申未午巳
正議  

問：住廟住店孰便？曰：時逢太常，乙寄於辰，必東門辰家飯店也。雖返吟變合，而行年在卯，發用屬卯，終屬動體。不久即去，且課名龍戰，蛇虎縱橫，門戶動搖，必有兵災，豈可久乎？
案驗  上坡大雨，各店不遇，在陳店住三日，即行。乙卯年賊至，水火死傷無算。
附錄  《指南》“用起天魁，主殺傷之災。”天魁，即天鬼也。
死奇課  象未濟
凡鬥罡系日辰陰陽發用，為死奇課。鬥罡者辰也。蓋天罡為死奇兇惡厭翳之神，死囚帶煞，所在者殃。
天上三奇日月星，日為福德月為刑，星為死奇貫北斗，更互加之各有靈。
日出則奸盜止，鬼神潛，惡獸伏，病者輕，故為德。奇月為夜出，則反是，故為刑奇。星斗之光，不及日月，故為死奇。死寄加孟憂父母，加仲憂己及兄弟，加季憂妻子奴婢。
日奇即太陽，月奇即月宿為太陰是二十八宿直用也，亦如二煩卦論。
道光己酉年巳月乙丑日酉時，張宗年占父病。互奇、遊子、斬關、伏吟、稼穡。
財辰勾
財戌陰
財未虎
蛇蛇勾勾
醜醜辰辰
醜醜辰乙
巳午未申
辰    酉
卯    戌
寅醜子亥
酉為月之死氣，日之絕神，年月日時會成鬼局，課未起而凶已知矣。死奇斬關發用，伏吟遊子見天馬，皆必動之象。課傳純財，破印爻克壬子命，日本旬空，其能生乎？但勾陳加日，一時無妨，至秋旺則木絕矣。
參議
問：類神不見，誰為主爻？曰：父象日，日為病人，專視幹神可也。
案驗  酉月辛巳日故。正幹絕會鬼之期也。
附議  鬥罡加日辰發用，為死奇。必見死氣虎鬼，方作此論。
災厄課  象歸妹。
凡喪魄、遊魂、天鬼、病符、喪吊、丘墓、歲虎發用者，為災厄課。乃鬼祟作孽之課。
占主病症死亡，財喜破壞，婚孕多凶，征戰大敗，行人不歸，訪人不在，若病符女災虎墓囚死，日辰年命上有沖克及天地醫救神，凶散為吉，病可療。或白虎作長生為不幸中之幸。若青龍作日鬼，又為幸中不幸。
咸豐辛亥年卯月第三者戌日丑時，卓庭侄占年將。災厄、顧祖。
財午後
鬼辰蛇
子寅合
後元陰常
午申未酉
申戌酉壬
卯辰巳午
寅    未
醜    申
子亥戌酉
正議  天鬼死神發用，吊客大煞加幹，墓門劫煞加支，本年主有孝服。
問：何服？曰：酉乘孝服煞加幹，天后逢天鬼，又自支陰發用，自是內喪。
問：內喪何人？曰：孝服煞逢上喪，主丁母憂。胎神逢天后，末傳子孫得令，以生初南，主妻有孕育之兆。
參議 

問：出外肄業何如？曰：課名顧祖，傳貴俱逆，驛馬戀宅，夏季必為母病歸家。
案驗  五月聞母病篤，自省回顧，六月丁憂，九月生子。
道光辛卯年寅月癸亥日丑時，自占年將。災厄、間傳、天網。
鬼未常
財巳陰
子卯貴
常空空勾
未酉酉亥
酉亥亥癸
卯辰巳午
寅    未
醜    申
子亥戌酉
正議  喪魄發用克日，正時作吊傷日，遊魂劫煞加幹，天鬼破碎加支，水日逢丁，財乘死神喪門，主發人產亡，家多疾病。
附議  

問：幹上亥沖傳中巳，湊成木局如何？曰：湊合固佳，須看其沖吉沖凶。如此課，巳為南爻驛馬貴德吉神，被亥水劫煞沖之，雖湊成木局，生子可望，而妻則去矣。
案驗  是歲生子喪妻，多病患口舌。赴試薦而未中，以三傳遞生，二貴皆受沖克也。
殃咎課
凡課三傳遞克日幹，神將克戰，或干支乘墓，為殃咎。如己巳日三傳巳申寅，初克中，中克末，末克日幹。如丙子日三傳子未寅，末克中，中克實，初克日幹，為遞克是也。
占主他人欺淩，互相克害，為官宜自檢束，防人論劾。常人有兇橫之禍，或被鄰人連狀攻訟。凡神克將為外戰，禍患易解，將克神為內戰，禍患難解。初遭夾克，凡占夾祿身不自由，受人驅策；夾財財不由己費用；惟夾鬼反吉。將逢內虞，主謀事將成，被人攪擾。天后內戰為用，妻不和，或多病。餘詳天將言之。壬申日亥加辰，申加醜，為干支坐墓，乃心肯意肯，人宅甘受晦禍。丙寅日幹上戌，支上未，為干支乘墓，主人宅皆不亨利，此例非殃禍，必過失之咎。惟占官細微謹慎，迤邐轉遷則喜耳。
道光乙巳年亥朋丙午日申時，自占妻墓。殃咎課。
鬼子合
子未陰
文寅龍
後勾陰合
申醜未子
醜午子丙
子丑寅卯
亥    辰
戌    巳
酉申未午
正議  三傳遞克，為眾所欺。然末傳青龍帶天解喝散，引鬼為生，終歸和局。且日鬼被陰神所制，為害者亦必自受其殃。
案驗  此系田穴，葬後被眾蓄水，侵害十餘年。得人調處，將界上餘土買入始和。其謀害者家道漸落，妻子離散，死無葬所，可見害人終自害，而有忍必有濟也。
咸豐甲寅年卯月壬寅日卯時到江西省占。伏殃、六儀。
財午元
鬼醜朱
文申虎
後空朱元
辰酉醜午
酉寅午壬
子丑寅卯
亥    辰
戌    巳
酉申未午
正議  初遭夾克，夏季財為水傷。交秋白虎沖支，丁馬臨宅，賊內不能無事。中傳病符坐生，舊賊複來之象。酉為朋破，又日之財氣，門戶不免破財動搖。到陰墓鬼，三月近省州縣亦難保全。
案驗  越三日，武寧城破，義甯亦危。三月九江饒州各處被害，余已走袁州。
六壬辨疑  卷四
    九醜課象小過
凡戊子、戊午、壬子、壬午、乙卯、乙酉、己卯、己酉、辛卯、辛酉十日為九醜日。如四仲時占，醜臨日加四仲上發用，為九醜課。蓋了午卯酉為陰陽易絕之神，有生殺之道。乙戊己辛壬乃刑煞不正之位，三光不照。此五幹四支合而為九醜。乃歲終物必紐結醜惡同時之象。如剛日日辰在天乙前，為重陽害父。柔日日辰在天乙後為重陰害母。上乘白虎決主死亡。當此之時，不可舉兵遠行，移徙嫁娶，造葬求謀，萬事災禍。不出三年三月，更與大小時煞並，禍不出月，若神將吉有解。
咸豐癸醜年申月辛酉日辰時，在家占中丞江岷樵大人消息。九醜、喪魄。
文醜後
財卯蛇
官巳合
後元貴陰
醜亥寅子
亥酉子辛
未申酉戌
午    亥
巳    子
辰卯寅醜
正議  九醜日喪魄發用，干支受脫，亥子俱乘死神死氣，天井逢醜為勢窮力竭而投于井之象。歲刑加命，破碎加年，亦有爭訟之事。
案驗  時在江右守城有功，而鄉勇興訟，複過湖北田家鎮，兵敗亦幹參議。醜月十七日廬州城破，赴水殉節。公臬楚時，訪延幕下月餘，每坐淡以身許國，卒殉於難。諡忠烈，立專祠，《易》所謂“過涉滅頂，無咎”是也。
鬼墓課  象困
凡日辰墓神及日鬼發用，為鬼墓課。蓋鬼者，賊也；鬼多主事不美，謀望不成，且災及己身。陰鬼星宿神祗，陽鬼公訟是非。墓，蒙昧也。墓神覆日，人口災晦。幹墓臨支，宅舍衰廢，並關神尤甚。干支乘墓，乃人自招其禍，甘受昏迷，宅願假人作踐，兌賃終不能脫。占病顛狂，行人失路，或干支互換坐墓，乃彼此各招晦滯，不宜相投。辰未為日墓，暗有有明，及夜墓坐日亦吉。醜戌為夜墓，昏昧自甚，日墓坐夜亦然。辰戌墓主剛急，醜未墓主柔遲。凡人占鬼入墓，及傳墓不吉。此守己待時課也。
道光庚戌年醜月壬申日申時，前任邑侯張仲遠夫子占胎產。鬼墓、死奇。
鬼辰後
文酉勾
子寅蛇
元常勾後
午醜酉辰
醜申辰壬
戌亥子醜
酉    寅
申    卯
未午巳辰
正議  初傳天后發用，課傳多巽離坤兌之方，此瓦兆也。天后被鬼墓死神克制，產母有傷。天喜加母寅命，而未為本命，之墓，傷後克日，說主喜處生憂。六合乘子，正時申作六合之長生，加母行年，女可無恙。
案驗  辛亥四月三十日丙戌未時生一女，五月十二日戊戌產母故。
附議
問：墓沖則吉，戌日產而又以戌日亡何也？曰：墓加幹，幹為兒，逢沖則兒出。天后巳受墓制，更逢戊戌重土，則絕矣。一喜一忌，原議亦見不及此。
問：傷幹憂子，傷支憂母。此課幹受克，支受生，何以子全而母傷？曰：天后六合既見，吉凶須憑此斷，不獨干支難泥。即子爻財爻亦不作類神看。前雲墓神沖兒出，仍以六合為主。若不遇長生，更乘惡煞，雖沖墓亦不吉。
咸豐戊午年寅月癸酉日酉時，寓興安，占回家。鬼墓、遊子、斬關、交車。
官辰蛇
鬼未勾
官戌虎
貴元勾蛇
卯子未辰
子酉辰癸
申酉戌亥
未    子
午    醜
巳辰卯寅
正議  

問：遊子斬關，俱是動象。日祿歸支，利於回家。魁罡又加年命，胡不歸？曰：元武賊符加支，課傳眾鬼重重，鬥系醜未，故土難安。斬關逢吏，交車相合，仍是動而不動之象。且遊子見丁，總屬浮雲。惟癸日重土，為春雷脫難，卯木子孫作貴，震雷當春，平地一聲，群凶自解耳。
案驗  夏季粵匪複來麻城，殺傷無算。冬月英夷入漢通商，回家不果。
勵德課 象
凡天乙立卯酉，為勵德課。蓋卯酉為陰陽交易之位元，貴人臨之，門戶搖動，進退分焉。如干支陰神屬卑，乃妄立貴人前，是小人恃勢不敬，定當黜下，主小吏退剝。干支陽神屬尊，乃退處貴人之後，君子謙沖循省，定當進用，主大吏升遷。此天道酬忠，獎勵有德之意。
占主反復不定，小吏黜，庶人身宅不安，宜謝土神。此外有干支陰神俱退在天乙後，為微服，君子升，小吏黜，事遲，幹大可，小不可也。干支俱進在貴虎，為蹉跎，小吏遷，君子黜，事遲，小可大不可也。
咸豐丙辰年酉月癸卯日卯時，友人占貿易。勵德。
鬼未朱
文酉勾
兄亥空
朱貴貴陰
未巳巳卯
巳卯卯癸
未申酉戌
午    亥
巳    子
辰卯寅醜
正議  賊符加干支，逶迤脫泄，因兵事而大耗財物。惟遙克坐空，日上子孫制鬼，罡塞鬼戶，勾陳克元，只在西南告警，不得來此。而貴臨卯酉，心多疑惑，丁馬沖支，門戶不免動搖。
案驗  賊在平利而安康閉城，人心惶惶，以致播遷，耗財。後卻無事。巳年財爻填實，教讀稍補前空，然精衛銜石，終覺徒勞耳。
盤珠課  象大壯
凡太歲月建及日時並三傳皆在四課之中，曰盤珠。如甲子年七月乙巳日酉時占，歲月日時皆在四課之上，為天心格，主事遠大非常，及幹朝庭可以成就。如辛亥日占三傳戌酉申，皆在四課之上，為回環格，主謀為得遂，吉凶之事皆成就。二格合一，如盤中走珠，不出於外，故名盤珠。
日用旺相，神將吉，吉事成，行人回。若天空朱雀臨太歲，主朝信即動，尤的。三傳年月日時順行，為移遠就近，緩事反速；或斬關課，日辰乘龍合及占時為用，中末傳空，乃動中不動，尋遠就近。惟柔日昴星伏匿不動耳。又如太歲加河魁，魁加歲，為重陰憂女；月建加天罡，罡加月為重陽憂男。戌與歲加月為陰覆陽，事在內；月與辰加歲為陽覆陰，事在外。此時傳及年命雖吉亦凶。
盤珠課占病訟、生產、憂疑、解釋事，反凶。
道光己酉年巳月乙丑日導百，夏姓船占失物。盤珠、和美、周遍。
子巳龍
才醜蛇
鬼酉元
龍元常貴
巳酉申子
酉醜子乙
醜寅卯辰
子    巳
亥    午
戌酉申未
正議  

問：三傳秋局，朋克日幹，斧斫乾柴，幹乘正貴，保無官事乎？曰：課名盤珠，去而複來。首尾相見，物可全獲。三六相呼，不至傷情。眾鬼雖彰，幸子水脫傳生幹，群凶悉化，何事之有？三傳純陰，巳為雙女門第。四課發用，必宅旁西南二陰人盜去。酉鬼被陰神克制，盜有危心自首，其物有三件，破碎入傳，現在拆散，後必全歸。干支周遍故也。月建為用，不出朋內可獲。
參議
問：以鬼為賊則巳為擒賊之神，何為二女盜去？曰：酉克日，巳會酉，均日上子水為救神耳。
案驗  時夏船來占，月之二十七日也，原斷三日必獲，至二十九日辰刻毫無蹤跡。次日寄語於二十九日夜獲，乃擔夫誤送別家，非盜也。過數日，親詰之，卻悉如所占，前蓋有所諱而託辭耳。
咸豐癸醜年卯月辛醜日巳時，江廉訪忠烈公在制署聞通城變，回署占動靜。周遍。
財卯後
兄申空
文醜蛇
合常空後
亥午申卯
午醜卯辛
戌亥子醜
酉    寅
申    卯
未午巳辰
正議  此課不獨近剿，用有遠征。初傳月建，末傳太歲，是由小及大，由近及遠之象。干支首尾相加，剿賊之任，寄於身，非止一二處也。日上閉口發用，此匪易除，支陰又乘馬制鬼，彼處必有獻囚之事。
案驗  越二日奉制檄往通，複至廣濟、江西剿守兼營，旋奉旨南征，獻囚之說亦准。
全局課  象大畜
凡課得三合俱在傳者，為全局。凡五行正氣，入於襍揉之體。生旺墓異方同聚，事關眾謀，從襍不一，不然三處幹事，委曲托人，與人相合之類。
潤下多系舟楫、溝渠、網罟、魚鱉等事，主遲留屈伏，亦浮游不安。上就下吉，事多下賤人當之，占訟亦牽連下人。占天雨，孕生女，病凶，以天罡作墓故也。占文書不利，為克雀故也。尋常水神水將多者，亦欠吉。三傳喜順，倒非水性，後合併定主淫，元武並定主盜，惟宜施惠於人。
炎上主文書，金並主爐冶事。火為日，象君。宜奏對，得驛馬，貞位為天子持權。仕人差遣快心。驛馬貞位者，以罡加日建，視馬上所得神為貞神，年命遇之更吉，常人占主口舌，及宅不安。火鬼並，火災；朱雀並，官訟；天空並，屋塌；病者多熱，或在於心；見後合，婦人血病；占天，大晴；占人，性急文明；行人來，火性動也。失物藏窯爐處；占事多虛，或朋黨鼓扇，先喜後嗔。蓋焰焰不久成灰矣。忌戌加寅為墓臨生，火以虛而明，實則反暗；午加戌主失馬，入墓故也。戌為獄神，傳墓有訟獄事；壬癸為財，其實為鬼，蓋火生土，土能克水，名子母鬼。凡占主破散骨肉。大都炎上利於見官，雪明皂白。春夏占為恃勢，謀事成。庚辛日帶煞，來意主中病訟。如年命更乘火神，病死訟凶。辛酉日寅加辛為用，主因財成怨也。
曲直占主進退未決，動則如意，不動不安。蓋震為木，主動也。春占最宜。自下傳上，則直，未卯亥是也。自上傳下則曲，亥卯未是也。卯加亥先曲後直，占事始難終易。卯加未先直後曲，占事有始無終。木主風，風傳事，病因肝症。凡亥加卯……天將內戰主失財。未主桑絹之屬……命尤應。未加卯作後，陰人災病，有離哭之兆，失物藏林木器中。曲直作鬼，訟主枷鈕。
從革主占革故鼎新，遇旺相吉神，革變富貴，遇歲月破及蛇虎，主死喪兵變。日幹死囚，有西行之兆。酉為秋令肅殺，萬物愁苦。巳加酉，仕人差遣改易，常人道路門戶，改革不安，或有陰人離別之象；占婚大忌，仍以衰旺神將言之。大都從革與金鬼並遇，秋作遊都，定主金革、血光、逃亡、藏山之處；病在肺在筋骨，訟有罪，三傳見劫煞，故也。求財獲珍寶，遠行隱遁最宜。然此課雖宜改動更新，必值酉加巳，巳加酉，方孚改革之應。若火多金少，火旺金囚，或將得武后盜金氣，即名從革不革，來意主事欲動未能。
稼穡占主沈滯，戊己日更屬艱難。惟壬癸日為脫難煞，謂物極則變，變則通，危反解散。常人占則名鯨鯢歸潤，凡事逼迫不由自己，遇雷神方能變化。雷神者，太沖六合也。凡占多系耕農、土工、築室、田宅事。若日辰年命乘死氣，為墳墓事。乘煞墳墓不安。巳午加日辰年命則理窯灶事。寅卯加為耕農。申酉加為修城築室 。亥子中為治溝河。六合青龍為田宅交易。大凡為事遲鈍，病者在脾。如占田土，發用辰將，得空貴勾常，主因田土爭鬥帶眾。天罡為部領之神，勾陳又住戊辰土方，定主帶眾。如將不遇此，主兩人爭競田土。甲乙日占錢物。大抵土氣重，帶煞衝破者，托人費力，謀事反復。
以上五課皆無休歇之象。一事去又一事來，必得吉將用事，須人引進方可，俱不利解散事。
咸豐丁巳年寅月甲子日申時，自興安府遷漢陰縣，占起館。潤下、解離。
財辰元
鬼申蛇
文子龍
蛇元合後
申辰戌午
辰子午甲
酉戌亥子
申    醜
未    寅
午巳辰卯
正議  

問：三傳會局遞生日幹，是“朋盍簪”之象也。然合中犯煞，干支互克，支上元武發用，又似寇氛未靖，不可以館之象。曰：吾初亦以凶斷。細玩，火曰炎上，幹上午火脫氣，六合逢空。水曰潤下，支能化鬼生身，是在下吉而在上凶也。且斬關主動，解離宜去此而複故處也。何為故處？辰舊太歲，又自支而傳支，水冬局非現在也。合中犯煞，在此則破局，而投彼則無礙也。如此看去，自面面圓活。
附議
神明降課，自有深意，斷之不准，遂謂不靈。而又不能複按其故，是以終無進步。
案驗  漢陰館尚未定，本月興安來接，雇舟下流，連年生徒頗多。
咸豐癸醜年寅月丙寅日卯時，鄒姓占寄寓久暫。炎上。
子戌蛇
兄午元
文寅龍
元蛇貴勾
午戌酉醜
戌寅醜丙
醜寅卯辰
子    巳
亥    午
戌酉申未
正議  支作長生，寄寓者，母家也。合中犯刑，外面似好，而內實不諧。幹墓加支，屈而不快之象。辰月沖戌，必歸本宅。
參議
問：正時丁馬乘卯，二月應動？曰：卯為轉神固當動，然與戌合，尚有所絆，必沖墓之月而始行也。
附議
問：因誰不諧？曰：財逢破碎，後逢支月二破，主陰人不諧。又初傳乘天喜旬空，三傳皆陽主生女不育，自墓傳生不育而又孕也。
問：三傳火局制後，安知非母不利？曰：戌為子爻，空則不實。戌為天喜，空則不吉。而後坐本家，會水，火不足慮也。
案驗  時寓母家，母與舅母有不諧之意。三月回宅，七月生女不育，不久又孕。
咸豐甲寅年卯月戊戌日午時，在江西省占楊樂庵何日到。炎上。
鬼寅後
文午虎
兄戌合
虎後貴勾
午寅醜酉
寅戌酉戊
酉戌亥子
申    醜
未    寅
午巳辰卯
正議  本傳會局，偕行者多。初末後合，必攜女眷。子孫乘丁加幹，我家亦有子來。自歲傳日，由遠而近，末足抵支，今日應到省城。
案驗  本日薄暮抵岸，次日進城。
參議
問：丁馬旬空，雨師會畢，應為同雨所阻？曰：白虎催程，不致久羈。自生傳墓，墓絕為至期，而墓即日支，故主本日至。
附議  凡占須看何事，如《指南》雲“後合占婚豈用媒？”此課不得援以為例，即占婚無不正神將，亦不遽指為泆女，不過女家先有意耳。
咸豐甲寅年午月辛酉日辰時，黃姓代占訟事。炎上。
財寅貴
鬼午常
文戌勾
元蛇常貴
巳醜午寅
醜酉寅辛
酉戌亥子
申    醜
未    寅
午巳辰卯
正議  此案有搶奪，有人命。事關大眾，兩造皆受其累。歲月入傳，案必達部，非州縣可了也。
問：何以知有搶奪？曰：三合作鬼，初傳寅財劫煞，非夥眾劫搶而何？
問：何以知有人命？曰：支乘蛇墓，戌作勾陳，帶死氣，又醜戌相刑，是爭鬥而死也。但搶劫在先而鬥死在後耳。
問：在獄者有生路否？曰：三傳遞生，貴神俱屬土，泄火生辛，正時辰為生氣，可不致死，然酉巳相加，發配則不免耳。
案驗
先有數百人劫搶告官，已拿獲數人，而原告複率多人搶燒被告之家，彼此爭鬥，殺死原告數人。
同治己巳年申月乙未日酉時，有人占賓主。全局、曲直、刑害。
祿卯合
文亥後
財未虎
後合常貴
亥卯申子
卯未子乙
醜寅卯辰
子    巳
亥    午
戌酉申未
正議  

問：賓主不投刑在上，合中犯煞蜜中砒，當見幾而作？曰：干支互刑交害，非主有疑忌，而主所屬者不諧也。蓋子貴生日，而幹陰德神助生化刑，不致相離。卯為支之三合，乃東家親眷，得天后長生，彼亦不得脫去。但天后傳墓乘白虎會喪吊，其內主人恐不久耳。
案驗  居停系現在大員，曾為房薦獲中，情如前漆，不投者，親屬耳，究竟無疑。
參議
問：今為大員，昔為房師，於課象有所取否？曰：官建旺，非顯宦乎？幕生正貴文書，非房師乎？但於事後參之以見神機之密，非前知也。
問：干支加支克支，為贅婿，卯為日祿，應屬本身，何以又為主之親眷？曰：此要分干支，若以祿屬己，則混眼矣。蓋子卯為互刑，非自刑也。卯既刑幹上神，自是他人。申子既以德生我，自是我之賢東。此亦如君子責日德，小人責支刑之例。
附議  幹為己，幹陰為從。支為人，支陰為人之從。如支上生幹，合幹。支陰克幹，此主好而主之從不好。正格也。而此卻以第三課作第四課看，變格也。《易》卦初為始，末為終，而遁又以初為尾，乾又以上為首，亦隨卦情為變通耳。
道光庚戌年亥月乙亥日未時，張仲豪先生占謀望。全局、涉害、侵害。
財未後
祿卯虎
文亥合
虎後貴勾
卯未申子
未亥子乙
醜寅卯辰
子    巳
亥    午
戌酉申未
正議  幕貴當旺生日，得有勢之上人提攜，子月必成。
問：干支上神子未相害，其如彼此猜忌何？曰：正惟猜忌，必來助我。蓋支為日之長生，賓主相得，已入伊處，雖有親著仇忌，而自墓傳生，究竟顧我情深，且財由支動，乙木坐而受生，並不待我往求也。
參議  天后逢天喜入墓，末傳六合作長生，主妾現在生子不育，而複孕終有四子。
案驗  仲翁為人端厚友愛，賀姓聘管典事，倚重數十年。因造房受累，不無旁議。至冬月東家自願助以千兩，居奇自補。而賓主如初。其妾果生一子不育，厥後多男。
附議  占交關事，須看人情曲折處。或合有有害，或害中有合。究竟是合是害，必細心玩索乃准。若見侵害課便言凶，和美課便言吉，則誤矣。
附錄  三合支神為眷親，未為偏財，故主妾孕。
同治己巳年未月癸醜日卯時，藩庫廳姜春圃先生占致仕回籍。全局、從革。
文酉勾
官醜常
財巳貴
勾貴勾貴
酉巳酉巳
巳醜巳癸
酉戌亥子
申    醜
未    寅
午巳辰卯
正議  課傳三合回環，發用勾陳，一時難動。且三傳推生，太歲作貴人日德加本命逢生氣，行年上見戌土青龍佩印，正當時旺。三傳遞生，官必升遷，毋庸告致。正時卯為舟車，值旬空，被課傳沖克，不利涉大川。
案驗  占課後三日，半夜起病，天明作古。余聞之詫然。向來占必存案，其不驗者，必覆思其故，惟此課再三詳覆，竟無死象，不可強解，請俟高明酌之。
附錄  先生年六十五，強健無異少時。德忝同庚，氣體遠不及，乃赴夜台，如期其速，亦人情所不能料者。回憶五年前到省，屈駕三顧相左，今歲一見，如舊相識，未匝月而遽別，何緣之慳也？先生為人忠厚坦白，有懷必吐，無言不真，取不苟，施不吝，在廳十四年，不求顯達。雖氣象微粗，而磊落光明，晚近亦不多見，故錄之以志餘過，且不沒其真為。
咸豐甲寅年卯月乙巳日午時，在路占江西武寧。從革。
鬼酉蛇
財醜龍
子巳元
龍蛇勾貴
醜酉子申
酉巳申乙
酉戌亥子
申    醜
未    寅
午巳辰卯
正議  蛇鬼發用，主土匪生變。春得從革，難免肅殺之凶。三六交車相合，結連日久不散，鄰縣俱遭劫掠，省垣亦必動搖。但遊者戀生，此時西賊無意於省垣耳。秋旺此地亦不能安靜。
案驗  土匪殺人不省，據城破獄，旋即散處湖北界上，官兵收復武甯，四月又引西賊攻破之，官兵屢戰不克。
咸豐丙辰年申月己醜日巳時寓興安，占往穀城接眷。稼穡。
兄醜蛇
兄戌陰
兄未虎
蛇蛇虎虎
醜醜未未
醜醜未己
巳午未申
辰    酉
卯    戌
寅醜子亥
正議  

問：任信無丁，似乎不動？曰：自支傳幹，雖無丁馬說，必由彼來此。從其象也。且蛇虎縱橫，游都加支發用，定因寇賊驚恐。而土主遲滯，三刑亦多參商，喜時上青龍生日，不致大凶。
案驗  八月果因兵警啟行，延至十月始到，因船戶刁攔之故。
元胎課  象家人
凡孟神發用，傳皆四孟，為元胎課。蓋四孟為四生之局，又為五行受氣之位，如木生於亥，火子受氣；水生於申，木子受氣之類，此元中有胎，故名元胎。
占主事皆新意，有嬰兒隱伏之象。最宜於產，求官、求財、求婚皆以長生大利；病訟艱難，行人不來，捕賊不獲，戀生故也。若老幼占病，為後世托胎之凶象。凡寅加巳之類，為進步長生，主事速，故名病遠胎，又名憂課，下為五行病處，懷胎有憂。寅加亥之類為退步長生，主事遲，又名生胎。蓋下生上乃身臨長生之鄉，懷胎大吉。發用財爻得天后值生氣胎神定主有孕。年命見之尤的。常占遇三刑及凶將，必有憂疑驚恐。父母發用尊長見災；子位空亡，為元胎不育。凡占無成，更艱子息。天后空亡，因數傷母。
此課雖系新鮮喜慶之兆。然多身喜心憂。蓋為腹中有孕，心自懸懸，主事遠而多伏，暗昧不通，觸則生禍。若反吟課為絕胎。
道光庚戌年醜月壬申日辰時，前任邑侯張仲遠夫子占赴漢陽。元胎。
才巳陰
子寅蛇
祿亥勾
蛇陰陰虎
寅巳巳申
巳申申亥
寅卯辰巳
醜    午
子    未
亥戌酉申
正議  申為天城，作日長生，三傳遞生，此去必得保舉。又申為傳送大將軍，支來加幹而生幹，主驛遞督兵，大憲提攜。但日幹遇空，末傳旬空，明年太歲沖克財爻，未免大耗之累。進步長生，為病中元胎課，死氣發用，胎產亦危。
案驗  明年九月新任制憲督兵過漢，遙駐湖南，冬月保升二府，四月生女妾故。
附錄  日幹遇空赤貧斷，支臨日而生日名自在。
咸豐甲寅年辰月丙寅日午時，易懷林占終身。元胎、富貴。
財申蛇
鬼亥陰
文寅虎
蛇勾陰蛇
申巳亥申
巳寅申丙
申酉戌亥
未    子
午    醜
巳辰卯寅
正議  

問：干支祿馬，當是富貴之象？曰：天罡加醜命，貴而不貴。勾陳會祿，白虎乘寅，乃公門役吏也。三傳遞生見食於人，頗得薦舉。初傳申財歲破，又遭夾克，干支合中有刑，常為朋友損己。中傳幕貴作官，沖祿害財，中年與官不合。末傳長生，晚境頗好。辰醜相加，壽有八十五歲。雖有小病，不妨。子作青龍，喜逢建旺，可謂代有傳人矣。今年妻防損，或因胎不足月而墮。
案驗  系宜春縣學書辦，所斷皆符。
附議  此老已七十餘矣。若英年占終身，決不答。蓋事之成敗，半由天命，半由人力。盡委於數，便是無志。有志者，人定勝天。即一時一事且有轉移之方，況終身豈可妄斷乎？《易》曰“上下無常，進退無恒。”亦在人之自求耳。
連珠課 象複
凡用神傳在一方，相連作中末，為連珠課。如三傳寅卯辰之類。孟仲季神相連，若貫珠，又名連茹；茹，菜也。拔茅連茹，言其相牽引也。
占主事體重疊，順連茹事順，退連茹事逆。
凡日辰夾定三傳，主進退皆不由人，占病、訟、解、除事不利。
凡三傳有支上發用，傳歸幹上，為朝幹格，主成合事不求自至，無心中得。神將凶，主禍來不期，病產更忌。有幹上發傳，及他處發傳歸支上，有支上自發用相連作三傳者，為三傳朝支格，不免俯就於人，受其抑勒，旺相猶可，死囚更凶。宜靜不宜動，利卑不利尊也。如甲午日三傳辰巳午，末傳引入死地，緣何會好？占病必死，行人不來。
咸豐甲寅年午月丁卯日午時，袁州歐陽姓占訟。斬關、進茹。
子辰虎
兄巳空
兄午龍
空虎朱合
巳辰酉申
辰卯申丁
午未申酉
巳    戌
辰    亥
卯寅醜子
正議  此劫案多人而領首者則子侄輩也。蓋辰為領袖作子孫，巳帶血支，更妨傷人。
參議  

問：何故得脫？貴加辰戌為錄囚，或逢赦而出乎？曰；亥貴逢空，又坐死獄，支上神虎克之，是貴人自罹凶災，獄人得乘隙而出也。
案驗  查系搶案。族侄為首，後粵匪至袁，獄囚自出。
咸豐壬子年五月戊戌日丑時，占來年家祠可館否。退茹。
官卯勾
鬼寅龍
兄醜空
後陰勾合
申酉卯辰
酉戌辰戊
辰巳午未
卯    申
寅    酉
醜子亥戌
正議  日上六合逢空，此處喪朋，而他處有所適也。。
問：三傳退茹，魁度天門，如之何，其可去也？曰：退茹退中有進，而辰沖河魁，不終於止也。
問：何事而進？曰：白虎太陽加命，勾陳發用，支上太陰皆爭戰之神。明年太歲幕貴加年，定有督兵官或提刑官延入幕中。
案驗 館事未就，次年江臬憲訪延至省。
咸豐癸醜年辰月戊午日戌時，王子章占前任方伯唐子方大人來否。退茹、撞幹。
鬼卯勾
鬼寅龍
兄醜空
合朱勾合
辰巳卯辰
巳午辰戊
辰巳午未
卯    申
寅    酉
醜子亥戌
正議  

問：日祿加支，傳作退茹，似非出山之象。曰：命作幕貴，志甘林泉。皇書乘馬克日，朱雀乘丁生歲，交車推薦，天詔難辭，是退而仍進也。但魁度天門，時有阻隔，四月必動，動則不吉耳。蓋醜命逢空，被初中賊神魯都克之，又日上河井相加，太歲遭虛，身入鬼門，皆非吉象也。
案驗  甲寅年寅月赴水殉難。
咸豐癸醜年卯月知申日酉時自占家宅。六儀、進間。
兄子虎
子寅元
鬼辰後
虎龍陰常
子戌卯醜
戌申醜壬
未申酉戌
午    亥
巳    子
辰卯寅醜
正議  太歲有嚴君之象，乘常克日，青龍為長者，作鬼中長生之位，又為孝服紙錢煞，下季定有孝服。兩貴夾拱寅年，水日逢丁，六儀發用，本朋即有貴人相助。
問：辰沖戌，凶可散否？曰：凶傾家蕩產不宜沖，沖則反動。
案驗  本月江廉訪托張公相延，八月見父孝。本年四月廉訪下江南，勸同行，情意誠懇，予以父年高婉辭，不然，則抱終天之恨矣。
咸豐甲寅年卯月辛卯日酉時，占人來否。進間、遙克、源消根斷。
官巳後
文未蛇
兄酉合
蛇後常空
未巳寅子
巳卯子辛
未申酉戌
午    亥
巳    子
辰卯寅醜
正議  二馬發用遙克日幹，自支發也。今日已從家起程矣。亥日馬絕必到。
參議
問：女眷同來否？曰：初傳巳為雙女乘騏，末傳酉為少婦，必妻與女俱來。且仰首見子，占者之子亦來相會於西門外，以末足抵日故也。
問：中末逢空，半路或轉？曰：未為風伯，不過中路稍阻。傳貴俱順，必不轉矣。路上遇賊亦無妨者，鬼臨旬尾也。
案驗  阻風一日，卯日動，亥日到，來人俱符。
咸豐甲寅年辰月庚戌日申時，占往湖南。進間。
子子後
財寅蛇
文辰合
蛇後後元
寅子子戌
子戌戌庚
未申酉戌
午    亥
巳    子
辰卯寅醜
正議  

問：貴登天門，罡塞鬼戶，利於遷移。而支上脫幹，又宜不動，奈何？曰：動則動矣，但半途而止耳。
問：何故中止？曰：游者加支發用，中末逢空，彼處必有兵災，不可前行。但元武月破，賊必敗走。至明春可由中路前行也。
案驗  行至袁州行旅困乏，遂止焉。十餘日湖南寇至，敗過袁州，進必有阻。乙卯年正月由袁州進湖南。
同治甲子年酉月庚寅日卯時，嘉魚人占舟中失錢。斬關、進間、湊合。
文辰合
鬼午龍
祿申虎
龍合後元
午辰子戌
辰寅戌庚
未申酉戌
午    亥
巳    子
辰卯寅醜
正議  此錢非竊去，乃受載時周姓之錢未來，而舟中遽開也。蓋格名湊合，系眾人湊載，而中傳午為周姓，逢旬空，有虛一待用之象，時上朱雀臨門，天喜斬關發用，辰日必有信到。
案驗  第三日信來，是周姓收票未收錢，而船家誤執收票，以為錢到矣。
附議  

問：元武臨幹，初遭夾克，青龍落空，應主賊劫財空？曰：見元以為盜，見虎以為病，則泥而不通矣。須看元武受制，而乘神生日，正時與支作財不空。且克元武乘神，何患於盜？中傳午鬼，正喜旬空，青龍乘空，錢未到船也。夾克非財，又屬他人，于我何忌？
問：午何以為周？曰：周國分野在午。
問：午宮姓不止周，何獨舉此？曰：見湊合格便囑船家“悉報湊載之人”，內有周姓故雲。
咸豐甲寅年巳月丙午日午時，饒姓占家宅。進間、重審、交車。
財申蛇
子戌後
鬼子元
後蛇貴朱
戌申酉未
申午未丙
未申酉戌
午    亥
巳    子
辰卯寅醜
正議  初傳財遭夾克，幹陰財逢破碎，應主兄弟之女，有口舌自縊之事。申為日馬，合日而逢歲破，合則為孕，破則為產，乘馬則動，申日必生。純陽是女也。子孫乘丁加日，必有子輩來上得信。
案驗  四月二十八日丙申生孫女，五月初一日侄來，侄女之媳口舌自縊。
附議  

問：口舌何以應在兄弟之女？曰：幹上未為子孫，丁為丙之弟，午支亦為幹之弟，支陰戌作子孫天后逢墓，故知為兄弟之女也。
附錄  《大全》“酉未加之姑嫂離。“言酉未相乘主陰人別離，而酉為死氣更的。
問：口舌起于侄女，而死何以在其媳？
曰：死氣在酉，酉又為未之子孫，未乘丁，自生而克酉。
問：何為自縊？曰：蛇形如帶，又坐午為懸索，夾克申財，非自縊而何？
咸豐甲寅年辰月乙亥日未時，江西宜春縣東門李姓占家宅。進間、解離。
鬼申貴
財戌陰
文子常
龍虎貴朱
卯醜申午
醜亥午乙
未申酉戌
午    亥
巳    子
辰卯寅醜
正議  干支互克上神，為解離。必有析居之事。虎朱相加，醜午相害，各懷疑忌，致有雀角。破碎克支，兼作寡宿，主寡婦口舌。太陰月破，戌財遁甲，乃兄之妻也。朱乘脫氣，事因數輩虛花，被人脫賺，以起爭端。醜戌相刑，為田產。凡入公庭，喜引鬼為生，不致成訟，白虎乘丁，恐為賊搖，內眷不免遷移。
案驗  侄有虛花，叔嫂不和，急欲分居，次日聞謠，城內皆遷。
附錄  鄉勇局紳士劉秀谷兄，占家宅同前，時宜春謠傳賊來，占家宅者多因此斷雲：發用值空，遊都夾克，賊在湖南必敗，末沖日上午火，敗賊不免過界。支上醜克遊都，不能入城。但朱雀脫日，浮言動眾。支上丁馬，課名解離，必有播遷之事。外患無妨，須防克妻。
後數月，秀穀無病而終，應醜命，不應支神也。
同治癸亥年午月戊戌日戌時，寓陝西漢陰占動靜。退間。
兄醜空
財亥常
子酉陰
蛇後空勾
午申醜卯
申戌卯戊
未申酉戌
午    亥
巳    子
辰卯寅醜
正議  

問：交車相合，一旬周遍，似不能動。曰；現在不動可也。八月酉乘丁馬，其勢必動。蓋醜命乘天空主逃亡。又坐克方，不能安於此地。賊符遊都加干支，全賴末傳酉為救神，衝破卯鬼，更遇太陰乘丁，正好脫去重圍，久則為倒拔蛇矣，其能退乎？
案驗  果酉月動身，示久賊來，稍遲則船路梗塞，必陷於賊矣。
附議  象者，像也。像則無物不該，非可以一端泥也。如交車、周遍，在平時則為賓主相投，情意周洽，而此課乃寇賊重圍交結之象，不遇丁酉一沖，則有翅難飛，危矣哉！
同治甲子年申月辛未、壬戌日未時朱、張姓占病。間傳
財午元
鬼辰後
子寅蛇
元虎常空
午申未酉
申戌酉壬
卯辰巳午
寅    未
醜    申
子亥戌酉
鬼午勾
文辰朱
財寅貴
蛇後勾空
卯巳午申
巳未申辛
卯辰巳午
寅    未
醜    申
子亥戌酉
正議  此兩課俱是時症，決其難過子時。蓋不論生克，而以課體課象與命斷者也。二人俱在客途，而課得顧祖乃輿屍伴祖之象。子命逢月內死氣，上乘疫煞，而下投鬼門，一交子時必死。
問：後一課，末助初鬼，辛日逢丁，固凶；而前課末傳子孫制鬼，虎作長生似無妨？
曰：子為印傷，印為財破，見生不生，見救不救。且元武為收魂煞，太常為孝服煞，申酉為鍬钁煞，初傳天馬傳墓，正時關墓克日，祿空命空，大象凶多難救矣。
雜狀課
凡課俱取初傳動爻，以別五行、純雜、數目、物色為用，曰雜狀課。純者，子午卯酉四仲為純，寅中有生火，一雜；辰中有水土墓，三雜；巳中有生金，四雜；申中有生水，五雜；未中有木墓，六雜；又申中有生水，七雜；戌中有火墓，八雜；亥中有生木，九雜；醜中有金墓，十雜。如寅卯為木，春寅懷火雜木，故卯為純木也。季火金水皆然，惟土守中宮，分旺四季，每季前各旺十入日。總七十二日，合則成歲。故辰中有餘木，未中有餘火，戌中有餘金，醜中有餘水，各十二日，然四孟月懷胎，仲月娠壯，季月死墓，故謂之五行十雜，紛紜眾事，其應不同。
物類課
凡課俱取初傳動爻五行，以別五行、六親、物類、親疏、旺相、休囚為用，曰物類課。如甲乙日日幹及寅卯發用，為己身同類，占寅為兄，卯為弟，寅中甲為姐，辰中乙為妹，亥中甲為伯之兄弟，未中乙為叔之兄弟，子為父，亥為母，亥中壬為伯，醜中癸為叔，申中壬為長姑，辰中癸水為小姑，申為祖父，酉為祖母，巳中庚金為伯祖，戌中辛金為叔祖，醜中辛金為祖姑，未墓為妻，辰為繼妻，醜為妾，戌為婢妻。土生庚申金，為媒人。午為男，巳為女，寅中火為兄之男女，未中火為弟之男女，戌中火為姐妹之男女。生祖者為曾祖，生曾祖者為高祖。男生者為孫，孫生者為曾孫，丙丁日火，戊己日土，庚辛日金，壬癸日水，六親之類，各仿此推。惟妻妾則陽為妻而陰為妾也。若占父母出見，占子孫要子孫出現；或父母興旺則克子孫，兄弟興旺則克妻財，旺相相生吉，休囚刑克凶。陽神下臨陽宮，有德合為親；入陰宮為疏。陰神下臨陰宮，有德合為親；入陽宮為疏。更以神將吉凶參詳，則富貴、貧賤、存亡，應驗了然可見。此六親吉凶之族類也。如剛日用起陽神，旺相有氣，加日上是新物，用起陰神休囚無氣，加日上是舊物，或甲日辰見亥，乃木生為將來事，主新物，應在父母。見卯乃木旺，為目下事，主不新不舊之物，憂在同類，己身朋友。見未乃木死，為死事。主已過舊事及舊物，憂在妻奴下人。又剛日用神在幹前為未來，幹後為過去；柔日用在幹前為過去，幹後為未來。或乙日屬陰，婦德從夫，日上見辰為陽，是新生物，見未為陰，亦是新物，乃陰德在陽，乙庚化金，辰巳金生處，未亦金冠帶之位也。醜加日上為死故物，金死墓於醜也。此陰陽盛衰新舊之物類也。如初傳旺相，神將吉，末傳囚死，神將凶，為始吉終凶。事先成後敗。若初傳休囚神將凶，帶刑害，末傳旺相神將吉，見德救制為始凶終吉。事先難後遂。此始凶終吉之物類也。統節之體，乃蜃氣樓臺之課也。
                                  六壬辨疑卷終
